

**ГОДИШЕН ДОКЛАД**

ЗА ДЕЙНОСТТА НА

АПЕЛАТИВЕН СЪД – ВАРНА

ЗА 2015 ГОДИНА

***Годишният отчетен доклад е изготвен на основание чл.106 ал.1 т.3 б.“а„ от Закона за съдебната власт и в съответствие с Указания на ВСС за структурата и обхвата на годишните доклади. Докладът отразява дейността на Апелативен съд - Варна, за прилагане на Закона и дейността на съдилищата. Апелативен район Варна обхваща шест окръжни съдилища: Окръжен съд – Варна, Окръжен съд – Добрич, Окръжен съд – Разград, Окръжен съд – Силистра, Окръжен съд – Шумен и Окръжен съд – Търговище.***

***В годишния отчетен доклад за 2015 година, в аналитичен вид са представени данни, анализи и изводи, констатирани проблеми и конкретни предложения за дейността на съда, които са съпоставени с данните от 2013 и 2014 години. Представени и анализирани са данните от дейността на окръжните и районните съдилища в апелативния съдебен район – Варна.***

Докладът съдържа:

**І. КАДРОВА ОБЕЗПЕЧЕНОСТ**

1.Съдии – стр.3

2.Служители – стр.6

3.Структура и управление на съда – стр.7

**ІІ.ОБОБЩЕНИ ДАННИ ЗА ПРАВОРАЗДАВАТЕЛНА ДЕЙНОСТ НА АПЕЛАТИВЕН СЪД ВАРНА.**

1. Постъпили дела, дела за разглеждане и свършени дела за периода 2013 – 2015 година – стр.8

2. Срочност на правораздавателна дейност – приключили в 3-месечен срок дела за периода 2013 – 2015 г. – стр.10

3. Постановени в едномесечен срок съдебни актове – стр.11

4. Качество на съдебните актове – потвърдени, изменени, отменени и върнати, за периода 2013 – 2015 г – стр.12

5. Натовареност – по щат и действителна, спрямо дела за разглеждане и спрямо свършени дела, за периода2013 – 2015 г. - стр.14

**І­­ІІ. НАКАЗАТЕЛНО ОТДЕЛЕНИЕ – стр.17**

1.Кадрова обезпеченост

2.Постъпление на наказателните дела за периода 2013 -2015 г.р.

3.Разпределение на наказателните дела, изключение от принципа за случайно разпределение

4.Разглеждане на наказателните дела

5.Свършени дела, срочност при изготвяне на съдебните актове

6.Неприключили в разумен срок дела – брой и причини

7.Натовареност

8.Качество на съдебните актове

9.Тенденции в дейността на Наказателно отделение

**ІV. ГРАЖДАНСКО ОТДЕЛЕНИЕ – стр.36**

1.Кадрова обезпеченост

2.Постъпление на гражданските дела за периода 2013 -2015 г.

3.Разпределение на гражданските дела, изключение от принципа за случайно разпределение

4.Разглеждане на гражданските дела

5.Свършени дела, срочност при изготвяне на съдебните актове

6.Неприключили в разумен срок дела – брой и причини

7.Натовареност

8.Качество на съдебните актове

9.Тенденции в дейността на Гражданско отделение

**V. ТЪРГОВСКО ОТДЕЛЕНИЕ – стр.60**

1.Кадрова обезпеченост

2.Постъпление на търговски дела за периода 2013 -2015 г.

3.Разпределение на търговски дела, изключение от принципа за случайно разпределение

4.Разглеждане на търговските дела

5.Свършени дела, срочност при изготвяне на съдебните актове

6.Неприключили в разумен срок дела – брой и причини

7.Натовареност

8.Качество на съдебните актове

9.Тенденции в дейността на Търговско отделение

**VІ. ПРОВЕРКИ ОТ ИНСП ЕКТОРАТА КЪМ ВИСШИЯ СЪДЕБЕН СЪВЕТ И ВЪРХОВЕН КАСАЦИОНЕН СЪД НА РЕПУБЛИКА БЪЛГАРИЯ. РЕВИЗИОННА ДЕЙНОСТ ПРЕЗ 2015 г. – стр.87**

**VІІ.ДЕЙНОСТ НА СЪДЕБНАТА АДМИНИСТРАЦИЯ – стр. 93**

**VІІІ.МЕДИЙНА ПОЛИТИКА И КОМУНИКАЦ. ДЕЙНОСТИ НА АПЕЛАТИВЕН СЪД ВАРНА – стр.96**

**ІХ. МАТЕРИАЛНА И ФИНАНСОВА ОБЕЗПЕЧЕНОСТ – стр.99**

**Х. ТЕХНИЧЕСКА ОБЕЗПЕЧЕНОСТ И ИНФОРМАЦИОННО ОСИГУРЯВАНЕ, УТВЪРЖДАВАНЕ НА СТАНДАРТИ ЗА ЕЛЕКТРОННО ПРАВОСЪДИЕ – стр.101**

**ХІ.ПРЕДЛОЖЕНИЯ ЗА ТЪЛКУВАТЕЛНА ДЕЙНОСТ – стр.104**

**ХІІ.ЗАКЛЮЧИТЕЛНИ ИЗВОДИ – стр.105**

**ХІІІ.ОБОБЩЕН ДОКЛАД ЗА РАБОТАТА НА ОКРЪЖНИТЕ СЪДИЛИЩА ОТ АПЕЛАТИВЕН СЪДЕБЕН РАЙОН ВАРНА – стр.108**

**ХІV.ОБОБЩЕН ДОКЛАД ЗА РАБОТАТА НА РАЙОННИТЕ СЪДИЛИЩА ОТ АПЕЛАТИВЕН СЪДЕБЕН РАЙОН ВАРНА – стр.115**

**ХV. ПРИЛОЖЕНИЯ:**

**1.Статистически отчети за работата на Апелативен съд Варна за 2015 г.**

**2.Комуникационни дейности и медийна политика на Апелативен съд Варна за 2015г.**

#### І. КАДРОВА ОБЕЗПЕЧЕНОСТ.

#### 1.СЪДИИ

През отчетния период щатната численост, както и съставът на действително работилите съдии в Апелативен съд Варна се характеризира с динамика. В началото на 2015г. щатната численост на магистратите в Апелативен съд Варна е 23, като две щатни бройки са незаети. В края на отчетния период щатните бройки за съдии са 24, като незаетите бройки са 7.

През месец март беше освободен от длъжност на основание чл.165 ал.1 т.1 от ЗСВ, поради навършване на 65 – годишна възраст, Иван Ангелов Лещев, съдия в Гражданско отделение. На същото основание от 12.10.2015г. беше освободена от длъжност и Мара Димитрова Христова – Христанова, зам.административен ръководител – зам. председател и ръководител на Търговско отделение. От 01.10.2015г. на основание чл.165 ал.1 т.2 от ЗСВ беше освободена от длъжност Златка Стамова Златилова, съдия в Търговско отделение. През месец май 2015г., след участие в конкурс за повишаване в длъжност, съдия Петя Михайлова Хорозова от Търговско отделение беше повишена в длъжност „съдия” във Върховен касационен съд.

С решение на ВСС по протокол № 56/ 12.11.2015г., съдия Анета Николова Братанова е назначена на длъжност „зам.адм.ръководител – зам.председател” и ръководител на Търговско отделение.

След извършен анализ на натовареността на съдиите от Наказателно отделение и невъзможността от формиране на постоянни съдебни състави беше направено предложение до Висш съдебен съвет за увеличаване щатната численост на съда с една бройка. С решение на ВСС по протокол № 28/ 26.06.2014г. щатната численост на съдиите в Апелативен съд Варна, считано от 01.07.2015г., е увеличена с една щатна бройка за съдия в Наказателно отделение.

За шест от вакантните бройки Висшият съдебен съвет обяви конкурс. За четири от бройките конкурсът е за повишаване в длъжност и преместване, а две бройки са за първоначално назначаване.

След така извършените промени в края на отчетния период съставът на съдиите по отделения е следният:

Ръководител на Наказателно отделение - съдия Янко Янков. В отделението работят съдиите Илия Пачолов, Росица Лолова, Живка Денева, Павлина Димитрова и Румяна Панталеева.

Ръководител на Гражданско отделение – съдия Милен Славов. В отделението работят съдиите Маринела Дончева, Диана Джамбазова, Пенка Христова и Петя Петрова.

Търговско отделение е ръководено от съдия Анета Братанова. В отделението работят съдиите Вилиян Петров, Магдалена Недева, Радослав Славов и Кристияна Генковска. Административният ръководител – председател Ванухи Аракелян също заседава в Търговско отделение.

Със заповед № 1750/ 27.10.2015г. на Председателя на ВКС съдия Кристияна Генковска е командирована във Върховен касационен съд, считано от 02.11.2015г., като командировката й продължава и понастоящем.

За нормалното протичане на правораздавателната дейност и попълване на създадените в отделенията съдебни състави се наложи командироване на съдии от Окръжен съд Варна. В Апелативен съд Варна през 2015г. бяха командировани съдии от Окръжен съд Варна:

В Наказателно отделение – Ангелина Лазарова, Светослава Колева, Росица Тончева, Станчо Савов и Мая Нанкинска;

В Гражданско отделение – Мария Маринова и Юлия Бажлекова;

В Търговско отделение – Женя Димитрова, Дарина Маркова, Николина Дамянова и Георги Йовчев.

Съдиите от Апелативен съд са с дългогодишен юридически и съдийски стаж. Всички са с ранг „съдия във ВКС и ВАС”. Това са отговорни и с висока квалификация професионалисти - задълбочени, организирани, с добра вътрешна комуникация и стремеж към постоянно развитие, повишаване на знанията и на компетентността си.

Съдиите от Апелативен съд Варна през 2015г. са участвали в обучения, организирани с външно финансиране от НИП, ВСС, Европейски програми и неправителствени организации.

През 2015 г. 17 магистрати са участвали в обучения, някои от които в повече от две. Посетените обучения са били на следните теми:

„Изпълнение на договорите. Отговорност при неизпълнение. Спорове във връзка с неизпълнение на договори за изработка/строителство”;

„Търговски сделки – общи положения. Търговско продажба. Оперативен лизинг. Финансов лизинг. Договор за цесия. Производство по търговски спорове.”;

„Дееспособността като универсален стандарт за пълноценност на човека. Международни перспективи и българската правна реформа.”;

„Системно място на ЕКПЧ в българската правна рамка. Задължение за предоставяне на вътрешноправни средства за защита. Прилагане на съдебната практика на ЕСПЧ в ежедневната практика на националните съдилища в гражданското и административното производство.”;

„Банкови сделки. Защита на потребителите в областта на финансовите услуги.”;

„Дружествени спорове. Актуална съдебна практика.”;

„Специфични въпроси на вещното право. Кадастър и регулация. Особен статут на някой категории земи.”;

„Законодателството на Европейския съюз относно равенството между половете”

„Проблемни въпроси в гражданското правораздаване”;

„Промените в НПК във връзка с възобновяването на наказателни дела”;

„Актуална практика по приложение нае ЗЗП и искове на потребители”.

Административният ръководител – председател г-жа Ванухи Аракелян е взела участие в обучение на тема „Развитие на управленската компетентност. Усъвършенстване на уменията за комуникация и работа в екип. Правила на общуване и етикет.” и в съвместно заседание на КПУКИВИВСС и КПА.

Участие в Кръгла маса по проблеми на съдебната реформа под надслов „Съдебната реформа – да чуем думата на професионалистите”, излъчена в предаване „По закон и съвест” на Телевизия „Черно море” взеха съдия Ванухи Аракелян – административен ръководител, съдия Милен Славов – зам.адм.ръководител и съдия Ангелина Лазарова.

В международни обучения участваха съдия Анета Братанова на тема „Търговско право”, организиран от Европейската мрежа за съдебно обучение в гр.Лисабон, Португалия и съдия Кристияна Генковска във форум за магистрати, организиран от Съда на Европейския съюз в Люксембург.

**2.СЪДЕБНИ СЛУЖИТЕЛИ**

Щатната численост на администрацията на Апелативен съд Варна през 2015г. е останала непроменена, в сравнение с 2013г. и 2014г. – 30 съдебни служители, като всички щатни бройки в края на отчетния период са заети.

Видно от статистическите данни за последните години Апелативен съд Варна е вторият по натовареност апелативен съд в страната след Софийски апелативен съд. В същото време съотношението по щат магистрати - съдебни служители през последните години е под средното за апелативните съдилища, като за 2011г. – 1/1.43 при 1/1.51 средно за апелативните съдилища, за 2012г. – 1/1.43 при 1/1.53 средно за апелативните съдилища, за 2013г. – 1/1.36 при 1/1.52 средно за апелативните съдилища и за 2014г. – 1/1.30 при 1/1.33 средно за апелативните съдилища.

За 2015г., съотношението по щат магистрати - съдебни служители е 1/ 1.25. Реалното съотношение между магистратите и служителите от специализираната администрация, която пряко подпомага съдиите в тяхната правораздавателна работа е още по - ниско 1/ 0.87.

Отчитайки тези данни ръководството на съда през 2015г. поднови искането си за увеличаване щатната численост на съдебните служители с една щатна бройка „съдебен секретар”, изхождайки от натовареността на съдебните секретари в Наказателно отделение и с една щатна бройка „съдебен деловодител”. С решение на ВСС по протокол № 61/ 10.12. 2015г. беше увеличена щатната численост на съда с една бройка „съдебен секретар”, считано от 01.03.2016г.

Във връзка с излизането на съдебен служител „съдебен деловодител – регистратура” в продължителен неплатен отпуск е дадено съгласие от ВСС с решение по протокол № 18/ 08.04.2015г. за възлагане функциите за вътрешно заместване на съдебен служител на основание чл.259 ал.1 изр.2 от КТ – „старши специалист – статистик” да изпълнява длъжността „съдебен деловодител – регистратура”, като по време на заместването изпълнява и своята работа. Навременното заемане на временно овакантената позиция от обучен и доказан служител, се явява категорично предимство. С реализирането на вътрешно заместване се постига и икономия на средства за работна заплата.

След напускане, по взаимно съгласие, на съдебен служител на длъжност „съдебен деловодител – регистратура” и след получено разрешение от ВСС за провеждане на процедура за попълване на щата, на вакантната щатна бройка беше назначена при условията на чл.343 ал.2 от ЗСВ Пламена Йорданова Владимирова, служител на Окръжен съд Варна, считано от 11.11.2015г.

Повечето съдебни служители на Апелативен съд Варна са с дългогодишен стаж в съдебната система и доказана професионална квалификация. От 30 служители 3 - ма са със стаж над 30 години в съдебната система, 6 – над 20 години, 10 – над 10 години и 5 – над 5 години, което сочи за професионализъм, рутина при изпълнение на задълженията и чувство за отговорност към работата.

**3.СТРУКТУРА И УПРАВЛЕНИЕ НА СЪДА**

Ръководството на Апелативен съд Варна се осъществява от Административен ръководител – председател – съдия Ванухи Бедрос Аракелян, встъпила в длъжност на 14.02.2014г., след избора й с решение на ВСС по протокол № 6/ 06.02.2014г. и от трима Заместник административни ръководители – заместник председатели, които ръководят и съответните отделения:

Наказателно отделение – съдия Янко Димитров Янков, встъпил в длъжност на 17.03.2014г.;

Гражданско отделение – съдия Милен Петров Славов, встъпил в длъжност на 24.03.2014г.;

Търговско отделение – съдия Анета Николова Братанова, встъпила в длъжност на 16.11.2015г.

Съдебната администрация се ръководи от Йорданка Димитрова Чавдарова – съдебен администратор и Анна Веселинова Гълъбова – административен секретар.

#### ІІ.ОБОБЩЕНИ ДАННИ ЗА ПРАВОРАЗДАВАТЕЛНАТА ДЕЙНОСТ НА АПЕЛАТИВЕН СЪД ВАРНА.

**1. Постъпили дела, дела за разглеждане и свършени дела за периода 2013 – 2015 година.**

През последните три години, броят на общо постъпилите дела е, както следва:

* 2015 година **– 2024 бр.,**
* 2014 година – 1807 бр.;
* 2013 година – 1843 бр.;

**Средно месечно през отчетния период са постъпвали по 168 дела.**

**Постъпилите по видове дела са както следва:**

* **наказателни дела -** през 2015 година - **481 бр**. , за 2014 г. – 405 дела и за 2013 година – 389 дела;
* **граждански дела** – през 2015 г. **- 689 дела**, 2014 г. – 636 дела и за 2013 г. – 599 дела;
* **търговски дела** – през 2015 г. – **854 дела**, 2014 г. – 766 дела и през 2013 г. – 855 дела.

От тези данни е видно, че постъпленията и в трите отделения са се увеличили в сравнение с предходните две години.

Относителният дял на постъпилите през 2015 година наказателни дела, спрямо общия брой постъпили дела, възлиза на 23.76 %, докато при гражданските дела този процент е 34.04. Най-висок е относителният дял, на постъпилите търговски дела – 42.19 %.

**Общия брой дела за разглеждане за 2015 г. е 2225 бр,** докато през 2014 г. те са – 1807 дела и за 2013 г. – 1843 дела.

**Общо свършени дела през анализирания период – 2013 – 2015 година.**

* През 2015 г. са свършени **1964 дела**
* През 2014 г. са свършени 1834 дела
* През 2013 г. са свършени 1830 дела

Налице е увеличение броя и на свършените дела, в сравнение с предходните две години, като средно месечно през отчетния период са свършвани 163 дела.

**По видове свършените дела са както следва:**

* **Наказателни** - 2015 г. – **462 дела**, 2014 г. – 398 дела, 2013 г. – 377 дела;
* **Граждански** - 2015 г. **– 677 дела**, 2014 г. – 628 дела, 2013 г. – 606 дела;
* **Търговски** - 2015 г. – **825 дела**, 2014 г. – 808 дела, 2013 г. – 847 дела;

Относителният дял на свършените през 2015 година наказателни дела, спрямо общо свършените дела, възлиза на 23.52 %, докато при гражданските дела този процент е 34.47. Най-висок е относителният дял, на свършените търговски дела – 42.00 %.

**2. Срочност на правораздавателната дейност – приключили в 3-месечен срок дела за периода 2013 – 2015 година.**

* През 2015 г. решените в 3-месечен срок дела, **са 1807**, което представлява **92 %** от общо свършените дела;.
* През 2014 г. решените в 3-месечен срок дела, са 1646 , което представлява 90 %.
* През 2013 г. решените в 3-месечен срок дела, са 1664, което е 91 % от свършените дела.

Анализът сочи категорична устойчивост на този показател, през последните три години. Наред с качеството на съдебните актове той е свидетелство за високата квалификация и отговорност на съдиите, по отношение срочността за изготвяне на съдебните актове.

**Решените в тримесечен срок наказателни дела за 2015 г.** представляват 84 % от общо свършените, при 76 % за 2014 г. и 83 % за 2013 г. Наблюдаваме значително подобряване на този показател в сравнение, с предходната година.

**Решените в тримесечен срок граждански дела** представляват 97 % за 2015 г., 97 % за 2014 г. и за 2013 г. 96%. Този показател е традиционно висок, в резултат на отличната работа на съдиите в гражданско отделение.

**Решените в тримесечен срок търговски дела** за 2015 г. представляват 93% от общо свършените търговски дела, при 91 % за 2014г и за 2013 година.

Тези данни обосновават извода за подобрение на показателя срочност в търговско отделение, въпреки по-голямата постъпляемост.

**3. Постановени в 1-месечен срок съдебни актове**.

Много висок е процентът на постановените съдебни актове в едномесечен срок от обявяването им, като от общо постановените през 2015 година – 1987 съдебни акта, **1948 са изготвени в 1-месечен срок, или 98%,** при 94% през 2014 година и 95 % през 2013 година**.** Този показател сочи на висок професионализъм и отговорност на магистратите.

При наказателните дела в законовия срок са изготвени 94 % от съдебните актове, като следва да се отбележи, че останалите съдебни актове са изготвени в рамките на една до две седмици след изтичане на срока.

При гражданските дела в законовия срок са изготвени 99% от съдебните актове, като при тях се запазва тенденцията от предходните години за минимален брой на постановени извън срока съдебни актове.

При търговските дела 97 % от решенията са постановени в едномесечен срок, а просрочените съдебни актове са с минимално отклонение – до дни след изтичане на инструктивния срок.

Следва да се отбележи, че просрочените решения са по дела със значителна фактическа и правна сложност.

**4. КАЧЕСТВО НА СЪДЕБНИТЕ АКТОВЕ. РЕЗУЛТАТИ ОТ КАСАЦИОННАТА ПРОВЕРКА.**

**Общо обжалваните съдебни** актове през отчетния период са по 674 дела, от които 477 са въззивни и 197 частни.

От тях наказателни са 109 дела, 239 дела са граждански и 326 търговски дела.

**Резултати от касационна проверка на делата, върнати през отчетния период:**

От обжалваните и върнати през 2015 г., общо 598 дела, при касационната проверка са **потвърдени и недопуснати до касационно обжалване общо актовете по 468 дела**, **което представлява 78,26 % ,** при 84 % за 2014 г. и 83 % за 2013 година..

През отчетния период броят на делата, по които **са изменени съдебните актове е 47**, **което представлява 7,85%** от обжалваните и върнати дела, докато за 2014 г. те са – 10% и за 2013 г – 7%.

Броят на **общо отменените съдебни актове е 83, което представлява 13,87%,** от общо обжалваните и върнати дела през отчетния период, който процент през 2014 година е бил 6%, а за 2013 г. – 10 %. При преценка на посочените цифри следва да се отбележи, че от общо отменените съдебни акта 8 бр. са отменени по **обективни причини.**

През отчетния период прави впечатление, че процента на отменените и изменени съдебни актове леко се е увеличил за сметка на потвърдените и недопуснати до касационно обжалване дела.

Причините за отмяна и връщане на наказателните дела са:

- съществени нарушения на процесуални правила, изразяващи се най-вече в нарушения на чл.13,14 и 107 от НПК, нарушение на правилата при събиране, проверка и оценка на доказателствата по делото;

- неизпълнение на задълженията на въззивната инстанция по чл.339 ал.2 от НПК;

- неправилно приложение на материалния закон, както и изключителната правна и фактическа сложност на част от делата.

Най-чести причини за отмяна на решението и връщане на делото за ново разглеждане, по гражданските и търговските дела са:

- поради нарушение на съдопроизводствени правила;

-поради неправилно прилагане на материалния закон и

противоречива съдебна практика.

Следва да се има предвид, че отменените съдебни актове са постановени по дела с висока фактическа и правна сложност.

Въпреки тази тенденция, високият процент на потвърдените и недопуснати до касационно обжалване съдебни актове, от всички видове дела и сравнително ниските проценти на отменените и изменените съдебни актове е атестат за високото качество на съдебните актове в Апелативния съд през отчетната година.

**5.СРЕДНА НАТОВАРЕНОСТ В АС.**

**Средната натовареност по щат** е, както следва:

Спрямо делата за разглеждане и спрямо свършените дела:

|  |  |  |
| --- | --- | --- |
| период | АС-Варна | |
| Спрямо дела за разглеждане | Спрямо свършени дела |
| 2013 | 7,80 | 6,93 |
| 2014 | 7,37 | 6,64 |
| 2015 | 7,73 | 6,82 |

През 2015 г. показателят средна натовареност по щат е устойчив, както спрямо делата за разглеждане, така и спрямо свършените дела. Това е резултат от завишения съдийски щат на АС с една бройка.

**Действителна натовареност,** спрямо делата за разглеждане и спрямо свършените дела:

|  |  |  |
| --- | --- | --- |
| период | АС-Варна | |
| Спрямо дела за разглеждане | Спрямо свършени дела |
| 2013 | 8,48 | 7,54 |
| 2014 | 8,17 | 7,37 |
| 2015 | 7,97 | 7,04 |

Устойчив е показателят действителна натовареност, както спрямо делата за разглеждане, така и спрямо свършените дела. И тук изводът е, че той е резултат от завишения съдийски щат на АС с една бройка.

Таблицата за натовареност на магистрати в съдилищата, за 2015 година, сочи че, средната месечна натовареност по щат на един съдия, от апелативен съд за страната, спрямо делата за разглеждане е 8.09, докато за Варненския апелативен съд, е 7.73 дела средно на месец. Това извежда Варненския апелативен съд на второ място, след Софийския апелативен съд, чиято натовареност е 11.14. Съгласно същите данни, средната месечна натовареност, за свършени дела от един съдия, от апелативен съд за страната е 6.76, докато за Варненския апелативен съд, тя е 6.82, свършени дела на месец, над средната за апелативните съдилища.

Средната действителната натовареност в апелативните съдилища спрямо делата за разглеждане е 8.71, а във Варненския апелативен съд възлиза на 7.97. Средната действителна натовареност, спрямо свършените дела за апелативните съдилища е 7.28 дела, а за Варненския апелативен съд е 7.04.

Анализът на тези данни сочи, че натовареността на варненските апелативни съдии, по щат, е на границата на средната натовареност за страната, спрямо делата за разглеждане, а спрямо свършените дела е по-вече от средната за апелативните съдилища. Тази констатация е направена по статистически данни на ВСС за 2015 г.

Средната действителна натовареност на един съдия от Варненския апелативен съд спрямо делата за разглеждане е малко под средната натовареност за страната, а по отношение на свършените дела натовареността на съдиите от Апелативен съд Варна е на границата за средната натовареност на страната.

От статистическите данни на ВСС за 2015 г. е видно, че по натовареност по щат Варненският апелативен съд е на второ място, след Софийския апелативен съд. Тя свидетелства за продължаващото и през отчетния период натоварване, при което работят съдиите във Варненския апелативен съд. Анализът на системното натоварване мотивираха предложението, пред ВСС за разкриване на една щатна съдийска бройка.

**ІІІ. НАКАЗАТЕЛНОТО ОТДЕЛЕНИЕ**

**1.КАДРОВА ОБЕЗПЕЧЕНОСТ**

През първата половина на 2015 година в Наказателно отделение на Варненски апелативен съд са работили осем съдии. С Решение по Протокол №37 т.5/25.06.2015г. на ВСС на РБ на съда е отпусната още една щатна бройка за съдия, с което общият брой наказателни съдии достига девет. Всички съдии от Наказателно отделение на Варненски апелативен съд притежават ранг – „Съдия във ВКС”. През 2015 година в съда са били командировани съдии от Варненски окръжен съд – Ангелина Лазарова, Светослава Колева, Росица Тончева, Станчо Савов, Мая Нанкинска.

В Наказателно отделение работи и един съдебен-помощник – Кристиана Кръстева. През 2015 година е изготвила проекти на съдебни актове по общо 53 наказателни дела - по 30 броя внохд , 20 броя вчнд и 3 броя ндв. Активно участва и в организацията и подготовката при осъществяване на видеоконференции със съдебните органи на други държави-членки. Извършва предварителна проверка по допустимостта на исканията за възобновяване по чл.424 ал.1 НПК, изготвя проекторазпореждания за отказ от образуване на дела за възобновяване, както и за отстраняване нередовностите по исканията за възобновяване.

В наказателното отделение на Варненски апелативен съд през цялата 2015 година са работили четирима служители: Даниела Анастасова и Ивелина Илиева - като деловодители, и Геновева Ненчева и Соня Дичева – съдебни секретари. Всички те са високо квалифицирани, с дългогодишен стаж и професионален опит. Справят се много добре със служебните си задължения, вменени им от ПАС. С дейността си несъмнено допринасят за създадената добра организация в движението на наказателните дела, а оттам и за повишаване качеството на работа в отделението като цяло. Тук е мястото да се отбележи, че увеличението на наказателните дела води и до изключително натоварване на съдебните секретари, които работят на границите на възможностите си. Затова и понастоящем Наказателно отделение изпитва остра нужда от още един съдебен секретар.

**2.ПОСТЪПИЛИ НАКАЗАТЕЛНИ ДЕЛА ПРЕЗ 2015 ГОДИНА.**

**2.1. Общо постъпили**

В периода 2013 - 2015 година във Варненски апелативен съд са постъпили наказателни дела както следва :

|  |  |  |  |  |  |
| --- | --- | --- | --- | --- | --- |
| Период | Постъпили **общо** | ВНОХД | ВЧНД | ВЧНД чл.243 НПК | НДВ\* |
| 2013 | **389** | 158 | 197 | 34 |  |
| 2014 | **405** | 166 | 208 | 31 |  |
| 2015 | **481** | 172 | 232 | 35 | 42 |

*\*ндв – наказателни дела за възобновяване*

Очевидно е от изложеното, че в рамките на тригодишния период от 2013 година до 2015 година, е налице тенденция на увеличение на постъпленията от наказателни дела: от **389** въззивни наказателни дела през 2013 година , през **405** въззивни наказателни дела през 2014 година, до **481** през 2015 година. И ако увеличението на делата през 2014г. е било минимално – само с 16 дела спрямо 2013г., то увеличението през 2015г., когато са постъпили **76** дела повече от 2014г., следва да се окачестви като значително. Увеличението при внохд и вчнд по чл.243 НПК е съвсем минимално – с 6 броя повече внохд , и с четири – по чл.243 НПК – спрямо 2014г. Значителното увеличаване на наказателните дела се дължи основно и най-вече на две групи дела – вчнд и наказателните дела за възобновяване. При първата увеличението е с 24 броя дела, а при втората /която е и нова група дела- такива дела не са били образувани и разглеждани в апелативните съдилища преди/ - 42. Специално при тези дела – делата за възобновяване, увеличението ще продължи и през настоящата година , поради което през 2016г. те ще бъдат повече от 2015г. Причината : Със ЗИДНПК обн. ДВ бр. 42/09.06.2015г. бе изменен текстът на чл.424 НПК, и по силата на това изменение една част от подсъдността на делата, образувани по искания за възобновяване, бе прехвърлена от ВКС на РБ на апелативните съдилища в страната. Т.е. постъплението на дела по чл.424 ал.1 НПК във Варненски апелативен съд /а и във всички апелативни съдилища/ е започнало след приемането на ЗИДНПК и влизането му в сила - 15 юни 2015г. Що се касае за увеличението при вчнд следва да се отбележи, че то не се дължи на делата по чл.64 и 65 НПК, т.е. на мерките за неотклонение, които са се увеличили само с 5 - от 126 през 2014г. до 131 през 2015г. Просто тези дела бележат увеличение, включително и поради факта, че се разширява кръгът на обжалваемите съдебни актове на окръжните съдилища пред апелативните съдилища. Пример за това е новата редакция на чл.288 НПК /приета с посочения по-напред ЗИДНПК/, която понастоящем дава възможност определенията по чл.288 ал.1 НПК на окръжните съдилища да бъдат обжалвани или протестирани пред апелативните съдилища по реда на Глава 22 НПК. На това основание в Апелативен съд-Варна са образувани три дела през 2015 година.

**2.2. Постъпили от Окръжните съдилища**

Общият брой постъпили дела във Варненски апелативен съд , разгледани по тяхното постъпление от различните Окръжни съдилища в съдебния район на Апелативния съд , е както следва :

|  |  |  |  |  |  |  |  |
| --- | --- | --- | --- | --- | --- | --- | --- |
| Окръжен съд | 2013  Общо **389** | | 2014  Общо **405** | | 2015  Общо **481** | | |
| ВНОХД  158 | ВЧНД  231 | ВНОХД  166 | ВЧНД  239 | ВНОХД  172 | ВЧНД  267 | НДВ  42 |
| Варна | 68 | 122 | 71 | 126 | 76 | 129 | 18+4 |
| Добрич | 16 | 25 | 20 | 27 | 13 | 36 | 0+2 |
| Разград | 16 | 16 | 27 | 11 | 21 | 29 | 3+2 |
| Силистра | 19 | 25 | 18 | 16 | 23 | 27 | 3 |
| Търговище | 14 | 14 | 12 | 18 | 19 | 8 | 3 |
| Шумен | 24 | 28 | 17 | 38 | 19 | 30 | 2+1 |

*Забележка : 1.С плюс при ндв са отбелязани дела , които са постъпили от районни съдилища в съдебния район на съответния окръжен съд/в случаите, когато първоинстанционният съдебен акт не е бил проверяван от окръжен съд/; 2.В колона вчнд са включени и чнд по чл.474 ал.3 НПК, които са общо 9бр. за 2015г.. 3. В колона внохд за 2015г. е включено и едно дело , постъпило от ОС-Русе.*

За отделните окръжни съдилища в съдебния район на Варненски апелативен съд съпоставката на постъпилите общо въззивни наказателни дела в периода 2013 - 2015 година е следната :

За Варненски окръжен съд : За периода е налице леко увеличение както на въззивните дела от общ характер , така и на въззивните частни наказателни дела. Първите са отбелязали растеж от 68 през 2013 година до 76 през 2015г., а вторите от 122 до 129. Увеличението е минимално. Постъплението от съдебния район на този съд на дела за възобновяване е значително повече в сравнение с другите окръжни съдилища, което е лесно обяснимо с факта, че Варненският районен съд е най-големият и най-натоварен районен съд в апелативния район.

За Добрички окръжен съд : Постъпленията от този съд по отношение на въззивните наказателни от общ характер дела са намалели значително в сравнение с предходната 2014 г. , когато са били 20 броя, за да стигнат през 2015 г. до 13. Минимален ръст бележат въззивните частни наказателни дела.

За Разградски окръжен съд : След отчетеното драстичното нарастване на въззивните нохд за 2014 година при този съд – от 16 на 27 броя /драстично – за сравнително малък съд какъвто е Окръжен съд-Разград – с най-малко служители и магистрати в сравнение с останалите окръжни съдилища в апелативния район/, то през 2015 година се забелязва обратната тенденция – намаление на този вид дела от 27 на 21. Същевременно за тяхна сметка леко увеличение бележат въззивните чнд.

За Силистренски окръжен съд : Леко увеличение бележат постъпленията от този съд както при внохд така и при вчнд, като при първият вид дела то е съвсем минимално – с 5 броя повече в сравнение с 2014г., а при втория – от 16 на 27.

За Търговищки окръжен съд : при този съд е налице увеличение на постъпленията от внохд – със 7 броя сравнено с 2014г., и от друга страна – значително намаление /повече от два пъти/ при вчнд – от 18 през 2014г. до 8 през 2015г.

За Шуменски окръжен съд : при внохд с 2 броя са се увеличили постъпленията в сравнение с 2014г. – от 17 на 19, което все още е значително по-малко от достигнатия през 2013г. ръст от 24 броя. Както и при Търговищки ОС и тук вчнд бележат намаление /но значително по-малко/ - от 38 през 2014г. на 30 през 2015г.

В заключение може да се направи следното обобщение за постъпленията на наказателните дела във Варненски апелативен съд през 2015 година :

Най-голям брой са постъпилите дела от Варненски окръжен съд – 76 въззивни нохд от общо 172, или ако постъпленията се изразят в съотношение Варненски окръжен съд / всички останали окръжни съдилища , то би било 76/172. Още по очевидна е разликата при въззивните чнд – от Варненски окръжен съд са постъпили 129 дела от общо 258 /точно половината/, или горното съотношение би било 129/129 – разликата от 258 до 267 са чнд по чл.474 ал.3 НПК, образувани по молби за правна помощ на съдебни органи на други държави-членки за провеждане на видеоконферентни връзки. Ако по брой постъпления окръжните съдилища в апелативния район се подредят в низходяща градация, то тя би изглеждала по следния начин : **ВНОХД –** 1. Варненски окръжен съд; 2. Силистренски окръжен съд; 3. Разградски окръжен съд; 4 и 5. Шуменски окръжен съд и Търговищки окръжен съд – с по 19 дела; 6. Добрички окръжен съд. **ВЧНД -** 1. Варненски окръжен съд; 2. Добрички окръжен съд; 3. Шуменски окръжен съд; 4. Разградски окръжен съд; 5. Силистренски окръжен съд; 6. Търговищки окръжен съд.

Изложеното потвърждава направената и по-напред констатация, че увеличението на делата във Варненски апелативен съд за 2015 година се дължи основно: 1. На делата за възобновяване; 2. На въззивните чнд. Постъпленията на тези дела бележат ръст при четири от окръжните съдилища, и намаление само в две от тях – в Шумен и Търговище.

**2.3.Видове постъпили внохд.**

През 2014 година в Наказателното отделение на Варненски апелативен съд са постъпили и образувани въззивни нохд общо по текстове от Наказателния кодекс както следва :

1.по член 115 от Наказателния кодекс – общо 2 въззивни нохд,

2.по член 116 от Наказателния кодекс – общо 18 въззивни нохд,

3.по член 123 от Наказателния кодекс – общо 5 въззивни нохд,

4.по член 124 от Наказателния кодекс – общо 4 въззивни Ннохд,

5.по член 142 от Наказателния кодекс – общо 1 внохд,

6.по член 199 от Наказателния кодекс, от които едно в съвкупност с чл.152 НК – общо 17 въззивни нохд,

7.по член 202 от Наказателния кодекс –3 въззивни нохд,

8.по член 244 от Наказателния кодекс – 2 въззивни нохд,

9.по член 248 от Наказателния кодекс – 2 въззивни нохд,

10.по член 255 и чл.257 от Наказателния кодекс – общо 34 въззивни нохд,

11.по член 301 от Наказателния кодекс – общо 4 въззивни нохд,

12.по член 304 от Наказателния кодекс – общо 4 въззивни нохд,

13.по член 330 от Наказателния кодекс – 1 въззивно нохд,

14.по член 343 от Наказателния кодекс – общо 30 въззивни нохд,

15.по член 354 от Наказателния кодекс – общо 6 въззивни нохд.

Освен тях постъпили са и по член 219 от НК – 3 дела/от тях едно и по чл.282 НК/ , по член 213 от НК – 2 дела , както и други.

Разпределени по глави от особената част на НК през 2015 година най-големи постъпления от дела се наблюдават по :

- Глава Единадесета от НК – „Общоопасни престъпления” – общо 37 внохд, от които 30 по раздел ІІ „Престъпления по транспорта и съобщенията”. Налице е намаление в сравнение с предходната година най-вече на делата по чл.343 НК – от 39 на 30.

- Глава Втора от НК – „Престъпления против личността” - общо 30 въззивни нохд, от които по раздел І „Убийство” – 29 дела. Като цяло ръст бележат делата по чл.116 НК, за сметка на тези по чл.115 НК.

- Глава Седма от НК „Престъпления против финансовата, данъчната и осигурителната системи” – 34 внохд. Налице е намаление в сравнение с предходната година, което е за сметка на делата по чл.257 НК.

- Глава Пета от НК „Престъпления против собствеността”- 20 внохд , тук се забелязва увеличение най-вече за сметка на делата по чл.199 НК;

- Глава Шеста от НК „Престъпления против стопанството” – 7 внохд ;

- Глава Осма „Престъпления против дейността на държавни органи” – 8 внохд.

Постъпили са през 2015 година и 5 въззивни дела по ЗЕЕЗА, както и девет искания за провеждане на видеоконферентни връзки /от които 8 проведени/, а също и 6 въззивни чнд по чл.34 от ЗПИИРКОРНФС /дела по искане за признаване на решения по наложени на лица от държави-членки финансови санкции/.

**2.4. Несвършени /висящи/ дела към 01.01.2015 г.**

Общо несвършените наказателни дела в Апелативен съд-Варна в началото на 2015г., и съответно разпределени по окръжни съдилища, са както следва :

|  |  |  |
| --- | --- | --- |
| Окръжен съд | Общо **68** | |
| ВНОХД  55 | ВЧНД  13 |
| Варна | 23 | 5 |
| Добрич | 6 | 2 |
| Разград | 13 | 1 |
| Силистра | 4 | 3 |
| Търговище | 2 | 1 |
| Шумен | 6 | - |

*Забележка: 1. В първата колона е включено и едно дело от ОС-Велико Търново; 2.Във втората – и едно чнд по чл.474 ал.3 НПК- видеоконферентна връзка.*

**3. РАЗПРЕДЕЛЕНИЕ НА НАКАЗАТЕЛНИТЕ ДЕЛА, ИЗКЛЮЧЕНИЕ ОТ ПРИНЦИПА ЗА СЛУЧАЙНО РАЗПРЕДЕЛЕНИЕ.**

При разпределението на делата се използва програмата за случайно разпределение „Low choice” – до 30.10.2015г., а от 01.10.2015г. - Централизираният модул за разпределение на делата , разработен от „Смарт системс 2010” ЕООД , създадена в изпълнение на решение на ВСС по протокол №58/8.12.2014 г. Със Заповед №94/17.03.2014г. на Административния ръководител на АС-Варна разпределението на делата на принципа на случаен подбор в Наказателно отделение е възложено на Председателя на НО съдия Янков. След 01.10.2015г. съобразно особеностите на новата програма за разпределение трима от съдиите в Наказателно отделение разполагат с електронни подписи, съответно – имат правата и задълженията да разпределят делата в отделението. Това са съдиите Янков Янков, Павлина Димитрова и Румяна Панталеева. Самото разпределение се извършва в деня на постъпване и образуване на делото, или най-късно на следващия ден – само в изключителни случаи. Също със Заповед на Административния ръководител на АС-Варна - №РД-0345/30.07.2014г. е определена натовареност на Заместник-председателите на съда в размер на 70% за всички видове дела. Т.е. от Наказателно отделение съдия Янков е със 70% натоварване, всички останали съдии – на 100%.

Със Заповед №100/18.03.2014г. на Председателя на Апелативен съд-Варна с цел подобряване организацията на работа, в Наказателно отделение са обособени три постоянни състава, които впоследствие са допълнени с командировани съдии, за да добият в крайна сметка през втората половина на 2015г. следния облик :

Първи състав : Съдиите Янко Янков, Живка Денева, Светослава Колева-командирован съдия;

Втори състав : Съдиите Илия Пачолов, Румяна Панталеева, Росица Тончева-командирован съдия;

Трети състав : Съдиите Росица Лолова, Павлина Димитрова, Ангелина Лазарова-командирован съдия.

В случаите, когато член на състава е в невъзможност да участва по определено дело, то той се замества от съдия от следващия състав. Определянето и на членовете на съдебния състав по всяко конкретно дело чрез програмата за случайно разпределение бе отчетено като влияещо зле на организацията на работата в Наказателно отделение, поради което единодушно /и от ръководството на съда и от съдиите/ тази практика бе изоставена още в края на 2014г.

Изключение от принципа на случайното разпределение се допуска единствено и само при производствата по чл.64 и 65 НПК – с оглед предотвратяване евентуална невъзможност в бъдеще да бъде сформиран съдебен състав за разглеждане на въззивни нохд. Това изключение е залегнало в Заповед №101/18.03.2014г. на Административния ръководител на АС-Варна. Съобразно тази заповед делата с основание чл.64 и 65 НПК се разглеждат от дежурни съдебни състави – председател на състава е съдия от Наказателно отделение – на когото се разпределя и делото, и членове – по един съдия от Търговско и Гражданско отделение. За дежурствата се изготвя график от всеки от Заместник-председателите за няколко месеца напред, като за Наказателно отделение това става по азбучен ред.

**4. РАЗГЛЕЖДАНЕ НА НАКАЗАТЕЛНИТЕ ДЕЛА**

**4.1. Дела за разглеждане**

Общо **подлежащите на разглеждане** въззивни наказателни дела /несвършени и постъпили/ във Варненски апелативен съд за периода 2013-2015 са както следва :

|  |  |  |  |  |
| --- | --- | --- | --- | --- |
| Период | ОБЩО за разглеждане | ВНОХД | ВЧНД | НДВ |
| 2013 | **438** | 193 | 245 | - |
| 2014 | **466** | 205 | 261 | - |
| 2015 | **549** | 227 | 280 | 42 |

Очевидно е от изложеното в таблицата, че доколкото постъплението на дела през годините се увеличава /което бе посочено по-напред/ , то увеличение бележат и делата за разглеждане. Иначе несвършените в края на годините са сравнително константна величина. В края на 2015 година са останали несвършени общо 87 въззивни наказателни дела, от които 55 броя въззивни нохд , 20 броя въззивни чнд и 12 броя ндв. За сравнение – в началото на 2015г. е имало несвършени също 55 внохд, което означава, че през 2015 година са разгледани /свършени точно толкова внохд колкото са постъпили – 172 броя.

Разпределени по съдии делата за разглеждане през 2015 г. изглеждат по следния начин :

|  |  |  |  |  |
| --- | --- | --- | --- | --- |
| Съдии | ОБЩО | ВНОХД | ВЧНД | НДВ |
| А.Лазарова | 65 | 27 | 34 | 4 |
| Ж.Денева | 64 | 26 | 33 | 5 |
| И.Пачолов | 70 | 27 | 39 | 4 |
| М.Нанкинска | 7 | 2 | 5 | 0 |
| П.Димитрова | 75 | 27 | 43 | 5 |
| Р.Славов | 1 | 1 | 0 | 0 |
| Р.Лолова | 52 | 21 | 27 | 4 |
| Р.Тончева | 42 | 19 | 16 | 7 |
| Р.Панталеева | 57 | 29 | 23 | 5 |
| Св.Колева | 39 | 18 | 17 | 4 |
| Ст.Савов | 23 | 12 | 11 |  |
| Я. Янков | 54 | 18 | 32 | 4 |

**4.2. Насрочване на делата**

Веднага след разпределението им делата се предават на докладчиците, които ги насрочват при спазване изискванията на чл.252 НПК. Обикновено делата се насрочват в двумесечния срок по чл.252 ал.1 НПК. 50 дела общо през 2015 година са насрочени в срока по 252 ал.2 НПК – най-вече поради правна и фактическа сложност, както и поради обективна невъзможност делото да бъде разгледано по-рано. Във всички случаи това става с разрешение на Председателя на съда. Поради една единствена причина – липса на съдебни зали, три дела са насрочени на границата на тримесечния срок, 2 дела-една седмица след него, и 1 дело –две седмици. Затруднението произтича от факта , че Варненският апелативен съд разполага с една само заседателна зала. Тя се ползва от Наказателно отделение всеки вторник до обяд – за разглеждане на мерки за неотклонение по реда на чл.64 и 65 НПК, и всеки четвъртък и петък, както и два понеделника от месеца – за разглеждане на въззивни наказателни дела.

Делата се насрочват с разпореждане от съдията-докладчик. Определения по чл.327 НПК се постановяват винаги в случаите, когато има направени искания по доказателствата, или съдът сам служебно вземе решение за събиране на допълнителни доказателства.

**4.3. Отложени дела. Брой и причини.**

Отложените общо съдебни заседания за 2015 година са 56 броя/като съответно отложените дела са значително по-малко, тъй като някои дела са отлагани по няколко пъти/. Най-общо причините за отлагане на тези дела могат да бъдат разделени на две основни групи : 1. Неявяване на страни по делото и участници в производството – подсъдими, защитници, вещи лица и свидетели. Това са причините , довели до отлагане на 30 съдебни заседания. 2. Поради необходимостта от събиране на нови доказателства – по тази причина са отложени 26 съдебни заседания. Това събиране на доказателства се изразява най-вече в нов разпит на вещите лица, назначаване на допълнителни или повторни експертизи, разпити на свидетели, по-рядко – събиране на писмени доказателства.

**5. СВЪРШЕНИ ДЕЛА. СРОЧНОСТ ПРИ ИЗГОТВЯНЕ НА СЪДЕБНИТЕ АКТОВЕ.**

**5.1. Общо свършени дела**

В периода 2013 - 2015 година във Варненски апелативен съд са решени/свършени/ въззивни наказателни дела както следва :

|  |  |  |  |  |
| --- | --- | --- | --- | --- |
| Период | ОБЩО | ВНОХД | ВЧНД | НДВ |
| 2013 | 377 | 154 | 223 | - |
| 2014 | 398 | 149 | 249 | - |
| 2015 | 462 | 172 | 260 | 30 |

По тяхното постъпление от окръжните съдилища в района разгледаните дела са както следва :

|  |  |  |  |  |  |  |  |
| --- | --- | --- | --- | --- | --- | --- | --- |
| Окръжен съд | 2013 | | 2014 | | 2015 | | |
| ВНОХД | ВЧНД | ВНОХД | ВЧНД | ВНОХД | ВЧНД | НДВ |
| Варна | 68 | 122 | 67 | 133 | 73 | 124 | 13 |
| Добрич | 16 | 25 | 16 | 27 | 14 | 36 | 0 |
| Разград | 16 | 16 | 19 | 10 | 25 | 28 | 2 |
| Силистра | 19 | 25 | 17 | 18 | 18 | 29 | 3 |
| Търговище | 14 | 14 | 13 | 19 | 19 | 8 | 3 |
| Шумен | 24 | 28 | 17 | 39 | 29 | 21 | 1 |

**5.2. Свършени дела по съдии**

По съдии от Варненски апелативен съд решените дела за 2015 година са както следва :

|  |  |  |  |  |
| --- | --- | --- | --- | --- |
| Съдии | ОБЩО | ВНОХД | ВЧНД | НДВ |
| А.Лазарова | 56 | 20 | 33 | 3 |
| Ж.Денева | 53 | 20 | 30 | 3 |
| И.Пачолов | 55 | 20 | 33 | 2 |
| М.Нанкинска | 7 | 2 | 5 | 0 |
| П.Димитрова | 66 | 20 | 42 | 4 |
| Р.Славов | 1 | 1 | 0 | 0 |
| Р.Тончева | 29 | 11 | 13 | 5 |
| Р.Лолова | 47 | 19 | 24 | 4 |
| Р.Панталеева | 44 | 19 | 23 | 2 |
| Св.Колева | 33 | 14 | 15 | 4 |
| Ст.Савов | 23 | 12 | 11 | 0 |
| Я. Янков | 48 | 14 | 31 | 3 |

**5.3. Свършени/решени дела в 3-месечен срок.**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| период | ОБЩО  свършени | В 3-месечен срок | | ВНОХД | | ВЧНД | | НДВ | |
| Брой | % | Брой | % | Брой | % | Брой | % |
| 2013 | 377 | 313 | 83% | 97 | 63% | 216 | 96% |  |  |
| 2014 | 398 | 302 | 76% | 64 | 43% | 238 | 95% |  |  |
| 2015 | 462 | 388 | 84% | 106 | 62% | 258 | 99% | 24 | 80% |

**5.4. Решени дела по същество.**

В периода 2013 – 2015 година са свършени със съдебен акт по същество наказателни дела както следва:

|  |  |  |  |  |
| --- | --- | --- | --- | --- |
| Период | ОБЩО | ВНОХД | ВЧНД | НДВ |
| 2013 | 359 | 149 | 210 | - |
| 2014 | 381 | 146 | 235 | - |
| 2015 | 430 | 164 | 248 | 18 |

Приключените **общо за 2015 година 164 въззивни нохд със съдебен акт по същество**, разгледани по резултати /като краен резултат/ са както следва :

А/ По 84 въззивни нохд присъдата е била потвърдена, което спрямо свършените 164 въззивни нохд представлява 51,2%. Налице е намаление на потвърдените присъди в сравнение с 2014г., когато този процент е бил 58,2%.

Б/ Присъдите по 49 въззивни нохд са били изменени, което представлява 29,8%. За сравнение – през 2014 година изменените присъди са били 36, което е представлявало 24,65 % . Т.е. броят на изменените присъди се е увеличил.По отделните параметри присъдите по въззивни нохд са били изменени както следва:

- по 2 въззивни нохд присъдата е била изменена, като е било отменено условното осъждане по член 66 алинея 1 от НК ;

- по 8 въззивни нохд присъдата е била изменена, като е било намалено наложеното наказание ;

- по 9 въззивни нохд присъдата е била изменена, като е било увеличено наложеното наказание ;

- по 26 въззивни нохд присъдата е била изменена с други промени в наказателната част ;

- по 4 въззивни нохд присъдата е била изменена с промени в гражданската част .

В/ По 34 въззивни нохд присъдата е била отменена изцяло, което представлява 20,7% спрямо общо свършените 164 въззивни нохд. По 23 въззивни нохд присъдата е отменена изцяло и делото върнато за ново разглеждане, а по 11 – присъдата отменена и постановена нова присъда. Налице е увеличение в сравнение с 2014 година както на отменените и върнати за ново разглеждане дела – от 17 на 23, така и на отменените изцяло присъди и постановени нови въззивни присъди – от 7 за 2014 година до 11 за 2015 година. За сравнение – процентът отменени присъди за 2014 година е бил 16,43 %.

Г/ По 8 въззивни нохд делото е било прекратено – те са извън посочените по-горе 164 броя.

**5.5. Срочност на съдебните актове.**

По правило съдебните актове се изготвят в предвидените законови срокове. Има и изключения разбира се , и такива са допуснати при общо 28 съдебни акта, което представлява 6,5% от всички съдебни актове. Т.е. в законовия срок са изготвени 93,5% от съдебните актове. Следва да се отбележи , че тези 28 съдебни акта са изготвени от в период от 1 до 3 месеца. 10 от тях са изготвени в рамките на една седмица след изтичане на срока, а 3 – до две седмици.

**6. НЕПРИКЛЮЧЕНИ В РАЗУМЕН СРОК ДЕЛА.ПРИЧИНИ.**

Три са делата образувани през 2014 година и неприключени към края на 2015 година. Това са внохд №284/2014г. , внохд №291/2014г. и внохд №351/2014г. /за последното следва да се отбележи, че е приключено на 14.01.2015г., а останалите две все още не са/. Внохд №284/2014 и внохд №391/2014 са с идентичен предмет – престъпления по чл.248а НК. И двете дела са забавени , тъй като са назначени нови експертизи, в рамките на които следва да се извърши заснемане на земеделски площи , обособени в много на брой различни парцели. Трудностите са в две насоки – първо с намирането на вещи лица, второ – със самото изготвяне на експертизите, тъй като са значителни по обем и съдържание. В тази насока са трудностите и по третото дело – внохд №291/2014г. То е с предмет чл.123 ал.1 НК – т.нар. лекарска грешка. Подсъдимият е лекар от Варна, което е наложило още на досъдебното производство вещи лица да бъдат назначавани от други градове. В хода на въззивното производство са изслушани вещите лица по назначените експертизи. Съдът е назначил допълнителна експертиза, като е разширил състава на първоначалната с още две вещи лица – лекари със специалност АГ. Т.е. проблемът по делото е в намирането на вещи лица, и във времето, необходимо им за запознаване с материалите по делото и изготвяне на експертизата.

**7. НАТОВАРЕНОСТ**

Броят на наказателните съдии по щат през първата половина на 2015 година е бил 8. По предложение на Административния ръководител на АС-Варна, с Решение по Протокол №37 т.5/25.06.2015г. на ВСС на РБ на съда е отпусната още една щатна бройка за съдия. При тези обстоятелства натовареността на съдиите от Наказателното отделение е както следва :

Средна натовареност на съдиите от Варненски апелативен съд по щат спрямо делата за разглеждане и спрямо свършените дела за отчетния период

|  |  |  |  |  |
| --- | --- | --- | --- | --- |
| период | АС-Варна | | Наказателно отделение | |
| Спрямо дела за разглеждане | Спрямо свършени дела | Спрямо дела за разглеждане | Спрямо свършени дела |
| 2013 | 7,80 | 6,93 | 4,56 | 3,93 |
| 2014 | 7,37 | 6,64 | 5,55 | 4,74 |
| 2015 | 7,73 | 6,82 | 5,08 | 4,28 |

Действителна натовареност на съдиите от Варненски апелативен съд спрямо делата за разглеждане и спрямо свършените дела за отчетния период

|  |  |  |  |  |
| --- | --- | --- | --- | --- |
| период | АС-Варна | | Наказателно отделение | |
| Спрямо дела за разглеждане | Спрямо свършени дела | Спрямо дела за разглеждане | Спрямо свършени дела |
| 2013 | 8,48 | 7,54 | 4,88 | 4,20 |
| 2014 | 8,17 | 7,37 | 7,06 | 6,03 |
| 2015 | 7,97 | 7,04 | 5,49 | 4,62 |

Тъй като ангажираността на съдиите като членове на съдебен състав не се отчита никъде, уместно е тук да бъде посочен броят на съдебните заседания, в които всеки съдия е участвал като член на съдебен състав, без самият той да е докладчик : Съдия Лазарова е участвала в 69 заседания, съдия Денева - в 59 заседания, съдия Пачолов – в 50, съдия Димитрова – в 60, съдия Лолова – в 54, съдия Панталеева – в 53, съдия Тончева – в 33, съдия Колева – в 56, съдия Янков – в 101.

**8. КАЧЕСТВО НА СЪДЕБНИТЕ АКТОВЕ**

**8.1. Първоинстанционни съдебни актове/присъди/, проверявани от Варненски апелативен съд**

По-напред бе посочено колко съдебни акта са били отменени и изменени от Варненски апелативен съд. Доколкото обаче този показател е и критерий за качеството на проверяваните присъди, то следва отново да му се обърне внимание. Хронологията по години сочи следното :

|  |  |  |  |  |  |
| --- | --- | --- | --- | --- | --- |
| период | Общо решени по същество | Отменени изцяло съдебни актове | | | |
| Общ брой отменени | % | С връщане за ново разглеждане | С постановяване на нова присъда |
| 2013 | 149 | **27** | 18,12% | 26 | 1 |
| 2014 | 146 | **24** | 16,43% | 17 | 7 |
| 2015 | 164 | **34** | 20,70% | 23 | 11 |

От изложеното става ясно , че броят на отменените съдебни актове се е увеличил значително в сравнение с 2014 година. Драстично е увеличението на постановените нови присъди от въззивната инстанция – от 1 през 2013 година, през 7 за 2014, до 11 през 2015 година.

Отнесено изложеното към отделните окръжни съдилища в апелативния район, оформя следната картина по отношение на отменените съдебни актове :

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Окръжен съд | 2013 | | | 2014 | | | 2015 | | |
| ОБЩО | За ново разглеж-дане | С нова присъда | ОБЩО | За ново разглеж-дане | С нова присъда | ОБЩО | За ново разглеж-дане | С нова присъда |
| Варна | **13** | 12 | 1 | **10** | 6 | 4 | **8** | 5 | 3 |
| Добрич | **2** | 2 | - | **3** | 2 | 1 | **3** | 3 | - |
| Разград | **1** | 1 | - | **3** | 3 | - | **5** | 3 | 2 |
| Силистра | **5** | 5 | - | **4** | 3 | 1 | **5** | 4 | 1 |
| Търговище | **4** | 4 | - | **1** | 1 | - | **2** | 2 | - |
| Шумен | **2** | 2 | - | **3** | 2 | 1 | **10** | 5 | 5 |

Изложените факти дават възможност да се направят следните изводи :

При Варненски окръжен съд е налице устойчива тенденция на намаляване броя на отменените съдебни актове. В Добрички окръжен съд няма промяна. Във всички останали съдилища е налице увеличение на отменените присъди в сравнение с 2014 година, като особено драстично е то при Шуменски окръжен съд.

Що се касае за причините, водещи до отмяна на постановените от окръжните съдилища присъди – като основни причини за втора поредна година следва да бъдат посочени две – допуснати процесуални нарушения, довели до ограничаване правата на страните, както и липсата на мотиви. Отменените съдебни актове поради наличие на процесуални нарушения са сравнително малък брой. По отношение липсата на мотиви следва да се уточни, че не става дума за пълна липса на мотиви, а за липса на мотиви в оня аспект, който разпоредбата на чл.305 ал.3 НПК изисква - неизлагане в достатъчна степен установените от съда обстоятелства, липса на съображения при противоречия на доказателствените материали защо едни от тях се приемат, а други – не.

**8.2. Въззивни съдебни актове, постановени от Варненски апелативен съд**

Следната таблица дава добра картина за състоянието на върнатите от касационна проверка дела :

|  |  |  |  |  |  |  |  |
| --- | --- | --- | --- | --- | --- | --- | --- |
| период | Общо  върнати след касац.проверка | потвърдени | | изменени | | отменени | |
| Брой | % | Брой | % | Брой | % |
| 2013 | 69 | 50 | 72,46% | 9 | 13,04% | 10 | 14,49% |
| 2014 | 75 | 56 | 74,6% | 11 | 14,6% | 8 | 10,6% |
| 2015 | 117 | 77 | 65,8% | 17 | 14,5% | 23 | 19,6% |

Въз основа на изложеното могат да се направят следните изводи по отношение качеството на постановените от Варненски апелативен съд съдебни актове :

1. Налице е тенденция на увеличаване на потвърдените от ВКС на РБ на постановените от Варненски апелативен съд съдебни актове по въззивни наказателни дела – 50 през 2013 година, 56 през 2014 година, и 77 през 2015 година. Въпреки това в процентно съотношение потвърдените дела са по-малко от предходни години – стигнали са до 65,8%. Това се дължи на значително увеличения брой на върнатите след касационна проверка дела – от 75 през 2014 година до 117 през 2015 година, както и на увеличението на отменените съдебни актове.

2. Налице е устойчивост в процентно отношение на изменените съдебни актове – 13,04% през 2013 година , 14,6% през 2014 година и 14,5% през 2015 година. Като бройки обаче изменените актове са се увеличили.

3. Увеличаване ръста на отменени съдебни актове – 14,49% през 2013 година , 10,6% през 2014 година, и за съжаление – 19,6% през 2015 година. Това е почти два пъти повече в процентно отношение съпоставено с 2014 година. Разбира се и тази величина /както и тези по предните точки/ е функция на увеличения брой свършени дела.

Като основна причина за отмяна на постановените въззивни съдебни актове следва да се посочи допускането на съществени процесуални нарушения, неизпълнението в някои случаи от страна на въззивния съд на задължението му по чл.339 ал.2 НПК - необсъждане в цялост на направените от страните възражения против първоинстанционния съдебен акт, в редки случаи – нарушение на закона, и явна несправедливост на наложеното наказание/когато се налага увеличаването му/. И по-конкретно причините, довели до отмяна през 2015 година на 23 съдебни акта на Варненски апелативен съд , се свеждат до следните : 13 съдебни акта са отменени поради допуснати съществени процесуални нарушения, изразяващи се най-вече в нарушения на чл.13,14 и 107 НПК – нарушение на правилата при събиране, проверка и оценка на доказателствата по делото; 5 от въззивните съдебни актове са отменени от касационната инстанция поради неизпълнение на задълженията на въззивната по чл.339 ал.2 НПК и като последица от това – в някои случаи липса и на анализ на доказателствата, 1 съдебен акт е отменен заради явна несправедливост на наказанието и делото върнато за неговото увеличаване, 3 съдебни акта са отменени поради неправилно приложение на материалния закон, 1 съдебен акт е отменен поради частична липса на мотиви. Все пак следва да се отбележи, че големият брой отменени съдебни актове не е типичен за Апелативен съд-Варна, и че основната причина за това през 2015 година е изключителната правна и фактическа сложност на част от делата.

**9.ТЕНДЕНЦИИ В ДЕЙНОСТТА НА НАКАЗАТЕЛНО ОТДЕЛЕНИЕ.**

Като основна тенденция в работата на Наказателно отделение следва да се посочи увеличаването на делата. Увеличаване не чисто механично, а поради факта на промяна на подсъдността на различни дела. В т.2.1. бе даден отговор на въпроса защо делата ще продължат да се увеличават – спрямо 2014 година. Към казаното следва да се добави и изменението с ДВ бр.81/2015г. на редица текстове в ЗАНН - от чл.83а до чл.83ж. По силата на тази промяна предложенията на прокурора за налагане на имуществени санкции на юридически лица се разглеждат вече от окръжните съдилища по седалището на лицето. Решенията на окръжните съдилища по тези производства – по чл.83г ал.6 ЗАНН, подлежат на обжалване и протест пред Апелативния съд. Текстът пък на чл.83е ЗАНН предвижда и производство по възобновяване на този вид дела, при което компетентния съд по възобновяването е отново Апелативния съд.

**ІV.ГРАЖДАНСКО ОТДЕЛЕНИЕ**

**1.КАДРОВА ОБЕЗПЕЧЕНОСТ**

През 2015 год. в състава на гражданското отделение /ГО/ на Апелативен съд-Варна работиха следните съдии: Милен Славов –заместник на административния ръководител и ръководител на отделението, Диана Джамбазова, Маринела Дончева, Иван Лещев /до 24.03.15г., тъй като считано от 25.03.15г. същият е освободен от длъжността на осн. чл. 165, ал. 1, т. 1 от ЗСВ, поради навършване на 65-годишна възраст/, Пенка Христова и Петя Петрова. Въз основа на предложение на съдиите от отделението, със Заповед № РД-0107/09.03.15г. на Председателя на съда, в ГО беше командирована съдия Мария Маринова от ОС-Варна за периода от 01.04.15г. до 30.09.15г., а считано от 01.10.15г. до 31.03.16г. е командирована съдия Юлия Бажлекова също от ОС-Варна. Или, за отчетната 2015г. в отделението са работили номинален брой от общо 8 съдии, но през целия период на годината в ГО работата е разпределяна между общо 6 съдии.

През настоящия отчетен период продължава да се спазва създадената със Заповед № 119/27.03.14г. на председателя на Апелативен съд-Варна организация на работа в отделението чрез обособените два постоянни граждански състава: **Първи граждански състав**, състоящ се от съдиите М. Славов, М. Дончева /до 14.09.15г., а след тази дата и до 30.09.15г. съдия М. Маринова, а от 01.10.15г. до края на годината – съдия Юл. Бажлекова/ и П. Петрова и **Втори** **граждански състав**, състоящ се от съдиите Д. Джамбазова, Ив. Лещев /до 24.03.15г., а от 01.04.15г. до 14.09.15г. съдия М. Маринова, а след тази дата и до края на годината – съдия М. Дончева/ и П. Христова. Персоналните промени и създаваната конкретна организация в тази връзка /по разпределение на делата по съдии, по участие в открити и закрити съдебни заседания и по администриране на доклада по делата/ бяха регламентирани с мотивирани заповеди на административния ръководител на съда – Заповед № РД-0047/05.02.15г. /относно работата на съдия Лещев/, Заповед № РД-0107/09.03.15г. /относно командироването на съдиите Маринова и Бажлекова/ и Заповед № РД-0269/28.05.15г. /относно преместването на съдия Дончева от Първи във Втори състав и на съдия Маринова от Втори в Първи състав/.

В рамките на тези два постоянни състава всеки от съдиите-докладчици е разглеждал възложените му граждански дела в закрити и открити съдебни заседания. При невъзможност да се сформира съдебен състав от съдии само от ГО /поради участие при предходно разглеждане на дело, върнато от ВКС за ново разглеждане или поради отводи/, в работата на ГО са включвани съдиите от ТО, а при невъзможност и те да участват – съдиите от НО. Определянето на съдиите от другите отделения също е осъществявано чрез помощен модул на програмата за случайно разпределение на делата.

Отделно от заетостта по граждански дела, на съдиите от ГО продължи възлагането и на ежеседмичното участие в заседанията в производства по чл. 64 и чл. 65 от НПК /по предварително утвърден от заместник-председателя за ГО график/, участието в състави по ВЧНД по чл. 243, ал. 7 от НПК, както и участието в състави за разглеждане на ВНОХД /по последните два вида наказателни дела определянето на конкретния съдия от отделението става чрез програмата за случайно разпределение на член на състав/.

Работата на съдиите от ГО и през 2015г. се подпомагаше от съдебния помощник Венцислав Петров, чиято конкретна ангажираност по съдии се определя чрез предварително утвърден от ръководителя на ГО график - помесечно. Същият продължава да изпълнява създадената със Заповед № РД-0164/15.04.14г. на Председателя на съда организация - от 1-во до 20-то число на месеца да работи в ГО, а от 21-во число до края на съответния месец – в Търговско отделение. Възложените му функции са съобразно чл. 12 от Правилника за администрацията в съдилищата /ПАС/ – извършва проверка на редовността на постъпилите в ГО въззивни и частни жалби, обобщава практиката на ВКС, обобщава становищата по предложенията за ТР на ВКС и изпълнява други задължения, възложени му от зам. председателя на ГО и от Председателя на съда. На съдебния помощник в ГО със Заповед № РД-0250/25.05.15г. е възложено и извършването на проверка за редовността на всички постъпили касационни и частни касационни жалби по гражданските дела, вкл. и чрез съобразяване на Вътрешните правила за проверка на постъпващите във ВКС граждански и търговски дела, изпратени от Председателя на ВКС с писмо изх. № 192/07.05.15г.

И за настоящия отчетен период на 2015г. в ГО работиха двама съдебни секретари – Виолета Тодорова и Юлия Калчева, както и двама съдебни деловодители, отговарящи за работата по несвършените дела – Маргарита Кирова и Теодора Куцарова. Съдебните служители продължиха да изпълняват функциите си в съответните постоянни състави съобразно разпределението им, извършено със Заповед № 124/01.04.14г. на Председателя на съда.

**2. ПОСТЪПЛЕНИЯ НА ГРАЖДАНСКИТЕ ДЕЛА ЗА ПЕРИОДА 2013-2015г.**

През отчетния период в гражданско отделение са постъпили **общо 689 бр**., от които 219 бр. въззивни дела, 421 бр. въззивни частни жалби, 12 бр. молби за определяне срок при бавност и 37 бр. частни дела по чл. 274, ал. 2 от ГПК /съгласно изменението на ГПК с ДВ бр. 50/03.07.15г./. Сравнителна справка за постъпленията на дела в ГО на съда за период от 3 години е дадена по-долу:

СПРАВКА

за постъпилите дела през периода **2013-2015**

|  |  |  |  |
| --- | --- | --- | --- |
| **Видове** | **2013** | **2014** | **2015** |
| ВГр.Д | 200 | 219 | 219 |
| ВЧГр.Д | 389 | 407 | 421 |
| Молби по чл.255 от ГПК | 10 | 10 | 12 |
| ЧГр.Д-274, ал. 2 ГПК | - | - | 37 |
| **Общо** | **599** | **636** | **689** |

*Средно месечно в отделението са образувани 58 дела - постъплението, разделено на 12 месеца.*

**Или, наблюдава се стабилизиране на тенденцията на увеличение в постъпленията на гражданските дела в Апелативния съд-Варна за последните три години.** Следва да се отбележи, че *въззивните* дела са запазили своята бройка спрямо предходната отчетна 2014 година и увеличението си с 19бр. спрямо 2013г., а *въззивните частни дела* са се увеличили с 14бр. спрямо 2014г. и с 32 бр. спрямо 2013г.

Важно е да се отчете, че съобразно въведената с решение на ВСС по протокол № 49/01.10.15г. Методика, отчитаща дейността на съдилищата и съдиите в Република България /като годишните статистически отчети и за 2015г. са изготвени съгласно същата/, за първи път се отчитат и образуваните под нов № дела при повторно постъпване на жалбите. Горните данни, с оглед сравняемостта им с предходните отчетни години не включват колона 2а от статистическите отчети за работата на ВАпС. За 2015г. в тази колона са посочени 16 бр. въззивни и 9 бр. въззивни частни граждански дела.

Констатацията, която беше направена в края на 2014г. за увеличен брой на постъпилите въззивни частни дела против решения на окръжните съдилища по жалби срещу извършени от съдебен изпълнител /СИ/ разпределения на парични суми по изпълнителни дела /чл. 463 от ГПК/, както и съобразявайки тяхната относително по-голяма правна и фактическа сложност, даде основание от началото на 2015г. тези дела да бъдат обособени в отделна група в програмата за случайно разпределение на делата – Заповед № РД-001/05.01.15г. на Председателя на съда.

Със Заповед № РД-0019/19.01.15г. на Председателя на съда с оглед подобряване работата по статистическото отчитане на броя на разглежданите в ГО дела и техния вид, бяха утвърдени шифри /кодове/ за отделни видове граждански дела в деловодната система на съда /общо 14 вида за въззивни граждански дела и 7 вида за въззивни частни граждански дела/.

С оглед изменението на чл. 274, ал. 2 от ГПК с ДВ бр. 50/03.07.15г. беше въведен допълнително и код за частно гражданско дело по чл. 274, ал. 2 от ГПК, като броят на постъпилите за второто полугодие на 2015г. такива дела е общо 37 частни граждански дела.

Това дава възможност да се направи анализ на постъпленията по предмети на делата и да се съпоставят относително и с отчетените постъпления през 2014г. /доколкото такива бяха отбелязани частично по видове в предходния отчетен доклад, а изцяло липсват за 2013г./.

Така през 2015г. постъпилите **въззивни** дела са: 22 дела по ЗОДОВ /при 19 за 2014г./, 24 дела по ЗОПДНПИ/ЗОПДИППД (отм.) /при 4 бр. за 2014г./, 1 дело по ЗКИР, 6 дела за осиновяване/прекратяването му /при същия брой 6 за 2014г. по този предмет/; 3 дела за запрещение/отмяната му; 3 дела за произход, 28 дела по искове за недействителност на сделка; 36 дела с предмет договорна отговорност; 22 дела за реализация на деликтна отговорност; 22 дела за неоснователно обогатяване/гесция и 46 дела по вещни искове; 6 въззивни дела са били с друг предмет извън горепосочените. Още тук следва да се акцентира на факта, че се сбъдна прогнозата за очаквано *повишено постъпление* на въззивни гр. дела по ЗОПДНПИ/ЗОПДИППД /отм./, които се отличават с голяма фактическа сложност.

Постъпилите **въззивни частни дела** се разпределят по следните предмети: 43 дела по обезпечения /при 56 бр. за 2014г./; 25 дела по жалби по чл. 463, ал. 2 от ГПК; 12 дела по молби за определяне срок при бавност /при по 10 бр. за 2014 и 2013г./; 17дела по частни жалби по ЗОПДНПИ/ЗОПДИППД (отм.); 9 дела по частни жалби по определения по ЗОДОВ /при 8 бр. за 2014г./; 111 дела по ЧЖ против действията на СИ (извън разпределението на суми) /при 73 бр. за 2014г./ и 216 дела са всички останали образувани въззивни частни дела.

Отчетът за постъпилите граждански дела **по съдилища от апелативния район** сочи на следното разпределение:

- от ОС-Варна – 133 въззивни, 235 въззивни частни, 12 дела молби по чл. 255 и сл. от ГПК и 27 частни граждански дела по чл. 274, ал. 2 от ГПК /общо 407 дела/;

- ОС-Добрич - 32 въззивни, 56 въззивни частни и 5 частни граждански дела по чл. 274, ал. 2 от ГПК /общо 93 бр./;

- ОС-Шумен- 21 въззивни, 42 въззивни частни и 4 частни граждански дела по чл. 274, ал. 2 от ГПК /общо 67 бр./;

- ОС-Търговище- 10 въззивни, 14 въззивни частни и 1 частни граждански дела по чл. 274, ал. 2 от ГПК /общо 25 бр./;

- ОС-Разград- 11 въззивни и 23 въззивни частни гр. дела /общо 34 бр./;

- ОС-Силистра- 12 въззивни и 28 въззивни частни граждански дела /общо 40 бр./;

Останалите постъпления до общата бройка постъпили дела са от съдилища извън района на АпС-Варна.

Съобразно даннните от въведения със Заповед № РД-0255/18.06.14г. на Председателя на съда Регистър на върнатите на окръжните съдилища за адиминистриране, окомплектоване на преписките, за произнасяне по повдигнати процесуални въпроси, които са от компетентност на първоинстанционния съдия и други хипотези на връщане, се установяват следните резултати за 2015г.:

Общо върнати на окръжните съдилища дела са **24 дела**, от които **13 на ОС-Варна** /4 дела на съдия Ат Славов - 1бр. за ОФГ, 2 дела за изпълнение на указания и 1 дело за администриране на жалба; 3 дела на съдия Д. Христова – 2 бр. за приложение на чл. 248 от ГПК и 1 дело за ОФГ; 2 дела на съдия Н. Шакирова – за администриране на жалба; 1 дело на съдия Мила Колева – за ОФГ; 1 дело на съдия М. Маринов – за допълване на решение; 1 дело на съдия Н. Димитров – за администриране на жалба и 1 бр. на съдия М. Кацарска – за допълване на решение/; **3 дела на ОС Силистра** /3 бр. на съдия Т. Василева – 1 дело за изпълнение на указания, 1 бр. по чл. 248 от ГПК и 1 бр. за ОФГ/; **3 дела на ОС-Добрич** /1 бр. на съдия Ел. Стоянова – по чл. 248 от ГПК; 1 бр. на съдия Албена Пеева – по чл. 248 от ГПК и 1 дело на съдия Ж. Маргенова – за изпълнение на указания/; **2 дела на ОС-Шумен** /1 бр. на съдия Р. Хаджииванова – по чл. 248 от ГПК, 1 бр. на съдия Л. Томова – за ОФГ и администриране на жалба/; **2 дела на ОС-Разград** /1 бр. на съдия В. Димитрова – за администриране на жалбата и 1 бр. на съдия Р. Йончева – за допълване на решение/; **1 дело на ОС-Търговище** /1 бр. на съдия С. Петрова – за администриране на жалбата/.

Следва да се посочи, че съобразно отчетените по-горе данни за постъпленията на дела от отделните окръжни съдилища от апелативния район, че върнатите на ОС-Варна представляват едва 3.19 % от всички изпратени на ВапС, докато върнатите на ОС-Силистра съставляват 7.5 %, на ОС-Разград – 5.88%, на ОС-Търговище – 4 %, на ОС-Добрич – 3.22% и на ОС-Шумен – 2.98%.

Тези данни сочат (включително и чрез съпоставяне на отчетените резултати за второто полугодие на 2014г.), че не е налице значителна концентрация на връщанията на дела на едни и същи съдии от едни и същи съдилища. Изключение правят съдия Ат. Славов от ОС-Варна и съдия Т. Василева от ОС-Силистра. Данните следва да послужат за осъществяване на по-добър контрол при администрирането на делата – с цел дисциплиниране на този процес и преценка на необходимостта от вземане на организационни мерки.

**3. РАЗПРЕДЕЛЕНИЕ НА ГРАЖДАНСКИТЕ ДЕЛА, ИЗКЛЮЧЕНИЕ ОТ ПРИНЦИПА ЗА СЛУЧАЙНО РАЗПРЕДЕЛЕНИЕ.**

И през отчетния период разпределението на постъпилите дела по съдии ставаше с помощта на разработени и одобрени от ВСС софтуерни продукти – за периода от 01.01.15г. до 30.09.15г. - софтуер за случайно разпределение на делата – **LawChoice**, а от 01.10.15г. и до 31.12.15г. – **Централизирана система за случайно разпределение на делата** /ЦССРД/ - съгласно решение по протокол № 37/29.09.2015г. на Комисията по професионална квалификация, информационни технологии и статистика при ВСС. С оглед равномерното натоварване на съдиите, предметните критерии при разпределението са окрупнени.

При разпределението на делата с посочените програми за случайно разпределение се спазват следните **принципи:**

1. Делата са разпределени по *категории*: ВЪЗЗИВНИ ГРАЖДАНСКИ ДЕЛА /ВГрД/;ВЪЗЗИВНИ ГРАЖДАНСКИ ДЕЛА по ЗОДОВ /ВГрД - ЗОДОВ/;ВЪЗЗИВНИ ГРАЖДАНСКИ ДЕЛА по ЗОПДНПИ /ЗОПДИППД /отм./- /ВГрД - ЗОПДНПИ /ЗОПДИППД /отм./; ВЪЗЗИВНИ ЧАСТНИ ГРАЖДАНСКИ ДЕЛА /ВЧГрД/;ВЪЗЗИВНИ ЧАСТНИ ГРАЖДАНСКИ ДЕЛА по жалба за бавност/молба за определяне срок при бавност /ВЧГрД – 217а ГПК /отм./, 255 и сл. ГПК/;ВЪЗЗИВНИ ЧАСТНИ ГРАЖДАНСКИ ДЕЛА по ЗОДОВ /ВЧГрД - ЗОДОВ/;ВЪЗЗИВНИ ЧАСТНИ ГРАЖДАНСКИ ДЕЛА - обезпечение /ВЧГрД - обезпечение/; ВЪЗЗИВНИ ЧАСТНИ ГРАЖДАНСКИ ДЕЛА – съдебен изпълнител /ВЧГрД - СИ/; ВЪЗЗИВНИ ЧАСТНИ ГРАЖДАНСКИ ДЕЛА по ЗОПДНПИ /ЗОПДИППД /отм.//ВЧГрД - ЗОПДНПИ /ЗОПДИППД /отм./; ВЪЗЗИВНИ ЧАСТНИ ГРАЖДАНСКИ ДЕЛА по чл. 463, ал. 2 от ГПК /ВЧГрД – чл. 463, ал. 2 от ГПК/ и ЧАСТНИ ГРАЖДАНСКИ ДЕЛА по чл. 274, ал. 2 от ГПК /ЧГрД- чл. 274, ал. 2 от ГПК/.

2. На всички съдии е определена 100% натовареност с изключение на зам. председателя /70% с нарочна заповед на председателя на съда/.

3. При прекратяване на делото и връщането му на първоинстанционния съд за администриране на жалбата, за поправка на ОФГ, за произнасяне по молба по чл. 248 от ГПК и др., при последващото постъпване на делото, същото се разпределя на съдията-докладчик при опцията „определен” като се определя избрания при първото разпределение на делата /преди прекратяването и връщането му/ докладчик и при излагане на мотиви за този избор.

4.При връщане на делото от ВКС за ново разглеждане от друг състав на съда или при отвод/и, при разпределението на делото се изключват съдиите, участвали при първото разглеждане на делото или направилите си отвод, за което се излагат мотиви.

5.При отвод на съдия-докладчик, служебно се намалява броя на „разпределените му дела” за съответната категория /отнася се само заLawChoice, тъй като по задание ЦССРД следва автоматично да извършва това намаляване/.

6.С помощен модул на програмата за случайно разпределение на делата LawChoice се определят членове на съставите за участие във ВНОХД и ВЧНД, както и по граждански дела, по които член/членове от постоянния състав има пречки да участва по делото, вкл. и чрез включването на съдии от ТО и НО при изчерпване на съдиите от ГО. Тази практика продължи и след 01.10.15г. и внедряването на Централизирана система за случайно разпределение на делата, тъй като същата не поддържа такива функционални възможности за определяне само на членове на съдебен състав /така Заповед № РД-0491/15.10.15г. на Председателя на съда/.

7.С помощен модул на програмата за случайно разпределение на делата LawChoice се определя и съдия от ГО за открито съдебно заседание, който да замести отсъстващ постоянен член на този състав, като това става чрез случаен избор по първото насрочено за с.з. дело, а по всяко следващо дело избора е при опцията „определен” в лицето на вече избрания по първото дело.

8.При кратковременно отсъствие на съдията-докладчик, делата му се отсрочват за друга дата на открито с.з.

9.Във всички случаи, при които се предвиждат процесуално по-кратки срокове за произнасяне и постановяване на съдебен акт /в т. ч. по чл. 389 и сл. от ГПК, чл. 255 и сл. от ГПК/, съдия със заявено отсъствие се изключва от разпределението по посочените дела за периода 2 дни преди планираното отсъствие и до момента на неговото завръщане. Ако отсъствието е по внезапно възникнали причини – изключването става от деня на уведомяване на разпределящия и до момента на завръщане на отсъстващия съдия /така Заповед № РД-0582/04.11.15г. на Председателя на съда/.

10.За периода на съдебната ваканция е създадена нарочна организация в работата на отделението чрез Заповед № РД-0314/23.06.15г., която определи разпределящите с програмата за случайно разпределение на делата съдии, съобразяване на периода на ползване на отпуските от отделните съдии /включване и изключване от разпределението по определени дела/ и други относими към спецификата на този период обстоятелства.

11.Всички изключения от принципа за случайно разпределение на делата се регламентират с отделни мотивирани заповеди на председателя на съда, които се вписват в Регистър с писмени разпореждания за изключения и отклонения при разпределението на делата между съдиите.

Съгласно утвърдената практика и създадена организация, делата, постъпващи в ГО на ВАпС се разпределят и образуват от зам. председателя в деня на постъпването им. При негово отсъствие и при ползването на програмата LawChoice, това се извършваше от заместник-председателя на ТО или определен с нарочна заповед на председателя на съда съдия от ГО. Съобразно спецификите на новата Централизирана система за случайно разпределение на делата с цитираната по-горе Заповед № РД-0491/15.10.15г. на Председателя на съда, при отсъствие на заместник председателя на ГО поради командировка или разрешен отпуск, делата се разпределят от магистрата по старшинство, на който е издаден персонален служебен квалифициран електронен подпис /КЕП/ за използване на тази система за разпределение на делата.

Продължава практиката за съставяне на протокол от разпределението, който се подписва от разпределящия и се прилага по всяко образувано дело, а протокола от разпределението за деня се подрежда в нарочно създадена папка.

Делата за разглеждане по съдии в ГО за 2015г. обаче **не бяха равномерно разпределени** и това се дължи изключително на обстоятелството, че от 01.10.15г. беше въведена Централизирана система за случайно разпределение на делата при задължителното указание на ВСС за зануляване по всички видове дела на данните за разпределените до момента по съдии. Така натрупаните до 30.09.15г. разлики в разпределените с програмата LawChoice дела по съдии нямаше възможност да бъдат взети предвид за следващия период от нововъведения програмен продукт, а последният пък за периода до 31.12.15г. не можа да изравни броя на разпределените на всеки съдия дела. Точните данни за новопостъпилите и разпределени по съдии дела са следните:

* съдия **Д. Джамбазова** е получила общо **122** дела, от които 35 въззивни, *80 въззивни частни* и *7 частни гр. дела* по чл. 274, ал. 2 от ГПК;
* съдия **Ив. Лещев** и командированите на негово място съдии **Маринова и Бажлекова** са получили общо **116** дела, от които 36 въззивни, *75 въззивни частни* и *5 частни гр. дела* по чл. 274, ал. 2 от ГПК;
* съдия **М. Дончева** е получила общо **114** дела, от които 39 въззивни, *68 въззивни частни* и *7 частни гр. дела* по чл. 274, ал. 2 от ГПК;
* съдия **М. Славов** е получил общо **99** дела, от които 33 въззивни, *60 въззивни частни* и *6 частни гр. дела* по чл. 274, ал. 2 от ГПК /при зададена 70% натовареност/;
* съдия **П. Христова** е получила общо **118** дела, от които 35 въззивни, *76 въззивни частни* и *7 частни гр. дела* по чл. 274, ал. 2 от ГПК;
* съдия **П. Петрова** е получила общо **116** дела, от които 39 въззивни, *72 въззивни частни* и *5 частни гр. дела* по чл. 274, ал. 2 от ГПК;

С оглед на тези резултати остава единствено очакването, че за по-дълъг период на изравняване с новия софтуерен продукт, разпределението на делата по съдии ще бъде по-равномерно през 2016г. Отделно пък предстои **предизвикателството**, свързано с въвеждането **от 01.04.2016г.** на специализираното приложение към ЦССРЗ, което следва да отчита автоматично всички данни, свързани с натовареността, така както са посочени в Правилата за оценка на натовареността на съдиите, приети от ВСС на 16.12.15г.

**4. РАЗГЛЕЖДАНЕ НА ГРАЖДАНСКИТЕ ДЕЛА.**

По всяко дело се прави проверка по редовността на въззивната /частна/ жалба, при спазване разпоредбите на ГПК, като за въззивните дела се постановява нарочен съдебен акт по всички предварителни въпроси, по допускане на доказателства и насрочване на делото. Определението по чл. 267, ал. 1 се постановява преимуществени в срок от 1 до 3 дни от образуването на делото /по изключение от 5 до 10 дни/, респ. след изпълнение указанията на въззивния съд, когато производството по делото е било оставяно без движение. Първото с.з. се насрочва в срок от 15 дни до 1 месец. При отлагане на делото и при пренасрочването на с.з., това става за след 20 дни до 1 месец, освен в случаите, когато е необходим по-дълъг срок за изготвяне на експертно заключение.

Общия брой на делата за разглеждане са били **732** /при 671 за 2014г., 641 за 2013г. и 701 за 2012г./, от които новообразувани 689 и останали несвършени от предходни периоди 43. В края на 2015 година са **останали висящи** за разглеждане **55** /което е с 12 бр. повече спрямо 2014г. и с 20 бр. повече спрямо 2013г./, от които 32 въззивни /при 26 за 2014г., при 27 за 2013г. и 36 за 2012г./, 21 частни граждански дела /при 17 за 2014г. и 8 за 2013г./. ***Следователно, нарушена е тенденцията от предходните години на приключване на повече въззивни граждански дела спрямо броя на постъпилите. Но в тази връзка следва да се отбележи и посоченото по-горе, че за 2015г. са постъпили с 20 бр. повече въззивни дела по ЗОПДНПИ/ЗОПДИППД /отм./, които дела са с изключително висока фактическа сложност.***

Проведени са били общо **212** открити заседания /при 225 за 2014г. и 191 за 2013г./ и **1581**  закрити заседания /при 1502 за 2014г., 1284 за 2013г и 1390 за 2012г./.

В дадената по-долу справка може да се направи съпоставка и съответно извод за динамиката и тенденциите – налице е намаление на проведените открити и увеличение на броя на проведените закрити с.з. спрямо 2014г., като общия брой проведени от съдиите заседания спрямо всички предходни години е увеличен. Разбира се това е в пряка зависимост от увеличеното постъпление на частни граждански дела.

СПРАВКА

за проведените съдебни заседания

**2013-2015**

|  |  |  |  |
| --- | --- | --- | --- |
| Заседания/година | **2013** | **2014** | **2015** |
| Открити | 191 | 225 | 212 |
| Закрити | 1284 | 1502 | 1581 |
| **Общо** | **1475** | **1727** | **1793** |

От общо проведените открити с.з. по въззивни граждански дела – 212, са **отложени** 20 дела, или 9.43% /при 8% за 2014г. при 4.18% за 2013г. и 9.95% за 2012г./. *Налице е тенденция към незначително увеличаване на броя на отлаганията.* Точна представа за наличието или липсата на организационни или други проблеми дава анализа на причините за отлагане на делата:

- 2 бр. дела са били отложени по молба на страната поради заболяване (с представяне на съответните доказателства за удостоверяване на това обстоятелство и при съблюдаване на нормата на чл. 142, ал. 2 от ГПК);

- 6 бр. са били отложени за събиране на допълнителни доказателства /най-често за допълнителна експертиза/;

- 2 бр. – поради неявяване на вещото лице /в единия случай е поради обективна невъзможност, а в другия случаяй – без конкретно посочена причина/;

- 5 бр. – поради нередовно призоваване на страна;

- 1 бр. - поради неизготвена експертиза в срока по чл. 199 от ГПК;

- 2 бр.- поради неизготвена експертиза;

- 1 бр. – за конституиране на страна;

- 1 бр. за изготвяне на съдебна поръчка;

Неявяването на вещото лице без уважителна причина и неизготвянето на заключението и депозирането му в срока по чл. 199 от ГПК е по едно и също дело /в.гр.д. № 325/14г./, по което на вещото лице е наложена глоба, която е и събрана ефективно. По в.гр.д. № 251/15г. нередовното призоваване е поради невръчване на призовката на процесуалния представител, който е представил ведно с върнатата в цялост призовка и доказателства за постъпването си по спешност в болнично заведение.

Горните показатели сочат, че в преобладаващия брой случаи на отлагане на делата **са по обективни причини** и не се дължат на пропуски на съда. Налице са обаче данни, изводими от част от случаите на нередовно призоваване, че следва да бъдат предприети мерки от съдията-докладчик и съдебните служители по осигуряване на условията за редовно провеждане на заседанията.

**5. СВЪРШЕНИ ГРАЖДАНСКИ ДЕЛА, СРОЧНОСТ НА ПОСТАНОВЯВАНЕ НА СЪДЕБНИТЕ АКТОВЕ.**

През отчетния период в гражданско отделение са свършени **677 дела** /от тях 213 въззивни и 464 частни граждански дела/, при 628 за 2014г./от тях 220 въззивни дела и 408 частни граждански дела/, при 606 за 2013г. /въззивни - 209 и частни - 397/ и 659 за 2012г. /въззивни – 214 и частни - 445/. От общия брой свършени дела **603** са с акт по същество, а **74** – прекратени. Налице е увеличение в броя на приключените с акт по същество дела спрямо 2014 и 2013г., които са били съответно 553 и 545 бр. Подробни данни и съпоставяне на резултатите по този показател могат да се видят в справката по-долу:

СПРАВКА

за свършените дела **2013-2015**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Видове дела | **2013** | | | **2014** | | | **2015** | | |
| Брой | в3-мес. срок | % | Брой | 3-мес. срок | % | Брой | в3-мес. срок | % |
| въззивни | 209 | 84 | 88 | 220 | 204 | 93 | 213 | 191 | 90 |
| частни | 397 | 395 | 99 | 408 | 407 | 100 | 464 | 463 | 100 |
| **Общо** | **606** | **579** | **96** | **628** | **611** | **97** | **677** | **654** | **97** |

*Средно месечно в отделението са свършени по 56.41 дела.*

Данните за приключените с **акт по същество** по съдии са следните:

- съдия Д. Джамбазова – 116 бр. /35 решения и 81 определения/;

- съдия Иван Лещев – 20 бр. /5 решения и 15 определения/;

- съдия М. Дончева – 101 бр. /33 решения и 68 определения/;

- съдия М. Маринова – 54 бр. /18 решения и 36 определения/;

- съдия М. Славов – 81 бр. /23 решения и 58 определения/;

- съдия П. Христова – 104 бр. /35 решения и 69 определения/;

- съдия П. Петрова – 101 бр. /30 решения и 71 определения/ и

- съдия Юл. Бажлекова – 26 бр. /6 решения и 20 определения/.

За настоящата отчетна 2015г. следва да се отбележи, че са свършени с 6 бр. по-малко въззивни гр. дела от постъпилите, но причините отново следва да се търсят във видовете постъпили дела и нуждата от събирането на нови доказателства.

Налице е отново срочно /100 %/ свършване на всички частни граждански дела, независимо от техния увеличен обем.

**Продължава тенденцията на бързото свършване на делата в ГО, като отново 97% са свършените в 3-месечен срок спрямо всички свършени дела.**

По правило **срочността на постановяване на съдебните решения** зависи пряко от натовареността на съдиите /която пък следва да се преценява спрямо броя и сложността на делата/. Запазва се тенденцията от предходните години за минимален брой на постановените извън срока съдебни актове /**срока по чл. 235, ал. 5 от ГПК/.**

И през 2015г. при постановени общо 185 решения, само **3 бр.** са извън рамките на инструктивния срок, като едното е просрочено с 9 дни /решението по в.гр.д. № 3/15г. на съдия М. Славов/, другото решение е просрочено със 7 дни /в.гр.д. № 381/15г. на съдия М. Дончева/ и третото е просрочено с 10 дни /в.гр.д. № 252/15г. на съдия П. Христова/. Следва да се посочи, че първото и третото дела са по ЗОПДИППД /отм./ и с обем от по над 10 тома материали всяко, а второто е с повишена правна и фактическа сложност – нищожност на договори за банкови кредити и допълнителни споразумения след извършени цесии. За сравнение просрочените през 2014г. решения са били отново 3 бр., през 2013г. - 4 бр., а през 2012г. – 12бр.

**6. НЕПРИКЛЮЧИЛИ В РАЗУМЕН СРОК ДЕЛА – БРОЙ И ПРИЧИНИ.**

За отчетната 2015г. са налице **3 дела, които са висящи в период от над 1 година** – в.гр.д. № 196/12г., което е спряно на осн. чл. 229, ал. 1, т. 4 от ГПК; в.гр.д. № 464/14г., което също е било спряно на осн. чл. 229, ал. 1, т. 4 от ГПК /но с определение от 04.01.16г. е приключило чрез прекратяване поради отказ от иска/ и в.гр.д. № 615/14г. - което също е спряно на осн. чл. 229, ал. 1, т. 4 от ГПК.

Налице са и **3 дела, висящи в период от 6 месеца до 1 година** – в.гр.д. № 52/15г. и в.гр.д. № 53/15г. – и двете спрени на осн. чл. 229, ал. 1, т. 4 от ГПК и в.гр.д. № 145/15г. – заради връчване на съдебни книжа чрез съдебна поръчка.

Налице са **3 дела, които са висящи в период от 3 до 6 месеца** – в.гр.д. № 334/15г., в.гр.д. № 370/15г. и в. гр.д. № 474/15г. /и по трите отлаганията са поради нуждата от изслушване на експертизи по указания на ВКС/.

Горното сочи, че няма дело, което да е забавено по причина действията на самите съдии, а са налице обективни причини за тяхната по-дълга висящност. Следва да се има предвид и факта, че само 1 дело е образувано през 2012г., 2 са през 2014г. и всички останали са от 2015г.

**7. ДЕЛА С ОТМЕНЕН ХОД ПО СЪЩЕСТВО.**

За 2015г. е налице **само едно** гражданско дело с отменен ход по същество – в.гр.д. № 371/15г. с докладчик съдия Д. Джамбазова. Причината е спазването на условията за осигуряване правото на необжалвал обикновен другар да участва във въззивното производство. Независимо от отменения ход по същество на делото, това не се е отразило значително на неговото своевременно приключване, тъй като устните прения са били проведени на 14.10.15г., отмяната на хода по същество е извършено на 26.10.15г., делото е било насрочено за 11.11.15г., когато е обявено за решаване и на 24.11.15г. е постановено решението по делото.

В сравнение с предходната 2014г. е налице подобряване работата на съдиите, тъй като тогава делата с отменен ход по същество са били две /от които само едно по причина на съда/, а през 2013г. са били 4 бр.

**8. НАТОВАРЕНОСТ.**

|  |  |  |  |
| --- | --- | --- | --- |
| **МЕСЕЧНА НАТОВАРЕНОСТ**  **НА СЪДИЯ ПО ЩАТ** | **2013** | **2014** | **2015** |
| **Спрямо дела за разглеждане** | **8,90** | **7,99** | **10.17** |
| **Спрямо свършени дела** | **8,42** | **7,48** | **9.40** |

|  |  |  |  |
| --- | --- | --- | --- |
| **ДЕЙСТВИТЕЛНА НАТОВАРЕНОСТ НА ЕДИН СЪДИЯ** | **2013** | **2014** | **2015** |
| **Спрямо дела за разглеждане** | **9,20** | **8,39** | **10.28** |
| **Спрямо свършени дела** | **8.70** | **7.85** | **9.50** |

Тези цифри сочат на **увеличение на натовареността на един съдия, работещ в ГО на ВапС** спрямо предходния отчетен период и същото се дължи от една страна на това, чепрез 2014г. за период от около 9 месеца и половина отделението е било със състав от 7 съдии, а от друга страна – че е налице увеличен брой на постъплението на дела.

Тези данни ярко илюстрират значението на броя на работещите в отделението съдии при еднакъв интензитет на положените усилия.

Отделно от горното следва да се посочат и **наказателните** дела по които всеки един съдия от ГО на съда е участвал в съдебен състав за разглеждането им – по общо **3 ВНОХД**, **121 ВЧНД – МНО -** мерки за неотклонение и **32 бр. ВЧНД по чл. 243, ал. 7** от НПК, а по съдии, както следва:

- съдия Д. Джамбазова – в 22 бр. ВЧНД -мерки за неотклонение /МНО/ и 6 ВЧНД по чл. 243, ал. 7 от НПК;

- съдия Иван Лещев – в 8 бр. ВЧНД -мерки за неотклонение /МНО/ и 1 ВЧНД по чл. 243, ал. 7 от НПК ;

- съдия М. Дончева – в 26 бр. ВЧНД -мерки за неотклонение /МНО/ и 7 ВЧНД по чл. 243, ал. 7 от НПК;

- съдия М. Маринова – в 11 бр. ВЧНД -мерки за неотклонение /МНО/ и 7 ВЧНД по чл. 243, ал. 7 от НПК;

- съдия М. Славов – в 1 бр. ВНОХД, 16 бр. ВЧНД -мерки за неотклонение /МНО/ и 3 ВЧНД по чл. 243, ал. 7 от НПК;

- съдия П. Христова – в 16 бр. ВЧНД -мерки за неотклонение /МНО/ и 4 ВЧНД по чл. 243, ал. 7 от НПК;

- съдия П. Петрова – в 2 бр. ВНОХД, 16 бр. ВЧНД -мерки за неотклонение /МНО/ и 4 ВЧНД по чл. 243, ал. 7 от НПК и

- съдия Юл. Бажлекова – в 6 бр. ВЧНД -мерки за неотклонение /МНО/.

Следва да се отбележи, че освен пряката си ангажираност по разглеждане и решаване на възложените им дела, съдиите от отделението за поредна година участват в извършването на **годишните проверки** в окръжните съдилища от апелативния район, за което изготвят и съответните доклади. Същите са анализирани и обобщени и на окръжните съдилища са дадени съответните препоръки.

Съдиите от отделението участваха в обсъждането и изготвянето на **становища по предложения за постановяването на тълкувателни решения**, изпратени от ВКС.

**9. КАЧЕСТВО НА СЪДЕБНИТЕ АКТОВЕ.**

**9.1 РЕЗУЛТАТИ ОТ ОБЖАЛВАНИЯТА НА ГРАЖДАНСКИТЕ ДЕЛА НА СЪДИИТЕ ОТ ГО НА АПЕЛАТИВЕН СЪД-ВАРНА.**

През 2015г. са били обжалвани общо 239 дела /148 въззивни, 91 частни/.

Считано от 01.07.2015г. влязоха в сила актуализираните статистически форми с индексите на делата и указанията за тяхното попълване – съгласно решение по т. 13.1 на ВСС по Протокол № 14/25.03.15г. Създадените нови индекси отчитат по-детайлно резултатите от обжалването на съдебните актове и поради тази причина се различават от индексите, използване преди това. За да има някаква съпоставимост на данните с предходните години по-долу в таблицата са дадени резултатите от обжалването за цялата 2015г. като в броя на потвърдените съдебни актове са включени и тези, които не са били допуснати до касационна проверка.

СПРАВКА

за резултатите от върналите се след обжалване съдебни актове

**2013-2015**

|  |  |  |  |  |  |  |
| --- | --- | --- | --- | --- | --- | --- |
| **ВЪРНАТИ** | **2012** | | **2014** | | **2015** | |
| брой | % | брой | % | брой | % |
| **общ брой** | **201** |  | **186** |  | **227** |  |
| Потвърдени/недопуснати до касационна проверка | 159 | 79,10 | 154 | 82,80 | 177 | 77,98 |
| Изменени | 14 | 6,96 | 12 | 6,45 | 17 | 7,49 |
| Отменени | 28 | 13.93 | 20 | 10,75 | 33 | 14,53 |

Изцяло отменените **решения** са общо 24 бр., а отменените **определения** са 9 бр. /общо 33 бр./. За първото шестмесечие отменените изцяло решения са 11 бр., а за второто – 13 бр.

Причините за отмяната на решенията се разделят в следните групи:

- поради нарушение на процесуалните правила – общо 12 бр. дела;

* поради противоречива съдебна практика, по-късно уеднаквена с Тълкувателно решение № 7 от 30.06.2014 г. на ВКС по тълк. д. № 7/2013 г., ОСГК – общо 4 дела;
* поради неправилно приложение на материалния закон – общо 5 бр.- дела;
* обезсилено поради отказ от иска пред ВКС – 1 бр.;
* обезсилено поради нередовност на исковата молба – 1 бр.;
* прогласено за нищожно поради неяснота на мотивите, приравнена от ВКС на липса на мотиви – 1 бр.

Изменените решения са 12бр. за годината, а изменените определения са 5 бр. За второто шестмесечие изменените общо 6 бр. решения са с индекс «5а» /потвърдено в едната част или недопуснато до касационно обжалване и отменено в другата част от ВКС/. От общо изменените 2 бр. определения за второто шестмесечие, 1 бр. е с индекс «5а» и 1 бр. е с индекс «5б» /потвърдено в едната част и обезсилено в другата част/.

Само за второто шестмесечие допуснатите до касационна проверка и изцяло потвърдените решения са 6 бр., а недопуснатите до касационно обжалване – 44 бр.

През 2015г. беше въведена практиката резултатите от всички съдебни актове /решения и определения/, разпределени в две групи според съдебния акт – допуснати до касационно обжалване и недопуснати до такова, да се попълват в електронни папки, достъпни във вътрешната обща директория на отделението с оглед извършването на анализ на отменените съдебни актове.

**9.2. КАЧЕСТВО НА ПРАВОРАЗДАВАТЕЛНАТА ДЕЙНОСТ ПО ГРАЖДАНСКИ ДЕЛА В СЪДИЛИЩАТА ОТ РАЙОНА НА АПЕЛАТИВЕН СЪД-ВАРНА.**

От общо разгледаните през отчетния период във ВАпС 245 бр. въззивни гр.дела, свършени са 213 бр.

От тях:

- потвърдени са решенията по 118 бр. първоинстанционни гр.дела, което представлява 55.40 % от всички свършени дела /при 57.27 % през 2014г. и 2013г./.

- изцяло отменени с постановяване на ново решение по същество са 20 бр. гр.дела, или 9.39% /при 9,54% за 2014г./.

- обезсилени са решенията по 2 бр. първоинстанционни гр.дела, или 0,94% /за сравнение през 2014 г. са били 2.72% /общо 6 бр./, а за 2013г. - 9 бр./

-частично отменени са решенията по 45 бр. първоинстанционни гр.дела, или 21,13% /при 19.09% за 2014./

- прекратени са 28 бр. първоинстанционни гр.дела, или 13.14% /при 11.36% за 2014г./

През отчетния период разгледани са общо 11 бр. /от общо постъпили 12 бр./ молби за определяне срок при бавност като всичките са оставени без уважение.

Разгледани по отделни съдилища, резултатите са следните:

- **ОС-Варна** – от общо свършени 126 бр. въззивни гр.дела, потвърдени са 75 бр. ( при 70 бр. за 2014г., 84 за 2013г., 69 бр. през 2012 и 75 бр. през 2011 год), изцяло отменени са решенията по 14бр. в.гр.дела (при по 15 бр. за 2014г. и 2013г., при 18 бр. през 2012 и 15 бр. през 2011), обезсилени са решенията по 2 бр. дела (при 5 бр. за 2014г. и по 6 дела за 2013г. и 2012г.), частично отменени са решенията по 22 бр. гр.дела (при 28 за 2014г., 25бр. за 2013г., 2012г. и 2011) и са прекратени производствата по 13 бр. (при 10 бр. за 2014г., по 8 дела за 2013г. и за 2012г.).

Анализът на тези данни показва стабилност в работата на ВОС с тенденция към повишаване качеството на постановените решения.

- **ОС-Добрич** - от общо свършени 34 бр. въззивни гр.дела /при 32 за предходната година/, оставени в сила са 17 бр. /при 20бр. за 2014г. и 10 бр. за 2013г./, изцяло отменено е1 решение, няма обезсилени и 10 бр. частично отменени. Прекратени са били производството по 6 дела.

Съпоставителният анализ на резултатите на ДОС сочи на устойчива тенденция за много добро качество на съдебните актове, като потвърдените са приблизително равни на тези от предходната година, а изцяло отменените решения са намалели. Същевременно е увеличен броя на изменените съдебни актове.

- **ОС-Разград** - от общо свършени 8 бр. въззивни дела /при 17 бр. за 2014г. и толкова през 2013г./, потвърдени са решенията по 4 бр. /при 9 бр. за 2014г. и 10 бр. за 2013г./, няма изцяло отменени и обезсилени, 1 бр. е прекратено и 3 бр. решения са изменени отчасти.

Налице е устойчивост в резултатите по качество на съдебните актове на този ОС, като няма и обезсилване на решение през настоящата година. Работата на съдиите от РОС също следва да се прецени като много добра.

- **ОС-Силистра** - от общо свършени 12 бр. въззивни гр.дела /при 14 бр. за 2014г. и 10бр. за 2013г./ потвърдени са решенията по 3 бр. /при 7 бр. за 2014г. и 5бр. за 2013г./, 3 са изцяло отменени /2 за 2014г./, по 4 бр. гр.дела решението е било частично изменено /при 2 за 2014г. 2013г./. По 2 дела производството е било прекратено. Съпоставката с предишни години показва, че са влошени показателите по качество на съдебните актове на този съд – значително намаляване на потвърдените решения и увеличаване на отменените и изменените решения. За тази тенденция макар и не толкова ярко изразена, имаше признаци от предходната година, за което беше обърнато внимание в предходния отчетен доклад.

- **ОС-Търговище** - от общо свършени 12 бр. в.гр. дела /при 13 за 2014г. и 12 бр. за 2013г./, потвърдени са решенията по 6 бр. /при 10 бр. за 2014г. и 9бр. за 2013г./ и 3 решения са частично отменени. Изцяло отменени са 2 бр. решения и едно е прекратено.

Налице е тенденция за понижаване качеството на съдебните решения на този съд съобразно горните резултати, за което следва да се извърши съответен анализ и да се предприемат мерки.

- **ОС-Шумен** - от общо свършени 21 бр. в.гр.дела /при 13 за 2014г. и 16 бр. за 2013г./, в сила са оставени решенията по 13бр. дела /при 10 бр. за 2014г./. Отменени частично са 3 бр. решения /при 2 за 2014г. и 5бр. за 2013г./. По 5 дела е било прекратено производството. Няма изцяло отменени и обезсилени съдебни решения.

Налице е постигане на още по-добри резултати спрямо предходните 2014г. и 2013г., което заслужава много висока оценка за качеството на правораздавателните актове на този съд.

Съпоставката с резултатите спрямо предходните две отчетни години сочи следното:

Намалял е процента на потвърдените решения по въззивни гр.дела спрямо общо свършените, който през 2015г. е 55.40 %, през 2014 год е бил 57.27%, а през 2013г. е бил 60,29%. В същото време е налице запазване /с незначително намаляване/ на броя на изцяло отменените решения като за 2015г. е 9.39 %, а за 2014г. – 9.54%.

По показателя обезсилени решения обаче е налице значително подобряване на резултатите, тъй като през 2015г. обезсилени са били общо 2 решения, а през 2014г. те са били 6 бр., а 2013г. - 9 бр. Сравними са показателите по частично отменените решения за 2015г. /45 бр./ спрямо 2014г. /42 бр./ и за 2013г. /41 бр./.

Анализът на тези данни дава основание да се направи извод за едно много добро, традиционно високо качество на работа на съдилищата от района на Апелативен съд-Варна /като се имат предвид направените по-горе бележки за ОС-Силистра и ОС-Търговище/, като е препоръчително продължаване на усилията за осъществяване на регионалните семинари в рамките на апелативния район по актуални правни теми.

**10. ТЕНДЕНЦИИ В ДЕЙНОСТТА НА ГРАЖДАНСКО ОТДЕЛЕНИЕ.**

От посочените по-горе данни за цялостната работа на ГО на Апелативен съд-Варна, може да се отбележи, че и през настоящата година е запазена традицията за постигането на много добри резултати, които за отчетната 2015г. намират израз в следните направления:

* поради увеличен брой на постъпилите граждански дела, е увеличен и броя на проведените съдебни заседания;
* увеличение на постъпленията на дела по ЗОДОВ и ЗОПДИППД (отм.)/ЗОДНПИ
* запазва се тенденцията отмяната на хода по същество да е изключение по гражданските дела;
* запазен е изключително високия брой на приключените в 3-месечен срок граждански дела – 97% от всички свършени дела;
* запазва се изключително малкия брой на постановените извън инструктивния срок съдебни актове /3 бр. от общо 603 акта по същество/ и то само поради изключително висока фактическа и правна сложност на делата;
* увеличена е натовареността на съдиите от ГО, както спрямо делата за разглеждане, така и спрямо свършените дела;
* запазване високото качество на съдебните актове с оглед осъществения инстанционен контрол от ВКС;

**V.ТЪРГОВСКО ОТДЕЛЕНИЕ**

**I. КАДРОВА ОБЕЗПЕЧЕНОСТ**

През 2015 год. в състава на търговско отделение на Апелативен съд-Варна са работили следните съдии:

|  |  |  |
| --- | --- | --- |
| **Съдии** | **Ранг** | **Атестация** |
| Ванухи Аракелян | Съдия във ВКС и ВАС | мн.добра, прот№33/31.07.13г. |
| Анета Братанова | Съдия във ВКС и ВАС | мн.добра, прот№25/21.06.12г. |
| Мара Христова | Съдия във ВКС и ВАС | мн.добра, прот№27/01.07.09г. |
| Златка Златилова | Съдия във ВКС и ВАС | мн.добра, прот№26/08.07.10г. |
| Вилиян Петров | Съдия във ВКС и ВАС | мн.добра, прот№52/19.12.13г. |
| Магдалена Недева | Съдия във ВКС и ВАС | мн.добра, прот№16/11.04.12г. |
| Радослав Славов | Съдия във ВКС и ВАС | мн.добра, прот№49/15.11.12г. |
| Петя Хорозова | Съдия във ВКС и ВАС | мн.добра, прот№24/14.06.12г. |
| Кристияна Генковска | Съдия във ВКС и ВАС | мн.добра, прот№36/13.09.12г. |

Съгласно заповед № РД-0138/03.04.2014 г. на Адм. ръководител – Председател на Апелативен съд-Варна в търговско отделение на АС – Варна са обособени три постоянни търговски състава както следва:

|  |  |
| --- | --- |
| **Първи търговски състав** | **Председател:**Мара Христова  **Членове:** 1.Вилиян Петров  2.Кристияна Генковска |
| **Втори търговски състав** | **Председател**:Ванухи Аракелян  **Членове:** 1.Магдалена Недева  2. Анета Братанова |
| **Трети търговски състав** | **Председател:**Златка Златилова  **Членове:** 1.Радослав Славов  2.Петя Хорозова |

Съставите заседават по утвърден със заповед № РД-0138/03.04.2014 г. на Адм. ръководител – Председател на Апелативен съд-Варна график на заседателните дни. В рамките на обособените постоянни състави се разглеждат в открити и закрити съдебни заседания делата, разпределени на всеки един от съдиите чрез избор на докладчик, осъществен с програмата за случайно разпределение на дела.

В хода на 2015 год. са настъпили следните промени в кадровия състав на търговско отделение:

С Решение на ВСС по Протокол № 16/01.04.2015 год. съдия Петя Михайлова Хорозова е повишена, на основание чл. 160 вр. чл. 193, ал.3 ЗСВ в длъжност „съдия” във Върховен касационен съд – търговска колегия, считано от датата на встъпване в длъжност. Със заповед № РД – 0171/09.04.2015 год. на Административен ръководител – Председател на АС – Варна е разпоредено преустановяване на разпределението чрез програмата за случайно разпределение, на всички видове търговски дела, считано от 14.04.2015 год.

С решение на ВСС по протокол № 48/24.09.2015 год., т.15 съдия Златка Стамова Златилова – Тодорова е освободена от заеманата длъжност „съдия” в АС - Варна, на основание чл. 165, ал.1, т.2 ЗСВ, считано от 01.10.2015 год. Със заповед № РД – 0415/01.09.2015 год. на Административен ръководител – Председател на АС – Варна, считано от 01.09.2015 год. е преустановено разпределение чрез програмата за случайно разпределение на въззивни търговски и въззивни частни търговски дела на съдия Златка Златилова.

С решение на ВСС по протокол № 50/08.10.2015 год., т.12 съдия Мара Димитрова Христова – Христанова е освободена от заеманата длъжност „Заместник на административния ръководител – заместник председател” и ръководител на Търговско отделение на АС – Варна, на основание чл. 165, ал.1, т.1 ЗСВ, считано от 12.10.2015 год. Със заповед № РД – 0416/01.09.2015 год. на Административен ръководител – Председател на АС – Варна, считано от 10.09.2015 год. е преустановено разпределение чрез програмата за случайно разпределение на въззивни търговски и въззивни частни търговски дела на съдия Мара Христова.

Със заповед № 1750/27.10.2015 год. на Председателя на ВКС съдия Кристияна Димитрова Генковска е командирована във ВКС, считано от 02.11.2015 год. на свободна щатна бройка до провеждане и приключване на конкурс за съдии във ВКС.

Със заповед № РД – 0200/28.04.2015 год. на Административен ръководител – Председател на АС – Варна е командирована съдия Женя Радкова Димитрова с ранг „съдия във ВКС и ВАС”, считано от 01.05.2015 год. до 30.09.2015 год. включително. Командированият съдия е включен в централизираната система за разпределение на делата по всички групи второинстанционни съдебни дела, разглеждани от ТО на АС – Варна, при запазване процента натовареност и броя на разпределените дела на съдия П.Хорозова, считано от 28.04.2015 год. Командированият съдия е разпределен като член на III /трети / състав в ТО на АС – Варна, вкл. му е възложено разглеждането на насрочените и несвършени дела на съдия П.Хорозова. Със заповед № РД – 0436/08.09.2015 год. на Административен ръководител – Председател на АС – Варна е продължен срокът за командироване на съдия Женя Димитрова до 31.12.2015 год. вкл. Със заповед № РД -0003/04.01.2016 год. е продължен срокъг за командироване на съдия Женя Димитрова до заемане на свободната щатна бройка за съдия в Апелативен съд – Варна, ТО, след провеждане на конкурс.

Със заповед № РД – 0442/09.09.2015 год. на Административен ръководител – Председател на АС – Варна е командирована съдия Дарина Стоянова Маркова - Василева с ранг „съдия във ВКС и ВАС”, считано от 01.10.2015 год. до заемане на незаетата щатна бройка след провеждане на конкурс. Командированият съдия е включен в централизираната система за разпределение на делата по всички групи второинстанционни съдебни дела /с изключение на бързите производства/, разглеждани от ТО на АС – Варна, с 1 брой дело по-малко от ниския брой дела в съответната група. Командированият съдия е разпределен като член на III /трети / състав в ТО на АС – Варна, вкл. му е възложено разглеждането на насрочените и несвършени дела на съдия Златка Златилова.

Със заповед № РД – 0443/09.09.2015 год. на Административен ръководител – Председател на АС – Варна е командирована съдия Николина Петрова Дамянова с ранг „съдия във ВКС и ВАС”, считано от 12.10.2015 год. до заемане на незаетата щатна бройка след провеждане на конкурс. Командированият съдия е включен в централизираната система за разпределение на делата по всички групи второинстанционни съдебни дела, разглеждани от ТО на АС – Варна /с изключение на бързите производства/, с 1 брой дело по-малко от ниския брой дела в съответната група. Командированият съдия е разпределен като член на I /първи/ състав в ТО на АС – Варна, вкл. му е възложено разглеждането на насрочените и несвършени дела на съдия Мара Христова.

Със заповед № РД – 0523/29.10.2015 год. на Административен ръководител – Председател на АС – Варна е командирован съдия Георги Йовчев Георгиев с ранг „съдия във ВКС и ВАС”, считано от 02.11.2015 год. Командированият съдия е включен в централизираната система за разпределение на делата при натовареност 100 % по всички групи второинстанционни съдебни дела, разглеждани от ТО на АС – Варна, считано от 30.10.2015 год. Командированият съдия е разпределен като член на I /първи/ състав в ТО на АС – Варна, вкл. му е възложено разглеждането на несвършените дела от съдия К.Генковска.

С решение на ВСС по протокол № 56/12.11.2015 год. на ВСС съдия Анета Николова Братанова е назначена, на основание чл. 168, ал.2 ЗСВ, на длъжност „заместник на административния ръководител – заместник – председател” на Апелативен Съд – гр.Варна.

Работата на съдиите от ТО се подпомага от съдебния помощник Августина Липованска, чиято дейност е разпределена по състави съобразно предварително утвърден от ОС на съдиите помесечен график – Решение по Протокол от 06.03.2915 год., т.2 от общо събрание на съдиите в ТО. Възложените й функции са съобразно чл. 12 от Правилника за администрацията в съдилищата /ПАС/ – извършва проверка на редовността на постъпилите в ТО въззивни жалби и въззивни частни жалби, касационни жалби и касационни частни жалби; обобщава практиката на ВКС, обобщава становищата по предложенията за ТР на ВКС и изпълнява други задължения, възложени му от зам. председателя на ТО и от Председателя на съда.

В отчетния период в ТО са работили двама съдебни секретари – Десислава Чипева и Ели Тодорова, както и двама съдебни деловодители, отговарящи за работата по несвършените търговски дела – Снежанка Василева и Илиана Пенева.

**IІ.ПОСТЪПЛЕНИЯ НА ТЪРГОВСКИ ДЕЛА В ПЕРИОДА 2013-2015 год.**

**1. Постъпили дела:** През отчетния период в търговско отделение са постъпили **общо 854**  дела, от които 393 въззивни дела, 439 бр. частни жалби, 2бр. молби за определяне срок при бавност и 20 частни дела по чл. 274, ал.2 ГПК. Сравнителна справка за постъпленията на дела в ТО на съда за период от 3 години е дадена по-долу:

**Справка**

сравнителен анализ на постъпилите дела 2013-2015 год.

|  |  |  |  |
| --- | --- | --- | --- |
| **Видове** | **2013** | **2014** | **2015** |
| ВТърг.Д | 411 | 397 | 393 |
| ВЧТърг.Д | 436 | 367 | 439 |
| Молби-бавност | 8 | 2 | 2 |
| чл. 274, ал.2 ГПК |  |  | 20 |
| **Общо** | **855** | **766** | **854** |

Средно месечно в отделението са образувани приблизително 71 дела - постъплението, разделено на 12 месеца.

***Анализ на постъпленията на въззивни търговски дела по предметен критерий:***

Постъпленията от въззивни търговски дела, диференцирани по предметен критерий, са както следва: **57%** от постъпилите дела са с предмет – спорно материално право, произтичащо от търговски сделки /39 броя – застраховки; 33 дела – договори за кредит; остатък – дела, свързани с други видове едностранни и двустранни сделки: изработка, продажба, лизинг, менителница, записи на заповед и чек/. В отчетния период **20%** от делата са свързани с приложение на Закона за енергетиката, в т.ч. искове за връщане на цената за достъп на производители от възобновяеми източници; корекционни процедури на потребители и др. **13%** от делата имат за предмет дружествени спорове, вкл. и спорове по чл. 25 ЗТР / 27 броя – производства по чл. 25 ЗТР; 12 броя – искове по чл. 74 ТЗ; 14 дела – други искове за защита на членствени права, в т.ч. искове по чл. 71 ТЗ; чл.155 ТЗ и др./. **10%** от постъпилите търговски дела са свързани с обжалване на актове на съда по несъстоятелността или със съпътстващи производството по несъстоятелност искове за попълване на масата, в т.ч. и искове по чл. 694 ТЗ. Постъпленията на въззивни търговски дела, диференцирани по предметни критерии са онагледени в графиката по-долу:



***Анализ на постъпленията на въззивни частни търговски дела по предметен критерий:***

Постъпленията от въззивни частни търговски дела / без молбите по чл.255 ГПК и частните жалби по чл. 274, ал.2 ГПК/, диференцирани по предметен критерий са както следва: 20 % от делата са образувани по повод частни жалби в обезпечителното производство, в т.ч. и по КТК /арест на кораб/; 20% от делата са образувани по частни жалби срещу актове в производството по несъстоятелност; 60 % от частните дела са образувани по частни жалби срещу други определения и разпореждания на порвостепенния съд /прекратяване, спиране, подсъдност и др./. Постъпленията на въззивни частни търговски дела, диференцирани по предметен критерии са онагледени в графиката по-долу:



С оглед промените в процесуалния закон – ЗИДГПК /ДВ бр.50/2015 год./, в търговско отделение на АС – Варна са постъпили и общо **20** частни жалби по чл. 274, ал.2 ГПК, които за нуждите на статистическата отчетност са обективирани като отделна графа в постъпленията за 2015 год.

2**. Подлежащи на разглеждане търговски дела:** Общият брой на подлежащите на разглеждане търговски дела, образуван от сбора на висящите несвършени дела от началото на отчетния период и постъпилите дела, е както следва:

**СПРАВКА**

за подлежащите на разглеждане дела 2013-2015 год.

|  |  |  |  |
| --- | --- | --- | --- |
| **Видове** | **2013** | **2014** | **2015** |
| Висящи в началото на периода ВТДела | 82 | 94 | 72 |
| Постъпили ВТДела | 411 | 397 | 393 |
| Висящи в началото на периода ЧТД | 42 | 38 | 18 |
| Постъпили ЧТД | 444 | 369 | 461 |
| **Общо** | **979** | **898** | **944** |

**АНАЛИЗЪТ** на всички горепосочени данни, при тяхното сравнение с предходните 2014 г. и 2013 г. , очертава следните тенденции:

1. Приблизително **ЗАДЪРЖАНЕ** на броя на постъпилите въззивни търговски дела спрямо предходната 2014 год. Ръстът на този вид дела винаги е бил от най-съществено значение за работата в отделението, тъй като е свързан с увеличен обем на дължимите от съда процесуални действия - провеждане на подготвително съдебно заседание по 267 ГПК; провеждане на открито съдебно заседание и постановяване на съдебен акт по съществото на спора.

2.**УВЕЛИЧЕНИЕ** броя на постъпилите въззивни частни дела. Броят на постъпилите въззивни частни дела е увеличен със 72 броя в сравнение с 2014 год. или 19%. Очертана е тенденция за увеличаване броя на въззивните частни търговски дела, по които съдът дължи произнасяне в кратки процесуални срокове – обезпечения, арест на кораб, спиране на регистърното производство по чл. 536 ГПК; частни жалби срещу актове на съда в производството по несъстоятелност с приложим ред за разглеждане по чл. 634б, ал.1 ТЗ.

3. През 2015 год. е **ЗАПАЗЕНА** тенденцията за минимално постъпление на дела за определяне на срок при бавност /чл.255 ГПК/, което е показател за много добрата работа на съдилищата от апелативния район по отношение на критерия срочност.

4. Като резултат от същественото увеличаване на броя на въззивните частни търговски дела, вкл. и постъпленията по чл. 274, ал.2 ГПК, е налице **УВЕЛИЧЕНИЕ** на общия брой на постъпили търговски дела с 88 броя или 11% в сравнение с предходната 2014 год. Налице е и увеличение на общия брой на дела за разглеждане, независимо от по-ниската величина на висящите несвършени дела в началото на отчетния период.

**III. РАЗПРЕДЕЛЕНИЕ НА ТЪРГОВСКИТЕ ДЕЛА, ИЗКЛЮЧЕНИЕ ОТ ПРИНЦИПА ЗА СЛУЧАЙНО РАЗПРЕДЕЛЕНИЕ.**

До 01.10.2015 год. разпределението на постъпилите дела по съдии е осъществявано с помощта на разработения от администрацията на ВСС **софтуер за случайно разпределение на делата** – LawChoice. Считано от 01.10.2015 год. делата се разпределят чрез Централизираната система за случайно разпределение съгласно решение по протокол № 37/29.09.2015 год. на КПКИТС при ВСС.

През 2015 год. търговските дела – въззивни и въззивни частни са разпределяни с помощта на общо 44 кода, първоначално утвърдени съгласно Заповед № РД – 0024/22.01.2015 год. на Административен ръководител – Председател на АС – Варна. Утвърдените кодове са съобразени с подсъдните на АС – Варна търговски дела, тяхната сложност и специфика, вкл. с изготвените от Комисията по анализ и отчитане степента на натовареност на ОСВ към ВСС проекти на актуализирани списъци на кодове на търговските дела за целите на съдебната статистика.

При разпределението на делата с програмата за случайно разпределение се спазват следните **принципи:**

1. Делата са разпределят по *категории*: ВЪЗЗИВНИ ТЪРГОВСКИ ДЕЛА /общо 31 кода/ и ЧАСТНИ ТЪРГОВСКИ ДЕЛА /общо 13 кода/, в рамките на съдиите от отделението – чл.1, б.Б и В от Единната методика по приложението на принципа за случайно разпределение на делата в РОАВАСС;
2. На всички съдии е определена 100% натовареност, с изключение на Председателя на съда /60%/ и на Зам. Председателя /70% - с нарочна заповед на Административния ръководител/;
3. На основание Заповед № РД – 0491/15.10.2015 год. на Председателя на АС – Варна делата се разпределят от Председателя на отделение, а в случай на отсъствие – от магистрата по старшинство, на който съгласно Заповед № РД – 0447/14.09.2015 год. на Административния ръководител на АС – Варна е издаден персонален служебен квалифициран електронен подпис /КЕП/ за използване в централизираната система за разпределение на делата.
4. При разпределението на делата се спазват принципите обективирани в Единната методика по приложението на принципа за случайно разпределение на делата в РОАВАСС по чл. 9 ЗСВ.

***Прилагане на подбора чрез опция „определен”:***

* При прекратяване на делото и връщането му на първоинстанционния съд за администриране на жалбата, за поправка на ОФГ, за произнасяне по молба по чл. 248 от ГПК и др., при последващото постъпване на делото, същото се разпределя на съдията-докладчик при опцията „определен”, като се определя избраният при първото разпределение на делата /преди прекратяването и връщането му/ докладчик и при излагане на мотиви за този избор – чл. 76, ал.9 ПАС.
* След отмяна на съдебния акт, прекратяващ производството по делото, същото се разпределя на първоначално определения докладчик;

***Прилагане на подбора без участие на определени съдии:***

* При връщане на делото от ВКС за ново разглеждане от друг състав на съда или при отвод/и, при разпределението на делото се изключват съдиите, участвали при първото разглеждане на делото или направилите си отвод, за което се излагат мотиви;
* Ограничаването на подбора се прилага и във всички случаи, когато законът изисква разглеждането на делото без участието на определен съдия;
* Във всички случаи, когато се предвиждат кратки процесуални срокове за произнасяне и постановяване на съдебен акт /в т.ч. по чл. 389 и следв. ГПК, арест на кораб, чл.255 и следв. ГПК, чл. 634б, ал.1 и ал.3 ТЗ/, вкл. по жалби срещу откази за спиране на регистърното производство и др., съдия със заявено отсъствие се изключва от централизираната система за случайно разпределение на посочените дела за период от два дни преди планираното отсъствие и до момента на неговото завръщане – заповед № РД- 0582/04.11.2015 год. на Административен ръководител – Председател на АС – Варна във вр. решение на ОС на съдиите в ТО за приемане на Правила за разпределение на бързи дела при отсъствие на съдии;
* Ограничаването на подбора се осъществява и в случаите на дежурство през периода на съдебната ваканция по правила, установени със Заповед № РД – 0314/23.06.2015 год. на Административен ръководител – Председател на АС – Варна;
* Ограничаването на подбора по писмено разпореждане на Администривния ръководител подлежи на вписване в нарочен Регистър на писмените разпореждания за изключения и отклонения при разпорделението на магистрати. За календарната 2015 год. са постановени писмени разпореждания както следва: Със заповед № РД – 0171/09.04.2015 год. на Административен ръководител – Председател на АС – Варна е разпоредено преустановяване на разпределението чрез програмата за случайно разпределение на всички видове търговски дела за съдия П.Хорозова, считано от 14.04.2015 год., по съображения, изложени в раздел I от настоящия отчет. Със заповед № РД – 0415/01.09.2015 год. на Административен ръководител – Председател на АС – Варна, считано от 10.09.2015 год., е преустановено разпределение чрез програмата за случайно разпределение на въззивни търговски и въззивни частни търговски дела на съдия Златка Златилова, по съображения изложени в раздел I от настоящия отчет. Със заповед № РД – 0416/01.09.2015 год. на Административен ръководител – Председател на АС – Варна, считано от 10.09.2015 год., е преустановено разпределение чрез програмата за случайно разпределение на въззивни търговски и въззивни частни търговски дела на съдия Мара Христова, по съображения, изложени в раздел I от настоящия отчет.

1. На основание Заповед № РД – 0491/15.10.2015 год. на Административен ръководител – Председател на АС – Варна, с помощен модул на програмата за случайно разпределение на делата се определят членове на съставите за участие във ВНОХД и ВЧНД, както и по търговски дела, по които за член/членове от постоянния състав има пречки да участва/т по делото, вкл. и чрез включването на съдии от ГО при изчерпване на съдиите от ТО.
2. С помощен модул на програмата за случайно разпределение на делата се определя и съдия от ТО за открито съдебно заседание, който да замести отсъстващ постоянен член на този състав, като това става чрез случаен избор по първото насрочено за с.з. дело, а по всяко следващо дело изборът е при опцията „определен” в лицето на вече избрания по първото дело /решение на ОС на съдиите в АС – Варна от 04.02.2015 год./.
3. При кратковременно отсъствие на съдията-докладчик, делата му се отсрочват за друга дата на открито с.з.
4. За разпределението на всяко дело се спазват правилата за отчетност и архивиране, съгласно чл. 5 от Единната Методика.

**IV.РАЗГЛЕЖДАНЕ НА ТЪРГОВСКИ ДЕЛА**

***Проведени открити и закрити съдебни заседания***

През 2015 год. са проведени общо **393** открити съдебни заседания, от които 3 дела по въззивни частни търговски дела и общо **2110** закрити съдебни заседания.

В дадената по-долу справка може да се направи съпоставка и съответно извод за динамиката и тенденциите – налице е увеличение на проведените закрити с.з. спрямо 2014 г., както и на общия брой проведени от съдиите заседания спрямо предходните две години.

**СПРАВКА**

за проведените съдебни заседания 2013-2015

|  |  |  |  |
| --- | --- | --- | --- |
| Заседания/година | **2013** | **2014** | **2015** |
| Открити | 437 | 419 | 393 |
| Закрити | 1912 | 1996 | 2110 |
| **Общо** | **2249** | **2415** | **2503** |

***Несвършени дела в края на отчетния период***

Останалите несвършени /висящи/ към 31.12.2015 год. дела са общо **119** бр., от които **89** бр. въззивни търговски и общо **30** бр. – въззивни частни.

В процентно отношение несвършените в края на 2015 г. търговски дела към общия брой търговски дела за разглеждане е **12,6** %, /при **10,02 %** за 2014 год. и при **13,48**% за 2013 г./. Проследяването на броя на останалите несвършени дела в края на отчетния период сочи, че в отделението се поддържат трайни нива на висящност от порядъка на 10 до 13% спрямо делата за разглеждане:

**СПРАВКА**

за останалите несвършени дела 2013-2015

|  |  |  |  |
| --- | --- | --- | --- |
| **Видове** | **2013** | **2014** | **2015** |
| ВТърг.Д | 94 | 72 | 89 |
| ВЧТърг.Д | 38 | 18 | 22 |
| Молби-бавност | 0 | 0 | 0 |
| чл. 274, ал.2 ГПК |  |  | 8 |
| **Общо** | **132** | **90** | **119** |

***Отлагане на делата. Причини за отлагане***

Насрочените през 2015 г. за разглеждане въззивни търговски дела са **393**, от които са отложени **76 дела**. В процентно отношение броят на отложените дела спрямо насрочените е **19, 33%** / при **18,85**% за 2014 год. и при **22,43**% за 2013 г./, т.е. спрямо 2014 г. се отчита задържане на процента на отложените дела, а спрямо 2013 год. – намаляване.

Показателят е в нормални стойности при съобразяване на спецификата на работата в отделението:

\*През отчетния период 10% от въззивните търговски дела и 20% от въззивните частни търговски дела са с предмет – обжалване на съдебни актове в производството по несъстоятелност, за които важи принципа за служебно установяване на факти и служебно събиране на релевантни доказателства - чл.621а, ал.1 т.2 ТЗ.

\*Преобладаващият предмет на търговските дела е свързан с установяване на парични вземания, за размера на които е приложимо правилото за служебно събиране на доказателства - чл. 162 ГПК.

\*В ТО на АС – Варна се разглеждат всички дела, по които се предявяват възражения за потребителска защита по ЗЗП. Приложимите материалноправни норми на ЗЗП имат императивен характер и за наличието им съдът следи служебно. В преобладаващия брой от случаи, разглеждането на потребителските възражения изисква служебно събиране на доказателства във връзка с величината на приложими лихвени проценти и във връзка с дължимо преизчисление на дълга при констатации за нарушени потребителски права.

Анализът на причините за отлагане сочи следната специфика:

**СПРАВКА**

**за причините за отлагане**



Съобразно представената справка, **38%** от делата се отлагат основно във връзка с проблеми по събирането на доказателства. В този процент влизат отложените дела, поради допуснати допълнителни заключения на експертизи; назначена повторна или тройна СЕ при оспорване; непредставени в срок заключения или постъпили молби от вещите лица за отлагане, поради необходимост от допълнително време за изготвяне на заключението; отлагане на делата поради неприемане на дадено заключение. Идентична структура на причините за отлагане е констатирана и в отчета за 2014 год., съобразно който отлагането на производствата е основно за събиране на доказателства.

**20%** делата се отлагат поради нередовно призоваване на страна в процеса. Хронични и постоянни са проблемите при призоваване в други съдебни райони, както и при призоваване на търговци в несъстоятелност, в случаите, когато същият следва да се призове по адреса на управление и чрез органите си на управление - чл. 619, ал.1 ТЗ. Независимо от наличието на обективни причини за нередовното призоваване, административното ръководство на АС – Варна е предприело действия за ограничаване на причините за отлагане по сочения показател: на секретарите е разпоредено задължително и стриктно осъществяване на дължимата проверка по чл. 52, ал.1, т.9 ПАС, вкл. задължителното й обективиране под списъка на лицата за призоваване с предоставяне на делото на докладчика за предприемане на превантивни мерки относно нередовното призоваване. През 2016 год. в ТО се въведе практиката на ежемесечен мониторинг на причините за отлагане, обективиран в писмени констатации на Зам. Председателя.

**20%** от делата се отлагат при условията на чл. 142, ал.2 ГПК. Предпоставките за приложение на сочената разпоредба се спазват стриктно от съдиите.

Останалите **22%** от причините за отлагане обхващат други обективни и неспецифични причини – констатации за наличие на висящ преюдициален спор, обуславящ спиране на делото; констатации за приложимост на чл. 36 ГПК; констатации за необходимост от потвърждаване на съдопроизводствени действия от надлежен представител; отвод на състава при условията на чл. 22, ал.1, т.6 ГПК и др.

**V. СВЪРШЕНИ ДЕЛА. СРОЧНОСТ НА ПОСТАНОВЯВАНЕ НА СЪДЕБНИТЕ АКТОВЕ.**

През отчетния период са свършени всичко **825** дела, при **808** бр. за 2014 и **847** бр. за 2013 г.

От всичко свършените 825 бр. дела въззивните са **376** бр., при **419** за 2014 г. и **399** бр., за 2013 г.

Свършените въззивни частни, вкл. и с тези за определяне срок при бавност и частните жалби по чл. 274, ал.2 ГПК, са **449** бр., при **389** за 2014 год. и **448** бр. за 2013 г.

**СПРАВКА**

**за общия брой на свършени дела 2013-2015**

|  |  |  |  |
| --- | --- | --- | --- |
| **Видове** | **2013** | **2014** | **2015** |
| ВТърг.Д | 399 | 419 | 376 |
| ВЧТърг.Д | 440 | 387 | 435 |
| Молби-бавност | 8 | 2 | 2 |
| чл. 274, ал.2 ГПК |  |  | 12 |
| **Общо** | **847** | **808** | **825** |

Спрямо общия брой дела за разглеждане през 2015 г. процентът на свършените дела е **87 %** /при **89,98**% за 2014 год. при **86,52**% за 2013 г./

Спрямо общия брой постъпили за разглеждане през 2015 г. дела свършените са **96%** /при **105,48**% за 2014 год. и при **99,06**% за 2013 г./

През 2015 год. съдиите в ТО са приключили повече дела в сравнение с календарната 2014 год., независимо от сериозните промени в кадровия си състав. Основната причина за минималното занижаване на показателите е свързана с общото увеличено постъпление на дела през календарната 2015 год. Немаловажен е и фактът, че през 2015 год. са постановени общо **37** акта за оставяне без движение на въззивни жалби и искови молби - обективен факт, който е забавил приключването на делата през отчетния период. Пропуските на първоинстанционните съдилища във връзка с проверка на редовността на исковата молба, респ. на постъпилите въззивни и въззивни частни жалби, вкл. и неизясняването на спора от фактическа и правна страна са фактори, които рефлектират върху срочността и ефективността на въззивното производство.

***Прекратени производства:***

Прекратените въззивни търговски дела са **51**, а прекратените въззивни частни - **74** бр., или общо прекратените производства са **125 /**при 92 дела за 2014 и **98** дела за 2013 г./. В процентно отношение общият брой на прекратените производства през 2015 г. спрямо свършените дела съставлява **15,77 %** /при **11,39**%, за 2014 и при **11,33**% за 2013 г./. Причината за увеличения брой прекратени производства е свързана с факта, че през 2015 год., поради пропуски в администрирането са прекратени, респ. върнати на първоинстанционните съдилища, общо **64** въззивни и въззивни частни дела. Горната констатация изисква извършването на анализ и административен контрол на окръжните съдилища в рамките на апелативния район за превенция на лошото администриране на постъпилите жалби и корекция на този процес.

Останалата причина за прекратяване на производствата пред въззивната инстанция най-честно са свързани с недопустимост на производства по чл. 274 и следв. ГПК; в по-редки случаи- оттегляне на въззивната жалба, оттегляне или отказ от иска и на постигната във въззивното производство спогодба, както и неотстраняване в срок на нередовности на въззивните жалби, оставени без движение във въззивната инстанция.

***Решени дела по същество:***

От свършените **825** търговски дела с акт по същество са приключили общо **700** дела /при 716 за 2014 год. и 749 за 2013 год./. Соченият брой формира **84,84 %** /при **88, 62 %** за 2014 год. и при **88,43**% за 2013 г./.

От свършените с акт по същество **325** са въззивните търговски дела /при **373** за 2014 год. и **358** за 2013 год./.

Свършените с акт по същество въззивни частни дела са общо **375** /при **343** за 2014 г., при **391** дела за 2013 г./

***Свършени дела в тримесечен срок:***

В срок до три месеца са свършени общо **765** от всички търговски дела през отчетния период. Това съставлява **93%** /при 91% за 2014 год. и 91% за 2013 год./.

От общо свършените **376** въззивни търговски дела в срок до 3 месеца са свършени **318** дела, което прави **84, 57**%**.** За сравнение, през предходната 2014 г. процентът на свършените в тримесечен срок въззивни търговски дела е бил 83%, а през 2013 год. – 82%.

**В изследвания тригодишен период, за пръв път, всички въззивни частни производства /100%/ са приключени в инструктивния тримесечен срок**.

Горните данни категорично обосновават извода за **подобрение на показателя срочност**, въпреки по-голямата постъпляемост на частни въззивни търговски дела. Горният резултат е постигнат независимо от сериозните промени в кадровия състав на търговското отделение.

В обобщение - работата на съдиите от ТО по този показател се определя като високо ефективна за целия отчетен период.Отличен показател за ефективното разглеждане и администриране на търговски дела е липсата на уважени молби за определяне на срок при бавност по чл. 255 ГПК за 2015 година.

***Свършени дела по съдии:***

Свършените дела по съдии са онагледени в справка по показатели – постъпили дела, дела за разглеждане и приключили дела

**СПРАВКА**

за свършени дела по съдии

|  |  |  |  |  |
| --- | --- | --- | --- | --- |
| **N** | **Съдия** | **Постъпили дела** | **Общо дела за**  **разглеждане** | **Общо свършени дела** |
|  | **Общо дела** | **854** | **941** | **822** |
| 1 | АНЕТА Н. БРАТАНОВА | 101 | 116 | 99 |
| 2 | ВАНУХИ Б. АРАКЕЛЯН | 79 | 89 | 74 |
| 3 | ВИЛИЯН Г. ПЕТРОВ | 90 | 98 | 89 |
| 4 | ГЕОРГИ ЙОВЧЕВ | 37 | 37 | 27 |
| 5 | ДАРИНА С. МАРКОВА | 28 | 29 | 22 |
| 6 | ЖЕНЯ Р. ДИМИТРОВА | 86 | 88 | 73 |
| 7 | ЗЛАТКА С. ЗЛАТИЛОВА | 56 | 64 | 64 |
| 8 | КРИСТИЯНА Д. ГЕНКОВСКА | 66 | 72 | 72 |
| 9 | МАГДАЛЕНА К. НЕДЕВА | 111 | 126 | 102 |
| 10 | МАРА Д. ХРИСТОВА | 44 | 52 | 52 |
| 11 | НИКОЛИНА П. ДАМЯНОВА | 23 | 24 | 16 |
| 12 | ПЕТЯ М. ХОРОЗОВА | 29 | 38 | 38 |
| 13 | РАДОСЛАВ К. СЛАВОВ | 101 | 108 | 94 |

Анализът на индивидуалните постъпления сочи на неравномерна натовареност. Тя е видна най-вече по отношение на съдиите, които са работили в отделението през цялата година /А.Братанова, В.Аракелян, В.Петров, М.Недева, Р.Славов/. При коментирането на тези данни следва да се съобрази и заложената натовареност при компютърното разпределение - за съдия В.Аракелян в качеството на Председател на АС – Варна – 60%, за съдия А.Братанова в качеството на Зам.Председател и ръководител на ТО – 70%, считано от 26.10.2015 год. Видно е, че броят на разпределените дела варира с 20 броя /за съдия М.Недева - 111 постъпили дела; за съдия В.Петров – 90 дела/. Сериозният дисбаланс в разпределението е отчетен и анализиран от съдиите в ТО и от административното ръководство на АС – Варна. Предприети са конкретни коригиращи действия, като считано от 01.01.2016 год., в ТО са утвърдени нови окрупнени шифри /кодове/ за разпределение, позволяващи равномерност в постъпленията и бързо изравняване в индивидуалната натовареност.

***Срочност на постановяване на съдебните актове:***

**97 %** от решенията в отделението са постановени в срока по чл. 235, ал.5 ГПК или с минимално отклонение – до дни след изтичане на инструктивния срок. 10 съдебни акта /**3%**/ са постановени с просрочие от 11 дни до 24 дни.

Срочността на постановяване на съдебните актове е предмет на ежемесечен мониторинг от административното ръководство на АС – Варна. Следва да се отбележи, че всеки от просрочените съдебни актове е постановен по спор със значителна фактическа и правна сложност. Просрочените решения са постановени преимуществено в интервала след коледни и новогодишни празници. Допълнителен фактор, оказващ сериозно влияние върху разглеждания показател, е дисбалансът в индивидуалното натоварване, който е отчетен, анализиран и преодолян.

**VI. НЕПРИКЛЮЧИЛИ В РАЗУМЕН СРОК ДЕЛА – БРОЙ И ПРИЧИНИ**

В ТО на АС – Варна няма неприключили дела, образувани в период, предшестващ 2014 год. Изключение правят в.т.д.№ 658/13 год. и в.т.д.№ 116/2013 год., които са спрени, на основание чл. 229, ал.1, т.4 ГПК.

**VII. ДЕЛА С ОТМЕНЕН ХОД ПО СЪЩЕСТВО**:

През отчетната 2015 год. в отделението са постановени два акта за отмяна на дадения ход по същество /в.т.д.№ 24/2015 год. и в.т.д.№ 261/2015 год./. Причините и в двата случая са свързани с констатации за необходимост от служебно събиране на доказателства и назначаване на СЕ.

Изложеното обосновава извода, че съдиите в ТО не са злоупотребили с предвидено в закона правно средство за отстраняване на пропуски при изясняване на спора от фактическа и правна страна.

**VIII. НАТОВАРЕНОСТ**

|  |  |  |  |
| --- | --- | --- | --- |
| **МЕСЕЧНА НАТОВАРЕНОСТ**  **НА СЪДИЯ ПО ЩАТ** | 2013 | 2014 | 2015 |
| Спрямо дела за разглеждане | 11,65 | 8,31 | 8,74 |
| Спрямо свършени дела | 10,08 | 7,48 | 7,64 |

|  |  |  |  |
| --- | --- | --- | --- |
| **ДЕЙСТВИТЕЛНА НАТОВАРЕНОСТ НА ЕДИН СЪДИЯ** | 2013 | 2014 | 2015 |
| Спрямо дела за разглеждане | 11,76 | 8,72 | 8,75 |
| Спрямо свършени дела | 10,17 | 7,84 | 7,65 |

За първи път натовареността път бележи спад през 2014 год.( в сравнение с предходните години), което е резултат от дълго желаното от всички съдии от ТО попълване на състава. През 2015 год. са запазени нивата на натовареност от 2014 год.

Показателят натовареност следва да се коментира и в светлината на следните допълнителни факти и обстоятелства, които официалната статистика не отчита:

\* В п.I от отчета са описани подробно кадровите промени в отделението и обусловеното от това изключване на съдиите П.Хорозова, М.Христова и Зл.Златилова от програмата за случайно разпределение на дела. Съдия П.Хорозова е била изключена от програмата за период от 14.04.2015 год. – 28.04.2015 год.; съдия М.Христова – за период от 10.09.2015 год. до 12.12.2015 год., съдия Зл.Златилова – за период от 01.09.2015 год. – 01.10.2015 год. В сочените периоди постъплението на търговски дела е било поемано от останалите съдии в отделението, при което коефициентите за действителна натовареност спрямо делата за разглеждане за 2015 год. възлиза на 8, 97.

\*Отделно от заетостта по търговски дела, на съдиите от ТО продължи възлагането и на ежеседмичното участие в заседанията в производства по чл. 64 и чл. 65 от НПК /по предварително утвърден от заместник-председателя за ТО график/, участието в състави по ВЧНД по чл. 243, ал. 7 от НПК, както и участието в състави за разглеждане на ВНОХД. Към показателя натовареност, макар че не намира отражение в статистиката, трябва да се отчете и участието в съставите на наказателно отделение по въззивни частни наказателни дела - общо **156** бр., от които въззивни частни по мерки за неотклонение **121** дела и **35** бр. въззивни частни наказателни. Съдиите от ТО са участвали и в съставите по наказателни дела от общ характер - **4** бр.

\*И през отчетния период съдиите от търговско отделение провериха дейността на окръжните съдилища от съдебния район на ВАпС по търговски дела през 2015 г.. За резултатите бяха изготвени подробни доклади, обобщени от председателя на отделението с препоръки за подобряване на работата. Продължи и практиката за изготвяне на становища по проекти за тълкувателни решения от Общото събрание на Гражданска и Търговска колегии на ВКС по въпроси от значение за уеднаквяване на съдебната практика.

**IX. КАЧЕСТВО НА СЪДЕБНИТЕ АКТОВЕ**:

***Брой обжалвани дела***

През отчетната 2015 г. пред ВКС на РБ са обжалвани актовете по общо **326** дела, от които **220** въззивни дела и **106** частни търговски дела / при обжалвани през 2014 год.: **195** бр. въззивни и **106** частни търговски дела и при обжалвани през 2013 год. **186** бр. въззивни и **90** частни търговски дела. И през тази година е налице тенденция за увеличаване броя на обжалваните съдебни актове, особено на тези, постановени по въззивни търговски дела.

***Резултати от касационната проверка:***

През периода са върнати общо **254** въззивни дела, от които **169** са въззивни търговски дела и **85** въззивни частни дела.

\*ПОТВЪРДЕНИ или НЕДОПУСНАТИ до касационна проверка са съдебните актове по общо **214 дела,** което представлява **84,25%** от общо върнатите от касационна проверка дела /при **88,81**% за 2014 год. и при **88,75**% за 2013 г./. От тях 144 са по въззивни търговски дела и 70 броя по въззивни частни търговски дела.

През 2015 година е продължена тенденцията за произнасяне по сложни правни казуси, по които липсва нормативна уредба или съдебна практика. Специално внимание заслужават оставените в сила съдебните решения на АС – Варна, които са били предмет на допусната касационна проверка по чл. 280, ал.1, т.3 ГПК, тъй като съставляват произнасяне по материалноправен въпрос от значение за развитието на правото. Конкретно - за порока на осъществено вписване в ТР при спряно по реда на чл.536 ГПК вписване; за недобросъвестността на поемателя по менителничен ефект, издаден от солидарните съдлъжници при липса на предсрочна изискуемост по каузално кредитно правоотношение и др. Изложеното по-горе означава само едно, че съдиите от ТО не само са тълкували правилно и приложили точно закона, но и с решенията си по тези дела са поставили началото на формиране на задължителна съдебна практика от ВКС.

\*ИЗЦЯЛО ОТМЕНЕНИ са съдебните актове по общо **23** въззивни и въззивни частни търговски дела /12 решения и 11 определения и разпореждания/, което представлява **9, 05%** от общо върнатите от касационна проверка дела / при **3,25**% за 2014 год. и при **6,25**% за 2013 г./.

Отменените съдебни актове са постановени по дела с висока фактическа и правна сложност. Отменителните основания са свързани с допуснати от въззивния съд процесуални нарушения /произнасяне по нередовна искова молба; произнасяне по недопустим иск; недопускане на нови доказателства във въззивната инстанция – общо 7 решения / или нарушения на материалния закон /общо 5 решения/. Анализът на този критерий, сравнен по показатели с предходните години, изисква и следното изрично уточнение:

- две от съдебните решения са отменени след обобщаване на съдебната практика с ТР № 4/13 год. на ОСГТК на ВКС по въпросите за предсрочна изискуемост на кредитното задължение /т.18/.

- две от съдебните решения са отменени във връзка с корекции на сметки от доставчик на ел.енергия, осъществени след измененията в ЗЕ /ДВ бр.54/12 год. в сила от 17.07.2012 год./ т.е. при изцяло нова материалноправна уредба на спорното правоотношение.

\*ЧАСТИЧНО ОТМЕНЕНИ са решенията по **7** въззивни търговски дела и 4 определения /разпореждания/ или общо 11 акта, което представлява **4,33 %** от върнатите от касационна проверка дела /при **5,40**% за 2014 год. и при **3,85**% за 2013 г./.

\*ОТМЕНЕНИ /изцяло или отчасти/ по обективни причини: В интерес на статистиката, следва да се отбележи и броят на отменените /обезсилени/ от ВКС по обективни причини: при последващо десезиране пред касационната инстанция; поради промяна с обратно действие в материалноправния закон и др. Ревизираните по обективни причини актове през 2015 год. възлизат на **6** бр. или **2,36%.**

Резултите от върналите се през отчетната 2015 г., обжалвани търговски дела, са дадени в следната сравнителна графика:

**СПРАВКА**

**за обжалваните съдебни актове 2013-2015**



Въз основа на изложеното в този раздел от доклада, като се има предвид изключителното разнообразие на търговските дела по предмет и съответно приложим материален закон, по който доста често липсва ясна нормативна уредба, съдебна практика или единна такава, резултатът от анализа на тези данни може да бъде само един – много висок професионализъм, а оттам и отлично качество на постановените от съдиите в ТО съдебни актове.

**X. ТЕНДЕНЦИИ В ДЕЙНОСТТА НА ТЪРГОВСКО ОТДЕЛЕНИЕ**

**В обобщение**, от посочените по-горе данни за цялостната работа на ТО на Апелативен съд-Варна, може да се отбележи, че и през настоящата година е запазена традицията за постигането на изключително добри резултати. През отчетната 2015 год. могат да се обобщят следните тенденции:

1. Приблизително **ЗАДЪРЖАНЕ** на броя на постъпилите въззивни търговски дела спрямо предходната 2014 год. **УВЕЛИЧЕНИЕ** броя на постъпилите въззивни частни дела. Очертана е тенденция за увеличаване броя на въззивните частни търговски дела, по които съдът дължи произнасяне в кратки процесуални срокове – обезпечения, арест на кораб, спиране на регистърното производство по чл. 536 ГПК; частни жалби срещу актове на съда в производството по несъстоятелност с приложим ред за разглеждане по чл. 634б, ал.1 ТЗ. Като резултат от същественото увеличаване на броя на въззивните частни търговски дела, вкл. и постъпленията по чл. 274, ал.2 ГПК, е налице **УВЕЛИЧЕНИЕ** на общия брой на постъпили търговски дела с 88 броя или 11% в сравнение с предходната 2014 год. Налице е и увеличение на общия брой на дела за разглеждане, независимо от по-ниската величина на висящите несвършени дела в началото на отчетния период.

2. Налице е отчетлива тенденция за **УВЕЛИЧАВАНЕ** на броя на проведените закрити съдебни заседания като следствие от повишеното постъпление на въззивни частни търговски дела, както и на общия брой проведени заседания спрямо предходните две години;

3. Независимо от съществените кадрови промени, в отделението е налице тенденция към **ЗАПАЗВАНЕ** на нивата на висящност и % на отлагане. През 2015 год. съдиите в ТО са приключили повече дела в сравнение с календарната 2014 год. Налице е и **ПОДОБРЕНИЕ** на показателите за приключване на делата в инструктивния 3-месечен срок, независимо от ръста на постъпления на дела.

4. В ТО на АС – Варна са предприети административни действия за балансирано натоварване на съдиите и равномерно разпределение на търговските дела. Целта на тези действия е повишаване на срочността при постановяване на съдебни актове.

5. Налице е тенденция за **УВЕЛИЧАВАНЕ** на фактическата и правна сложност на търговските дела. През изтеклата 2015 год. съдиите в ТО са се произнасяли по множество казуси, по които липсва ясен нормативен отговор като: способи за прехвърляне на акции на приносител преди фактическото им издаване; допустима ли е суброгация на работодател – застраховащ в правата на застрахованото трето лице по Договор за задължителна групова застраховка «Злополука и заболяване» при плащане на дължимото от работодателя обезщетение; допустимо ли е прекратяване на производството по несъстоятелност и заличаване на длъжника при наличието на имущество, предадено за изпълнение в полза на заложен кредитор и мн.др. В проведена анкета сред съдиите в ТО са посочени множество групи търговски дела с изявена фактическа и правна сложност като банкови кредити с насрещни възражения за потребителска защита, несъстоятелност, договори за изработка с предмет СМР и др. Като резулат от коментираната тенденция, през 2015 год. съдиите в ТО са участвали в в множество форми на национално обучение – «Търговски сделки – общи положения» /НИП, ОПАК, София/; «Банкови сделки. Защита на потребителите в областта на финансовите услуги» /Проект по ОПАК/; «Дружествени спорове – актуална съдебна практика» /НИП – София/; «Проблемни въпроси в гражданското правораздаване» /НИП и ОС – Добрич/; Регионално обучение «Актуална практика по приложение на ЗЗП и искове на потребители» /НИП, ОС – Варна/ и др. Представител на ТО от АС – Варна е взел участие и в международен семинар по дружествено право в Лисабон , Португалия, организиран от ЕМСО.

**В обобщение**, от посочените по-горе данни за цялостната работа на ТО на Апелативен съд-Варна, може да се отбележи, че и през настоящата година е запазена традицията на ясно изразена ефективност, срочност , бързина и качество при разглеждането и решаването на търговски дела.

**VI. ПРОВЕРКИ ОТ ИНСПЕКТОРАТА КЪМ ВСС И ВКС. РЕВИЗИОННА ДЕЙНОСТ 2015Г.**

През 2015г. не са извършвани проверки на Апелативен съд Варна от Инспектората към Висш съдебен съвет и от Върховен касационен съд.

На основание заповед № РД – 0717/ 15.12.2015г. на Административния ръководител – председател на Апелативен съд Варна и в изпълнение на чл.106 ал.1 т.6 от ЗСВ бяха извършени проверки на дейността на окръжните съдилища от Варненски апелативен район по образуването, движението и приключването на делата и за спазване сроковете за изготвяне на съдебните актове за периода 01.01.2015г. до 31.12.2015г. В заповедта бяха определени критериите, по които ще се извършат проверките, съставите на комисиите, включващи съдии по отделните материи и утвърден стандартизиран вид на обобщени справки за извършена проверка. Резултатите от ревизиите бяха анализирани и обобщени от заместник председателите и ръководители на отделения и докладите бяха изпратени на ръководителите на окръжните съдилища.

В обобщените доклади са направени констатации и изводи относно постигнатите резултати и дадени препоръки за предприемане на мерки от административните ръководства на окръжните съдилища за отстраняване на констатираните слабости и подобряване на работата.

За Окръжен съд Варна констатациите са, че е запазена много добрата организация на работа при висока ефективност и качество на правораздаването. По отношение работата на съдиите от Наказателно отделение са дадени препоръки административното ръководство да вземе необходимите мерки, за да може делата да не се насрочват извън сроковете по чл.252 НПК, дори и по време на съдебната ваканция. В Регистъра на отводите да се вписват и съображенията и основанията за отвод, посочени в обстоятелствената част на съдебния акт, а не само неговия диспозитив.

В Гражданско отделение следва да се вземат необходимите административни мерки за срочно постановяване на съдебните актове. За Търговско отделение препоръките са също по отношение на отводите: в регистъра на отводите да се вписват действителните мотиви за отвод, да се обсъди практиката за отвод по т.н. свързани дела, поради формирано съдийско убеждение, като се ограничи броят на отводите от подобен характер, с оглед формираната трайна практика на ВКС.

В Окръжен съд Добрич е констатирана добра организация по образуването и разпределението на делата, стриктно водене на деловодните книги, своевременно и при спазване на изискванията на процесуалните закони извършване на действия по движение, разглеждане и приключване на делата.

За констатиран проблем с нередовно призоваване на страни по въззивни граждански дела са дадени препоръки за анализиране на причините за нередовното призоваване и проверка и докладване на делата с невърнати призовки десет дни преди съдебно заседание. Отправена е препоръка за анализ на работата на отделението и за предприемане на мерки за недопускане постановяването на съдебните актове извън срока по чл.235 от ГПК.

По отношение работата по наказателни дела е отправена препоръка за вземане на мерки за приключване на чнд № 541/ 2012г. по описа на съда и за анализ на допусканите от районните съдилища пропуски, водещи до отмяна на постановените от тях актове по наказателни дела, както и за набелязване на мерки за тяхното бъдещо избягване.

Отправена е препоръка за образуването на въззивни частни търговски дела и разпределянето им между съдиите от търговско отделение, с оглед отчитане на действителната натовареност на последните.

Резултатите от извършената проверка в Окръжен съд Търговище са традиционно добри. Установена е бързина както на наказателното, така и на гражданското и търговското правораздаване. Сведено е до минимум отлагането на делата. Процентът на разгледаните дела в тримесечен срок е 93%. Съдебните актове по всички видове дела се постановяват в едномесечен срок. От обжалваните граждански и въззивни търговски дела, няма отменени съдебни актове. Само по 1 брой НОХ дело присъдата е отменена изцяло и делото върнато за ново разглеждане.

Извършената проверка на работата на съдиите в Наказателно отделение при Окръжен съд Търговище, налага извода за постигнати много добри резултати – срочност при приключване на делата в тримесечен срок и изготвяне на съдебните актове в едномесечен срок, намаляване броя на отменените и върнати за ново разглеждане дела от общ характер.

По отношение работата на съдиите от Гражданско отделение е констатирано запазване на тенденцията за създадената много добра организация на отделението и отличното качество на работа на съдиите.

Констатирана е и много добрата работа на съдиите от Търговско отделение. Статистическите данни сочат, че процентът на отложени дела в отделението е най-нисък от съдилищата в апелативния район – 20%. Няма дела с отложен ход по същество. Няма отменени съдебни актове. 100% от съдебните актове са постановени в едномесечен срок.

В Окръжен съд Шумен е констатирана много добра организацията на работата в Наказателно отделение в съответствие със законовите изисквания. Образуването и разпределението на делата се извършва своевременно чрез използване на софтуерните продукти предоставени от ВСС по случаен принцип, като в базата данни са заложени всички видове дела разпределени в отделни категории. Делата са образувани своевременно и в инструктивните срокове. Констатирани са три дела насрочени извън двумесечния срок, за които не е искано разрешение. Не са констатирани съществени пропуски или нередности при образуване и движение на делата и при воденето на срочните книги. Не са констатирани забавяния на делата по вина на докладчика или поради негова несвоевременна намеса за отстраняване на пропуски или нередности. Във всички случаи на отлагане е спазван разумният срок. Сроковете за изготвяне на съдебните актове са спазвани с незначителни отклонения, които са констатирани при дела с фактическа и правна сложност. Постъпилите жалби са администрирани своевременно и няма върнати дела за отстраняване на нередности. Констатирано е, че няма несвършено дело от предходни периоди. Дадени са препоръки за стриктно спазване на разпоредбата на чл.252 ал.2 от НПК.

При гражданските дела е констатирано, че се образуват своевременно и се разпределят по докладчици с помощта на програмен продукт при стриктно спазване на принципа на случайния подбор, протокол от който се прилага по делото. Не са констатирани пропуски и отклонения от установената практика и приети критерии. Водят се предвидените в ПАС книги, отразяващи образуването и движението на гражданските дела. Спазва се изискването за проверка редовността на исковата молба и своевременен документооборот. Дела се насрочват в разумни срокове, като в това отношение не са констатирани нарушения. Констатирано е, че отлагането на делата е най-вече по причина събиране на доказателства. Съдебните актове се изготвят в инструктивните срокове с незначителни отклонения. Установени са осем дела с отменен ход по същество, като проверяващите са приели, че те се дължат по вина на съда. В тази насока са дадени препоръки за предприемане на съответните мерки.

Проверката в Търговско отделение на Окръжен съд Шумен е установила, че делата се образуват и разпределят в деня на постъпването им. Насрочването на делата е в разумни срокове. Не е констатирано забавяне в произнасянето по обезпечителните производства. Проверката установи добра работа по подготовката на делта. Съдебните заседания се осъществяват по график, като се спазва началният час на заседанията. Не са констатирани отлагания на дела без основателна причина. Не е установено наличие на забавени дела, освен спрените, което е по обективни причини. Делата с отменен ход по същество са три на брой. Изготвянето на съдебните актове е в инструктивните срокове с незначителни изключения. Отправена е препоръка в книгата на откритите съдебни заседания да се посочва дата и номер на постановения съдебен акт.

В Окръжен съд Разград работата на съдиите от Наказателно отделение е оценена като много добра, без конкретни препоръки.

За дейността на съдиите от Гражданско и Търговско отделение по граждански дела е отчетена много добрата работа. Наред с това са дадени и конкретни препоръки: за стриктно спазване, при разпределение на делата по предмет, разграничението между граждански и търговски дела, предвид особените процесуални срокове по търговски дела; макар и изолиран случай по едно единствено дела, да се наблегне върху необходимостта от конкретна преценка в кои случаи искането на някоя от страните за отсрочване на делото е основателно; да се изисква от вещите лица по-голяма дисциплина при изготвянето в срок на възложените експертизи, вкл. чрез прилагане на санкции по ГПК. Установи се, че е преодоляно констатираното при предишни проверки забавяне при изготвянето на съдебните актове, като сега 98% от всички съдебни актове се изготвят в законоустановения едномесечен срок.

По отношение работата на съдиите от отделението по търговски дела са дадени препоръки за предприемане на административни мерки, относно образуването на делата като граждански или търговски, в съответствие с критериите на чл.365 от ГПК и за преодоляване на констатирани случаи, при които докладчикът не се е произнесъл с общ акт по чл.374 от ГПК по доказателствените искания на страните, направени при двойна размяна на книжа. Препоръчано е извършване на анализ на неприключилите в срок дела и осъществяване на действията по чл.632 ал.6 от ТЗ в разумни срокове. При непостъпване на данни от НАП и РУСО в рамките на до два месеца, да се изпращат напомнителни писма, с предупреждения за налагане на глоби. Препоръки са направени и по отношение на деловодната работа, като е обърнато внимание по отношение воденето на книгата по чл.634в от ТЗ, вкл. същата по възможност да се води на електронен носител.Да се предприемат административни действия за контрол относно воденето на книгата по чл.634в от ТЗ.

Работата на съдиите от Наказателно отделение на Окръжен съд Силистра е оценена като добра / към много добра/, като е дадена препоръка за по-задълбочена подготовка на НОХД и ВНОХД, с оглед недопускане на съществени процесуални нарушения водещи до отмяна на постановените съдебни актове от надзорните инстанции. Обърнато е внимание и на изготвянето на съдебните актове в едномесечния срок.

В Гражданско отделение на Окръжен съд Силистра е констатирано изпълнение на всички препоръки от Апелативен съд Варна от предходната проверка, както и пълно изпълнение на препоръките на ИВСС от плановата проверка за периода 01.01.2012г. – 31.12.2013г. Не са установени нарушения в работата на отделението, спазването на процедурите и нормативно определените срокове.

В Търговско отделение на съда не са констатирани нарушения при образуването и разпределението на делата, като е дадена препоръка за реда на попълване на въззивен съдебен състав със съдия от друго отделение в случай на обективна невъзможност да се сформира такъв от наличните магистрати. По отношение на разглеждането на делата констатациите от проверката установяват липса на процесуални нарушения, а констатираното частично неспазване на сроковете за постановяване на съдебните актове и отлагане на някой съдебни заседания е обусловено от специфичния характер и правна сложност на търговските спорове и производствата по несъстоятелност. Не са констатирани случаи на отлагане без основателна причина и/ или неоправдано процесуално бездействие на съда, както и основателни молби по чл.255 от ГПК. Като цяло работата на Търговско отделение е оценена положително, като са поставени изисквания за подобряване на срочността и намаляване броя на отменените определения, с които е даден ход по същество.

В заключение може да се каже, че ревизиите, които се провеждат ежегодно, имат голямо значение за подобряване работата в окръжните съдилища от апелативния район, допринасят за повишаване качеството й и за уеднаквяване на практиката.

**VІІ.ДЕЙНОСТ НА СЪДЕБНАТА АДМИНИСТРАЦИЯ**

Структурата на съдебната администрация е съобразена с разпоредбите на Правилника за администрацията в съдилищата / ДВ бр.8/ 28.01.2014г./ и включва: съдебен администратор, административен секретар, съдебни служители от специализираната администрация, съдебни служители от общата администрация и съдебни помощници.

Дейността на специализираната администрация е изцяло насочена към подпомагане и осигуряване осъществяването на основната дейност на съда. Организацията на специализираната администрация е по отделения – Наказателно, Гражданско и Търговско. В трите отделения работят по двама съдебни деловодители, двама съдебни секретари и по един съдебен помощник. В деловодство „Свършени дела” работят двама съдебни деловодители и в регистратура един деловодител. Към специализираната администрация се числят и двама призовкар - чистачи.

Общата администрация, в своята цялост подпомага дейността на административното ръководство на съда. Тя се състои от гл.счетоводител, гл.специалист счетоводител – касиер, двама системни администратори, старши специалист – статистик и експерт „Връзки с обществеността”.

Работата на съда се подпомага и от технически длъжности - домакин и шофьор.

Така създадената организация доказа през годините своята ефективност.

С оглед сравнително малката щатна численост, се налага възлагането на допълнителни функции на някой от съдебните служители. Задълженията на служител по сигурността на информацията са възложени на един от деловодителите в Търговско отделение. Старши специалист – статистик съвместява и задълженията на деловодител класифицирана информация. Двамата призовкари съвместяват и длъжността чистач, а деловодител от деловодство „Свършени дела” на архивар. Функциите на финансов контрольор се изпълняват от съдебния администратор.

Всички съдебни служители, работят добре в екип и при изпълнение на задълженията си, следват принципите на взаимозаменяемост и взаимопомощ. Взаимодействието между службите се основава на разбирателство и колегиалност. Тези принципи и добрите практики в това отношение спомагат за бързото, качествено и коректно обслужване на гражданите, за утвърждаване престижа и авторитета на съдебната институция.

Добре подбраният състав от съдебни служители, има безспорен принос за високите резултати, свързани с насрочването, разглеждането и решаването в срок на различните видове дела.

Добрата подготовка, проявеното старание и личната мотивация на съдебните служители да поддържат и повишават квалификацията си, бяха оценени при годишното им атестиране. Комисиите извършили атестирането отчетоха, както високото равнище на професионална квалификация, така и подобряване на вътрешната комуникация и работата в екип. За получени отлични оценки от атестирането и на основание чл.165 от Правилника за администрацията в съдилища /отм. ДВ, бр.8/ 28.01.2014г./, бяха повишени в ранг четирима съдебни служители.

През 2015г. периодично са провеждани събрания и работни срещи на съдебните служители, на които са обсъждани и решавани текущи проблеми в организацията на работата на администрацията и предложения за подобряването й. Съдебните служители своевременно се запознават с новите или изменени вътрешни правила и процедури, както и със заповедите на председателя, свързани с тяхната дейност.

Екипът от добре подготвени, повечето с дългогодишен опит съдебни служители, е неоценим помощник на магистратите при осъществяването на правораздавателната дейност.

През 2015г. различни обучения са преминали 13 съдебни служители, като някой от тях са участвали в по две и три обучения. Съдебни служители от специализираната администрация взеха участие в обучение „Процесът на призоваване”, организирано от регионалната секция на НССС гр.Варна.

Съдебният администратор, административният секретар и главният счетоводител участваха в специализирани обучения на тема „Стратегическо планиране и бюджетно финансиране в съдебната система”, „Управленска отговорност на ръководителите на бюджетни организации при изграждане на системите за ФУК”, „Годишно счетоводно приключване на 2014г.”, „Годишно счетоводно приключване на 2015г.”.

Старши специалист – статистик взе участие в специализирано обучение на съдебните статистици и съдебни служители извършващи статистическа дейност.

Организираното по ОПАК обучение за работата на единния електронен портал на съдебната власт и шаблони на интернет сайтове беше посетено от системния администратор Красимир Лазаров.

Съдебните помощници Кристияна Кръстева и Венцислав Петров участваха в обучения свързани със специализацията, по която работят – „Промените в НПК във връзка с възобновяването на наказателните дела”, „Актуална практика по приложение на ЗЗП и искове на потребители” и в дистанционно обучение на тема „Тежестта на доказване в гражданския процес”. Кристияна Кръстева беше участник в специализирано обучение в страни от ЕС – съдебни служители на тема „Е-правосъдие в Европейския съюз: какво предлага то на практикуващите?”, проведено в Люксембург.

Експертът „Връзки с обществеността” Елена Бангиева, е част от екипа създал „Комуникационната стратегия на съдебната власт 2014 – 2020 година”, автор на „Наръчник за взаимодействие на органите на съдебната власт с медиите”, на Указания за изпълнение на Плана за действие на Комуникационната стратегия” и на редица помощни и обучителни материали по „Комуникационна компетентност”. Тя имаше участия в представяне на Комуникационната стратегия на съдебната власт във всички апелативни райони – Варна, В.Търново, София, Пловдив и Бургас, в работна среща на специалистите по връзки с обществеността от органите на съдебната власт с цел обмяна на опит. През отчетния период Елена Бангиева е лектор в 4 обучения на членове на ВСС на тема „Публично представяне и комуникации”, „Управление на кризи”, „Технология на медийното общуване”. Елена Бангиева беше презентатор на Националната конференция за представяне на „Комуникационната стратегия на съдебната власт 2014г.-2020г.” и лектор на младши съдии и прокурори, обучаващи се в НИП на тема „Правила и норми за успешна комуникация на органите на съдебната власт с медиите"

**VІІІ. МЕДИЙНА ПОЛИТИКА И КОМУНИКАЦИОННИ ДЕЙНОСТИ НА АПЕЛАТИВЕН СЪД ВАРНА**

Варненският апелативен съд съобразява своята медийна политика и комуникационните си дейности с приетата и утвърдена от ВСС през 2015 година Комуникационна стратегия на органите на съдебната власт(КС), както и с Наръчник за взаимодействие на органите на съдебната власт с медиите. Планирането и реализирането на комуникационните дейности на съда се осъществява от Елена Бангиева - експерт „Връзки с обществеността“ в сътрудничество с ръководството на институцията. Основните методи за работа на Пресслужбата и през 2015 година са: планиране, анализ и управление на комуникационни дейности, които водят до осигуряването на по-широк и открит достъп до информация за работата на съда към основните вътрешни и външни общности, утвърждаване образа му като стабилна, отговорна, безпристрастна, високо професионална и авторитетна институция.

Планирани комуникационни цели за 2015г.:

Апелативен съд Варна изпълнява Комуникационната стратегия като планира специфични краткосрочни, средносрочни и дългосрочни цели и дейности, утвърдени в План за действие за изпълнение на Комуникационната стратегия на съдебната власт 2014 – 2020 год. на Апелативен съд Варна за 2015 година.

ЦЕЛ 1: Утвърждаване на механизми на взаимодействие на съдилищата от апелативния район с органи на законодателната и изпълнителната власт при спазване принципа на независимост на съдебната власт.

ЦЕЛ 2: Повишаване на правната култура на различни групи от обществото и познанията за ролята и функциите на отделните органи на съдебната власт чрез активизиране участието и ролята на съдилищата от Апелативния район за повишаване правната грамотност и информираността на младите хора за работата на органите на съдебната власт.

ЦЕЛ 3: Подобряване на комуникацията на съдилищата от Апелативния съдебен район с медиите, включително проактивна комуникация чрез електронните и социалните медии (краткосрочна цел). Изграждане на нова комуникационна компетентност.

ЦЕЛ 4: Разширяване на партньорството със сродни съдилища от страни в ЕС. Реализиране на съвместни проекти в областта на правоприлагането с международни НПО (дългосрочна цел).

Всяка една от планираните цели е обвързана с конкретни дейности за изпълнение, с очаквани резултати, с индикатори за изпълнение, срокове, отговорни лица и ресурси. Изпълнението на този план е обвързан и с утвърждаване на единна политика и стандарти и инструментариум за предоставяне на информация за всички съдилища от апелативния съдебен район и за комуникация с медиите.

Изпълнението на планираните комуникационни цели и дейности за 2015г. е отчетено в съответния табличен вид, съгласно индикаторите от Комуникационната стратегия на съдебната власт, приложен към настоящия доклад.

През 2015г. Елена Бангиева - експерт - връзки с общността на Апелативен съд Варна е взела активно участие в работата и в комуникационните дейности, инициирани от Висшия съдебен съвет:

Участие като вътрешен експерт в Проект на ВСС – „Укрепване на капацитета на ВСС за по-добро управление на комуникационните процеси и повече прозрачност в дейността на съдебната система”,. Експертно участие в следните дейности по проекта и по изготвянето на стратегически документи, приети от ВСС;

Участие в 6 фокус-групи в апелативните съдебни райони за проучване на комуникационната реалност и компетентност в органите на СВ в България(януари 2015);

Изготвяне на Анализ на комуникациите в органите на съдебната власт(февруари2015);

Част от екипа изготвил Комуникационна стратегия(КС) на съдебната власт 2014–2020 година, договор №К13-15-1/04.12.2013г. по ОПАК, приета с решение на ВСС с протокол №10 от 5 март 2015 г.(януари – март 2015);

Автор на Наръчник за взаимодействие на органите на СВ с медиите.(април 2015 );

Част от екипа изготвил План за действие за изпълнение на КС на съдебната власт(април 2015);

Автор на Указание за изпълнение на План за действие за изпълнение на КС на съдебната власт (април 2015);

Изготвила 6 презентации: „Технология на медийното общуване – типове медии в България, механизъм на работа”; „Органи на съдебната власт – правила и норми за успешна комуникация”; „Публично представяне и комуникации”; „КС на съдебната власт – анализ,основни изводи, ключови послания”; „Медиите в България –новият дигитален ракурс”; „Управление на кризи в органите на СВ”.

Лектор в 11 обучителни семинара, проведени през 2015: 4 - за обучение на комуникационни умения за членове на ВСС(януари-април 2016), 6 информационни семинари за обучение на административни ръководители и ПР експерти по приложението на КС на съдебната власт-(април – май 2016), 1 програма за обучение по комуникационна компетентност на младши съдии и прокурори, завършващи обучението си в НИП- (юни 2015);

Участие в Национална конференция(заключителна) по представяне на КС на съдебната власт в България 2014 – 2020 година.(юни 2015);

Участие в работна група към ВСС за актуализиране на Медийната стратегия на съдебната власт-(декември2015);

Участие в работна група към ВСС за определяне на темите и провеждане на ежегодно проучване на общественото мнение за дейността на органите на СВ-(декември 2015).

**ІХ.МАТЕРИАЛНА И ФИНАНСОВА ОБЕЗПЕЧЕНОСТ.**

Апелативен съд Варна, ползва пети, последен етаж в сградата на Съдебната палата, в която се помещават и Окръжен съд, Апелативна и Окръжна прокуратури. Всеобщ проблем на институциите, настанени в сградата е крещящ дефицит на помещенията.

В кабинетите на магистратите работят по двама и трима, а в съдебните канцеларии по четири и повече служители, което създава неудобства и пречи на нормалното изпълнение на служебните им задължения. Изводът, който се налага е, че с всяка следваща година проблемът с дефицита на кабинети се задълбочава и се влошават условията на труд.

Апелативен съд Варна, разполага с една единствена съдебна зала, което затруднява равномерното разпределение на делата за съдебните заседания. Помещението до съдебната зала се ползва за канцелария на съдебните помощници, но разположението му в съседство със залата и отдалечеността му от другите канцеларии на съда, създава неудобство, както за съдебните състави, така и за работещите в него. На този етап, това е възможно най-доброто и единствено разрешение на проблема с недостига на помещения.

Финансовата и счетоводната дейност на съда, беше изцяло организирана и съобразена с нормативните изисквания и принципите на законосъобразно и целесъобразно разходване на бюджетните средства, в рамките на утвърдената за 2015г. бюджетна сметка на съда.

Отчетените приходи на Апелативен съд Варна към 31.12.2015г. са в размер на 833 557 лв., от които най – голям относителен дял – 99.50 % имат приходите от съдебни такси в размер на 829 456 лв. Следват приходи от възстановени разноски по наказателни дела в размер на 1 832 лв., приходите от лихви по банковите сметки на съда в размер на 1 619 лв. и приходи от глоби в размер на 650 лв.

В сравнение с отчетните данни за 2014г. събраните приходи през 2015г. бележат спад с 2.86% спрямо отчетените през 2014г., които са били 858 182 лв.

Извършените разходи са в рамките на утвърдената бюджетна сметка на съда за 2015г., като разходи с най – голям относителен дял са тези за заплати – 62.91 %. След тях се нареждат 16.25% разходи за други възнаграждения и плащания на персонала, 15.00% разходи за осигурителни вноски, 5.25% разходи за текуща издръжка, 0.56% разходи за придобиване на ДМА и на последно място 0.03% са разходите за платени данъци и такси.

Отчетените разходи през 2015г. са в по - нисък размер спрямо 2014г. с 144 200 лв., което се дължи на изплатените през 2014г. обезщетения по чл.225 ал.1 и чл.354 от ЗСВ и чл.224 ал.1 от КТ.

При извършване на разходите са спазвани принципите за законосъобразност, добро финансово управление и прозрачност. Същите са извършвани икономично, целесъобразно и единствено, с цел осигуряване на добри условия за ефективно протичане на работния процес.

През 2015г. ръководството на съда положи усилия за подобряване на условията за работа на съдии и служители. С отпуснатите ни допълнително средства по бюджетната сметка беше извършен ремонт на три помещения, в които беше създадено по още едно работно място, оборудвано с офис обзавеждане. Беше изциклен и лакиран паркетът в съдебната зала и извършени и други наложителни дребни ремонти по оборудването, ВиК, електрическата и отоплителни инсталации.

И през 2015г. година, беше сключен договор, със служба за трудова медицина, която извърши оглед на работните места и направи оценка на риска за здравето и безопасността на работещите.

Бяха осигурени средства за изпълнение задължението на работодателя за провеждане на профилактични медицински прегледи, в съответствие с изискванията на Закона за здравето, Закона за здравословни и безопасни условия на труд и Наредба № 3/28.02.1987 г. Службата по трудова медицина, изготви анализ и оценка на здравословното състояние на работещите в Апелативния съд Варна, направи измервания на параметрите на работната среда и общата заболеваемост, въз основа, на което даде препоръки за осигуряване на здравословни и безопасни условия на труд. Въз основа на дадено от Службата по трудова медицина становище и съобразено със средствата по бюджетната сметка на съда за 2015г. магистратите и съдебните служители работещи ежедневно с компютър бяха снабдени с лични препразни средства – очила за работа с компютър.

**Х.ТЕХНИЧЕСКА ОБЕЗПЕЧЕНОСТ И ИНФОРМАЦИОННО ОСИГУРЯВАНЕ, УТВЪРЖДАВАНЕ НА СТАНДАРТИ ЗА ЕЛЕКТРОННО ПРАВОСЪДИЕ.**

Всички работни места в Апелативен съд Варна са оборудвани с необходимата компютърна и периферна техника. Към всяка компютърна конфигурация е включено токозахранващо устройство, осигуряващо защита на данните при токови удари и спиране на тока. Всички персонални компютри са свързани в локална компютърна мрежа и са членове на домейн, което позволява централизирано управление на работните станции.

През 2015 година бяха оборудвани три новосъздадени работни места всяко с компютърна конфигурация, принтер и токозахранващо устройство. Беше закупен и сървър среден клас, изпълняващ ролята на хипервайзор и подменен компютърът, който се ползва в съдебната зала. Закупено беше и ново мултифункционално мрежово устройство за нуждите на деловодството.

Основният сървър е в експлоатация от 2008 година. Конфигуриран е като домейн контролер и на него се съхраняват всички най-важни данни - базата данни на Съдебното деловодство, електронната папка на съдебните дела и всички документи на съдии и служители. Предвид важната роля на сървъра при осигуряване сигурността на данните на информационната система възниква нуждата от подмяна с нов, който да покрива съвременните изисквания за безпроблемна работа.

Независимо от обезпечеността на съда с техника, то ежегодно стои въпросът с нейното осъвременяване, като с оглед текущите нужди от това и през 2015г. направихме искане за подмяна на 22 бр.компютри, но поради липса на средства искането ни не беше удовлетворено.

В съдебната зала е инсталирана техника за аудио запис на заседанията, което свежда до минимум възможността за неточности и грешки при изготвяне на протоколите от съдебни заседания.

В Апелативен съд – Варна има безхартиения електронен обмен на данни между съдилищата от Варненски апелативен район и страната, както и свързаността на апелативния район с ядрото на ЕИСПП.

През 2015г. системните администратори осигуриха техническа възможност за презентиране на веществени доказателствени материали и експертизи в съдебната зала.

От началото на 2014 година е в експлоатация техника за осъществяване на видеоконферентни връзки. През 2015г. бяха осъществени 8 видеоконферентни връзки и проведени разпити на седем свидетели чрез видеоконференция по пет молби за правна помощ по Европейската конвенция за взаимопомощ по наказателни въпроси.

От 2000г. в Апелативния съд Варна е въведена деловодната програма на Информационно обслужване АД САС „Съдебно деловодство”. Програмата се използва от специализираната администрация на съда за регистрация и управление на съдебните дела, предоставяне на справки на страните по делата, изготвяне на статистически отчети, водене на съдебните книги и поддържане на електронна папка на съдебните дела. Инсталирана е на сървъра и е достъпна от всички работни места. Адаптира се своевременно от разработчиците към промените на законодателството. През 2015 година на САС„Съдебно деловодство” са направени три актуализации. Една от актуализациите е във връзка с въвеждането на информация за утвърдените нови индекси за резултатите от обжалване на съдебните актове в сила от 01.07.2015г., съгласно решение на ВСС от 25.03.2015г.

От април 2014 година по проект по ОПАК за надграждане и свързване на деловодната информационна система при регистриране на събития и обекти по наказателния процес към ядрото на ЕИСПП се ежедневно предават комуникационни пакети с реални данни към ядрото на ЕИСПП и се извличат реални данни в структуриран вид от ядрото на ЕИСПП.

Успешно се използва и внедреният към деловодната система модул „Призовкар”, чрез който се изпращат данни за изготвените призовки до призовкарите, обслужващи района на град Варна.

Разпределението на постъпващите за образуване дела, на принципа на случайния избор, до 01.10.2015г. се извършваше с програмен продукт LawChoice , при спазване на Вътрешните правила за случайното разпределение на делата. След тази дата разпределението се извършва с утвърдената от ВСС Централизирана система за разпределение на делата.

В помощ на ежедневната си работа съдебните служители и магистратите имат осигурен достъп / след съответната регистрация/ и до други бази данни – Националната база данни „ГРАО”, Агенция по вписванията, Търговски регистър, Портал за отдалечен достъп до съдилищата от Апелативен район Варна.

Съдът използва правно-информационен програмен продукт Апис 7 - модули Право, Практика, Процедури, Финанси и Апис регистър плюс, както и модулите Евро Право и Евро Финанси. Правно – информационните продукти са мрежови вариант и са достъпни от всички работни места. Обновяват се своевременно, по електронен път от системните администратори на съда.

За счетоводната дейност на съда се използват - единен счетоводен програмен продукт Конто, ПП за работните заплати TERES, модул „Личен състав” към ПП за работните заплати и ПП за платежни документи.

Сигурността на информацията на сървъра и отделните компютри се осигурява, с използването на антивирусен софтуер ESET NOD32.

Създаденият web – сайт на Апелативен съд Варна се поддържа редовно, като своевременно се актуализира информацията в него. Информационният портал на съда, съдържа исторически данни, справочна информация, информация за структурата на съда. Съгласно изискванията на Закона за съдебната власт, в него се публикуват отчетните доклади за работата на съда и постановените съдебни актове, като се спазват изискванията на ЗЗЛД и ЗЗКИ.

Дейностите по инсталиране, актуализиране и поддръжка на софтуера за управление на делата, правно – информационните системи и останалите програмни продукти, необходими за пряката работа на магистрати и служители, се изпълняват от системните администратори на съда.

**ХI.ПРЕДЛОЖЕНИЯ ЗА ТЪЛКУВАТЕЛНА ДЕЙНОСТ НА ВКС И ЗА УЕДНАКВЯВАНЕ НА СЪДЕБНАТА ПРАКТИКА.**

През 2015 г. съдиите от Гражданско и Търговско отделения на Апелативен съд Варна са провели събрания и изразили писмени становища по пет тълкувателни решения на Върховен касационен съд:

- т.д. № 7/ 19.11.2014г. – по някои въпроси, свързани с производството за отмяна на влезли в сила решения / Глава 24 от ГПК/;

- т.д. № 1/ 03.11.2014г. – за възможността на застрахователя да упражни правото си по чл.303 ал.2 изр.2 КЗ за прекратяване на застрахователния договор, поради неплащане на разсрочена вноска от застрахователната премия; на лице ли е съпричиняване на вредата в хипотезата, когато пострадалото лице е пътувало в автомобил, управляван от водач, употребил алкохол; дали собственикът на превозното средство, сключил задължителна застраховка „Гражданска отговорност” на автомобилистите, е трето лице по смисъла на чл.257 ал.3 КЗ и дали е легитимиран да предяви иск по чл.226 ал.1 от КЗ срещу застрахователя по същата застраховка за вреди, които са му причинени при управление на собственото му превозно средство.

- т.д. 5/2014г. – какъв е видът на недействителност на договор, сключен от пълномощник без представителна власт при липса на потвърждаване от лицето, от името на което е сключен договорът; какъв е видът на недействителност на договор, при който представителят на едната страна се е споразумял с другата страна във вреда на представлявания по смисъла на чл.40 ЗЗД;

- т.д. 1/22.06.2015г. – може ли да се допусне пълно осиновяване без съгласие на родител в хипотезата на чл.93 ал.2 от СК; допустимо ли е молба за пълно осиновяване по чл.82 ал.2 и ал.3 от СК да бъде подадена направо до окръжния съд по постоянния адрес на молителя, предвид изискването на чл.96 ал.2 от СК за подаването й чрез съответната регионална дирекция за социално подпомагане.;

- т.д. 1/2015г. – след извършване на публична продан на недвижим имот подлежат ли на заличаване възбраните, вписани преди началото на публичната продан.

Дейността по издаване на тълкувателни решения е особено полезна за практикуващите съдии, тъй като способства за уеднаквяване практиката на съдилищата по някой спорни въпроси.

**ХІІ.ЗАКЛЮЧИТЕЛНИ ИЗВОДИ.**

От изложените по-горе данни за цялостната работа на Апелативен съд Варна могат да се направят следните изводи:

* През 2015 година е налице увеличение броя на постъпилите дела и в трите отделения. Общият брой постъпили дела през 2015 г. е 2024 дела, а през 2014 г. – 1807 бр. Увеличението на наказателните дела е с 15.8 % повече в сравнение с 2014г., на гражданските дела е със 7.7% повече, в сравнение с 2014 г., а за търговските дела увеличението е с 10.3 % в сравнение с 2014 г. Видима е тенденцията за увеличаване броя на въззивните частни търговски и гражданки дела, докато при въззивните граждански и търговски дела има задържане на броя на постъпленията в сравнение с 2014 година. При наказателните дела увеличението е както при въззивните, така и при частните наказателни дела.
* Положителна тенденция има и по отношение броя на свършените дела от всички видове. Общият брой свършени дела за 2015 г. е 1964 бр., при 1834 бр. за 2014 година. Свършените наказателни дела бележат ръст с 13.8%, гражданските дела със 7.2% и търговските с 2.06%.
* Анализът на резултатите сочи подобрение на показателя „бързина” на разглеждане на делата, независимо от ръста на постъпленията. Приключилите в 3-месечен срок дела, за 2015 г.са 92 % от общо свършените, при 90 % за 2014 година. Значително подобряване на този показател имат въззивните наказателни дела – 84% за 2015 г. при 76 % за 2014 г. Подобрение на показателя „приключили в 3-месечен срок” има и при въззивните търговски дела – 93 % за 2015 г. при 91% за 2014г. Традиционно висок е процентът на решените в 3-месечен срок граждански дела – 97% за 2015 и 2014 година.
* Един от най-сериозните показатели за ефективността на работата на съда е процентът на постановените съдебни актове в едномесечен срок от обявяването им. Оценката за този показател в работата на ВАпС е изключително, висока. За 2015 г. процентът на постановените съдебни актове в едномесечен срок е 98 %, при 94 % за 2014 година. За наказателните дела – 94 % от съдебните актове са изготвени в едномесечен срок, при гражданските дела – 99 % и за търговските дела 97%. Анализът на тези резултати води до извода за висок професионализъм, професионална компетентност и отговорност на съдиите от всички отделения.
* По отношение качеството на съдебните актове, през отчетния период прави впечатление, че процента на отменените и изменени съдебни актове леко се е увеличил за сметка на потвърдените и недопуснати до касационно обжалване дела. Въпреки тази тенденция, високият процент на потвърдените и недопуснати до касационно обжалване съдебни актове – 78.26%, от всички видове дела и сравнително ниските проценти на отменените и изменените съдебни актове е атестат за високото качество на съдебните актове в Апелативния съд през отчетната година.
* Устойчив е показателят натовареност по щат и действителна натовареност, както спрямо делата за разглеждане, така и спрямо свършените дела. И тук изводът е, че той е резултат от завишения съдийски щат на АС с една бройка.
* През 2015 година се задълбочи тенденцията за произнасяне по сложни правни казуси, по които липсва нормативна уредба или съдебна практика. Пример затова са оставените в сила съдебните решения на АС – Варна, които са били предмет на допусната касационна проверка по чл. 280, ал.1, т.3 ГПК, тъй като съставляват произнасяне по материалноправен въпрос от значение за развитието на правото.
* През отчетната година съдиите от Апелативен съд Варна и от съдебния район бяха най-активни в публичното обсъждане на проектозакона за промени в Закона за съдебната власт и в Конституцията на Република България. Освен обобщеното Становище на Апелативен съд Варна, относно реорганизацията и оптимизирането на съдебната карта на районните съдилища, съдебният район бе единственият, който изпрати във ВСС, а той публикува на уеб страницата си 17 становища на съдилища и на съдии от апелативния район.
* Традиционно съдилищата от съдебния район утвърждаваме и реализираме образователни програми и инициативи, свързани с повишаване на правната култура и грамотност на различни групи от населението. Освен програмите, които ВСС инициира, във всички съдилища от района се осъществяват самостоятелни проекти и дейности, които задълбочават комуникацията на съдилищата с млади хора – ученици и студенти.
* Една от най-значимите комуникационни дейности, които Апелативен съд Варна подкрепя са „майсторските класове” по право във ВСУ”Ч.Храбър”, където съдии от Апелативен съд Варна и Окръжен съд Варна прилагат иновативни методи за задълбочаване на практическите аспекти в процеса на правното образование. Тази инициатива ще има своето продължение и конкретни параметри през 2016 година, след подписване на Меморандум за партньорство на Апелативен съд Варна с два варненски университета.

**ХІІІ.ОБОБЩЕН ДОКЛАД ЗА РАБОТАТА НА ОКРЪЖНИТЕ СЪДИЛИЩА ОТ АПЕЛАТИВЕН СЪДЕБЕН РАЙОН ВАРНА.**

**/сравнителен анализ за изследвания тригодишен период /**

**Постъпили за разглеждане** в окръжните съдилища от Апелативния район:

* 2013 г. – 142 съдии, са разглеждали 16244 дела, или средната натовареност на един съдия от окръжен съд, в Апелативния район е 114 дела.
* 2014 г. – 144 съдии, са разглеждали 14712 дела, или средната натовареност на един съдия от окръжен съд, в Апелативния район е 102 дела.
* 2015 Г. – 143 съдии, са разглеждали 14974 дела, или средната натовареност на един съдия от окръжен съд в Апелативния район е 105 дела

Отчитаме тенденция на увеличение броя, на общо постъпилите за разглеждане дела, в сравнение, с предходната 2014 година.

**Свършени дела в** окръжните съдилища от Апелативния район са:

* 2013 г. – свършени общо 14095 дела от 142 съдии, или средната натовареност, на един съдия от ОС е 99 дела
* 2014 г. – свършени общо 12728 дела от 144 съдии, или средната натовареност, на един съдия от ОС е 88 дела
* 2015 г. – свършени общо 13189 дела от 143 съдии, или средната натовареност, на един съдия от ОС, спрямо свършените дела е 92 дела.

През 2015 г. наблюдаваме тенденция на увеличаване средната годишна натовареност на един съдия от окръжните съдилища в района, спрямо 2014 г.

**По окръжни съдилища данните за средната натовареност по щат на съдиите са следните:**

**На първо място по натовареност е Варненският окръжен съд (ВОС),** за който данните са следните:

**Постъпили дела за разглеждане:**

2013 г. – 9441 дела

2014 г. – 8519 дела

2015г. - 8864 дела

Броят на съдиите, през 2013 г. – 66 съдии, през 2014 г. – 70 съдии и през 2015 г. – 70 съдии.

Средната натовареност на един съдия по този показател дела за разглеждане е 143 дела за 2013 г., 122 дела за 2014 г. и 127 дела за 2015г

**Свършени дела във ВОС:**

2013 г. – 8138 дела

2014 г. – 7273 дела

2015 г. – 7762 дела

Средната натовареност на един съдия от ВОС, по този показател е по 123 дела за 2013 г., 104 дела за 2014 г. и 111 дела за 2015 г.

**На второ място по показателя дела за разглеждане е Шуменският окръжен съд,** за който данните са следните:

**Постъпили дела за разглеждане:**

2013 г. – 1588 дела

2014 г. – 1501 дела

2015 г. – 1471 дела

Средната натовареност на съдия от ОС Шумен е 99 дела за 2013 г., 100 дела през 2014 г. и 98 дела за 2015 г.

**Свършени дела:**

2013 г. – 1419 дела

2014 г. – 1349 дела

2015 г. – 1316 дела

Средната натовареност, на един съдия от този съд, спрямо свършените дела е 89 дела за 2013 г., 90 дела за 2014 г. и 88 дела за 2015 г.

**На трето място е Разградският окръжен съд:**

**Постъпили дела за разглеждане:**

2013 г. – 1085 дела.

2014 г. – 989 дела

2015 г. - 1029 дела

Средната натовареност на съдиите от СОС е, както следва: 83 дела за 2013 г., 82 дела за 2014 г. и 94 дела за 2015 г.

**Свършени дела:**

2013 г. – 942 дела

2014 г. – 862 дела

2015 г. – 906 дела

Средната натовареност на един съдия от този съд, е както следва: 72 дела за 2013 г., 72 дела през 2014 г. и 82 дела за 2015 г.

**На четвърто място е Добричкият окръжен съд,** за който данните са следните:

**Постъпили дела за разглеждане:**

2013 г. – 2069 дела

2014 г. – 1734 дела

2015 г. – 1721 дела

Средната натовареност на съдиите от ОС Добрич е както следва: 103 дела за 2013 г., 87 дела за 2014 г. и 86 дела за 2015 година.

**Свършени дела:**

2013 г. – 1830 дела

2014 г. – 1528 дела

2015 г. – 1545 дела

Средната натовареност на един съдия от този съд, спрямо свършените дела е 92 дела за 2013 г., 76 дела за 2014 г. и 77 дела за 2015 година.

**На пето място е Силистренският окръжен съд,** със следните данни:

**Постъпили дела за разглеждане:**

2013 г. – 1181 дела

2014 г. – 1120 дела

2015 г. - 1107 дела

Средната натовареност е 91 дела за 2013 г., 86 дела за 2014 г. и 85 дела за 2015 година.

**Свършени дела:**

2013 г. – 987 дела

2014 г. – 951 дела

2015 г. – 942 дела

Средната натовареност за свършени дела, на един съдия от този съд е 76 дела за 2013 г., 73 дела за 2014 г. и 72 дела за 2015 година.

**На шесто място е Окръжният съд -Търговище**:

**Постъпили дела за разглеждане:**

2013 г. – 880 дела

2014 г. – 849 дела

2015 г. – 782 дела

Средната натовареност по 63 дела за 2013 г., по 61 дела за 2014 г. и 56 дела през 2015 година,

**Свършени дела:**

2013 г. – 779 дела

2014 г. – 765 дела

2015 г. – 718 дела

Средната натовареност на един съдия от ОС - Търговище по този показател е 56 дела за 2013 г. , 55 свършени дела за 2014 г. и 51 дела за 2015 г.

**Средната натовареност по щат спрямо делата за разглеждане и спрямо свършените дела за 2015 година, в апелативния район е най висока за съдиите от Варненски окръжен съд – 127 спрямо делата за разглеждане и 111 спрямо свършените дела.**

Сравнителна таблица за натовареността по щат и действителна за 2015 година по окръжни съдилища в апелативен район Варна:

|  |  |  |  |  |
| --- | --- | --- | --- | --- |
|  | **НАТОВАРЕНОСТ ПО ЩАТ** | | **ДЕЙСТВИТЕЛНА НАТОВАРЕНОСТ** | |
|  | Спрямо делата  За разглеждане | Спрямо  Свършените дела | Спрямо делата  За разглеждане | Спрямо  Свършените дела |
| **ОКР.СЪД- ВАРНА** | **10,55** | **9,24** | **13,45** | **11,78** |
| **ОКР.СЪД-ШУМЕН** | **8,17** | **7,31** | **8,45** | **7,56** |
| **ОКР.СЪД-РАЗГРАД** | **7,80** | **6,86** | **9,03** | **7,95** |
| **ОКР.СЪД-ДОБРИЧ** | **7,17** | **6,44** | **7,62** | **6,84** |
| **ОКР.СЪД-СИЛИСТРА** | **7,10** | **6,04** | **7,74** | **6,59** |
| **ОКР.СЪД-ТЪРГОВИЩЕ** | **4,65** | **4,27** | **5,01** | **4,60** |

**Свършени дела в 3-месечен срок и процентно съотношение.**

През 2013 г. от общо свършените от окръжните съдилища в 3-месечен срок са свършени 12223, което представлява 87 %.

През 2014 г. от общо свършените от окръжните съдилища, в 3-месечен срок са свършени 11042 дела, което представлява 87 %.

През 2015 г. от общо свършените от окръжните съдилища, в 3-месечен срок са свършени 11647 дела, което представлява 88%.

В процентно съотношение е налице устойчивост на показателя, решени в тримесечен срок дела.

По окръжни съдилища свършените в 3-месечен срок са, както следва:

**Окръжен съд - Варна**

2013 г. – 7065 дела, или 87 %

2014 г. - 6245 дела, или 86 %

2015 г. – 6796 дела или 88 %

**Окръжен съд - Добрич**

2013 г. – 1557 дела,или 85 %

2014 г. – 1319 дела, или 86 %

2015 г. – 1383 дела, или 90 %

**Окръжен съд - Шумен**

2013 г. – 1211 дела, или 85 %

2014 г. – 1224 дела, или 91 %

2015 г. – 1193 дела, или 91%

**Окръжен съд - Силистра**

2013 г. – 825 дела, или 84 %

2014 г. – 781 дела, или 82 %

2015 г. – 783 дела или 83 %

**Окръжен съд - Разград**

2013 г. – 826 дела, или 88 %

2014 г. – 756 дела, или 88 %

2015 г . – 821 дела, или 91 %

**Окръжен съд - Търговище**

2013 г. – 739 дела, или 95 %.

2014 г. – 717 дела, или 94 %

2015 г. – 671 дела, или 93 %

Налице е устойчивост на показателя свършени в тримесечен срок дела. Най-добър резултат имат ОС -Търговище, следвани от ОС – Шумен и ОС - Разград, както и ОС – Добрич и ОС Варна, които имат подобряване на този показател, следвани от ОС - Силистра.

Този показател се влияе от натовареността на окръжните съдии и въпреки това окръжните съдилища от района са решавали делата в 3-месечен срок в диапазон от 83 до 93 %, а средният процент на решените дела в 3-месечен срок от окръжните съдилища, в апелативния район е 88 %, което е много добро постижение за срочност.

Анализът на тези данни сочи, че окръжните съдилища в Апелативен район Варна, през отчетната 2015 година са постигнали по-добри резултати по отношение срочността на правораздавателната дейност.

**ХІV.ОБОЩЕН ДОКЛАД ЗА РАБОТАТА НА РАЙОННИТЕ СЪДИЛИЩА ОТ АПЕЛАТИВЕН СЪДЕБЕН РАЙОН ВАРНА.**

* През 2013 г. са разгледани 77336 дела от 167 съдии, или по 463 дела средно годишно на районен съдия.
* През 2014 г. са разгледани 68670 дела от 169 съдии, или по 406 дела средно годишно на районен съдия.
* През 2015 г. са разгледани 70141 дела от 167 съдии, или по 420 дела средно годишно на районен съдия.

**През периода 2013 -2015 г., са разглеждани средно годишно 72049 дела и средната натовареност на един районен съдия е по 430 дела на година.**

* През 2013 г. в районните съдилища на Апелативния район, са свършени 66326 дела от 167 съдии, или средната натовареност на един районен съдия е 397 дела.
* През 2014 г. в районните съдилища на Апелативния район, са свършени 59753 дела от 169 съдии, или средната натовареност на един районен съдия е 354 дела.
* През 2015 г. в районните съдилища на Апелативния район, са свършени 61965 дела от 167 съдии, или средната натовареност на един районен съдия е 371 дела.

**Общо за периода 2013 – 2015 г., са свършвани средно годишно 62681 дела и средната натовареност на един районен съдия е 374 дела.**

През отчетната година е налице тенденция на увеличение на средната натовареност, както при делата за разглеждане, така и при свършените дела от един районен съдия от апелативния район, в сравнение, с предходната 2014 година.

**На първо място по натовареност са съдиите в съдебния район на Окръжен съд - Варна:**

**Постъпили дела :**

* През 2013 г. са разглеждани 36792 дела от 59 съдии, или средно по 624 дела годишно, на един съдия.
* През 2014 г. са разглеждани 31840 дела от 63 съдии, или средно по 505 дела годишно, на един съдия.
* През 2015 г. са разгледани 31271 дела от 63 съдии, или средно по 496 дела годишно, на един районен съдия

**Свършени дела :**

* През 2013 г. са свършени 30308 дела от 59 съдии, или средно годишно по 514 дела, на съдия от районен съд.
* През 2014 г. са свършени 26897 дела от 63 съдии, или средно годишно по 427 дела, на съдия от районен съд.
* През 2015 г. са свършени 27192 дела от 63 съдии, или средно годишно по 432 дела, на съдия от районен съд.

През отчетния период за района на окръжен съд Варна се наблюдава стабилитет в средната натовареност на един районен съдия, както спрямо делата за разглеждане така и спрямо свършените дела.

**На второ място по натовареност е съдебният район на Окръжния съд – Шумен.**

**Постъпили дела :**

* През 2013 г. са разгледани 10030 дела от 23 съдии, или по 436 дела средно годишно.
* През 2014 г. са разгледани 9557 дела от 24 съдии, или по 398 дела средно годишно.
* През 2015 г. са разгледани 10071 дела от 24 съдии, или по 420 дела средно годишно.

**Свършени дела :**

* През 2013 г. са свършени 9011 дела от 23 съдии, или по 392 дела средно годишно.
* През 2014 г. са свършени 8760 дела от 24 съдии, или по 365 дела средно годишно.
* През 2015 г. са свършени 9310 дела от 24 съдии, или средно годишно са свършени по 388 дела от един районен съдия.

Отчитаме леко завишаване на средната натовареност на един районен съдия от този район, както спрямо делата за разглеждане, така и спрямо свършените дела. Това е в резултат на увеличения брой дела за разглеждане и свършени дела през 2015 г.

**На трето място по натовареност е съдебния район на Окръжния съд - Разград.**

**Постъпили дела :**

* През 2013 г. делата за разглеждане са били 6023 дела от 15 съдии, или по 402 дела средно годишно на съдия.
* През 2014 г. са постъпили за разглеждане 5615 дела от 15 съдии, или по 374 дела средно годишно.
* През 2015 г. са постъпили за разглеждане 6028 дела от 15 съдии, или по 402 дела средно годишно

**Свършени дела :**

* През 2013 г. са свършени общо 5317 дела от 15 съдии, или по 354 дела средно годишно, на районен съдия.
* През 2014 г. са свършени общо 5081 дела от 15 съдии, или по 339 дела средно годишно, на районен съдия.
* През 2015 г. са свършени общо 5406 дела от 15 съдии, или по 360 дела средно годишно, на районен съдия.

И за този район отчитаме леко завишаване на средната натовареност на един районен съдия, както спрямо делата за разглеждане, така и спрямо свършените дела, което е в резултат на увеличения брой дела за разглеждане и свършени дела през 2015 г.

**На четвърто място по натовареност са районните съдилища в района на Окръжения съд - Силистра.**

**Постъпили дела :**

* През 2013 г. са постъпили за разглеждане 6273 дела от 17 съдии, или по 369 дела средно годишно, на районен съдия.
* През 2014 г. са постъпили за разглеждане 5799 дела от 16 съдии, или по 362 дела средно годишно, на районен съдия
* През 2015 г. са постъпили за разглеждане 5901 дела от 16 съдии, или по 369 дела средно годишно, на районен съдия

**Свършени дела :**

* През 2013 г. са свършени 5433 дела от 17 съдии, или по 320 дела средно годишно от районен съдия.
* През 2014 г. са свършени 4993 дела от 16 съдии, или по 312 дела средно годишно от районен съдия.
* През 2015 г. са свършени 5091 дела от 16 съдии, или по 318 дела средно годишно от районен съдия.

За района на окръжен съд Силистра през отчетния период се наблюдава стабилитет в средната натовареност на един районен съдия, както спрямо делата за разглеждане така и спрямо свършените дела.

**На пето място по натовареност е съдебният район на Окръжен съд - Търговище.**

**Постъпили дела :**

* През 2013 г. са постъпили за разглеждане 5206 дела от 18 съдии, или средно годишно по 289 дела, на съдия;
* През 2014 г. са постъпили за разглеждане 5526 дела от 16 съдии, или средно годишно по 345 дела, на съдия;
* През 2015 г. са постъпили за разглеждане общо 5747 дела от 16 съдии, или по 359 дела средно годишно, на районен съдия

**Свършени дела:**

* + 2013 г. са свършени 4695 дела от 18 съдии, или по 261 дела средно годишно, на един съдия.
  + 2014 г. са свършени 4982 дела от 16 съдии, или по 311 дела средно годишно, на един съдия.
  + През 2015 г. са свършени общо 5238 дела от 16 съдии, или по 327 дела средно годишно, на районен съдия.

За този съдебен район наблюдаваме леко завишаване на средната натовареност на един районен съдия, както спрямо делата за разглеждане, така и спрямо свършените дела в сравнение с предходните две години.

**На шесто място по натовареност е съдебния район на Окръжен съд - Добрич:**

**Постъпили дела :**

* През 2013 г. делата за разглеждани са 13012 от 35 съдии, или средно годишно са разглеждани по 372 дела.
* През 2014 г. са постъпили за разглеждане 10333 дела от 35 съдии, или средно годишно са разглеждани по 295 дела.
* През 2015 г. са постъпили за разглеждане 11123 дела от 33 съдии, или средно годишно са разглеждани по 337 дела

**Свършени дела :**

* През 2013 г. са свършени 11562 дела от 35 съдии, или средно годишно по 330 дела.
* През 2014 г. са свършени 9040 дела от 35 съдии, или средно годишно по 258 дела.
* През 2015 г. са свършени 9728 дела от 33 съдии, или средно годишно са свършвани по 295 дела.

И за района на Окръжен съд Добрич е факт тенденцията за увеличение средната натовареност на един районен съдия, както спрямо делата за разглеждане, така и спрямо свършените дела, в сравнение с предходната 2014 година, което се дължи както на намалелия щат, така и на увеличението на делата за разглеждане.

Съобразно средната натовареност на един съдия, по показателя постъпили за разглеждане дела, най-голяма натовареност имат районните съдии от района на Варненски окръжен съд - 496 дела, следвани от съдиите от района на ШОС – 420 дела, РОС – 402 дела, СОС – 369 дела, ТОС – 359 дела и ДОС – 337 дела.

Средната натовареност, съобразно свършените дела, е най-висока в района на Варненския окръжен съд – 432 дела, следвани от районите на ОС- Шумен – 388 дела, ОС - Разград – 360 дела, ТОС - 327 дела, СОС – 318 дела и ОС - Добрич – 295 дела.

**Обобщени данни за свършените в 3-месечен срок дела от районните съдилища.**

Най – висок процент на свършени в 3-месечен срок дела, имат районните съдилища от Търговищкия съдебен район - 94 %, следвани от районните съдилища на съдебен район Шумен с 93 %, съдебен район Разград – 92%, Силистра – 89 %, съдебен район Добрич – 88 % и съдебен район Варна – 85 %. И при тези данни се потвърждава изводът, който направихме по-горе, че по-малко натоварените съдилища, разполагащи с по-добра материална база и зали, имат и по-висок процент свършени в 3-месечен срок дела.

**Средният процент на решените в 3-месечен срок дела от районните съдилища в Апелативния район за 2015 г. възлиза на 88%. Този показател е подобрен в сравнение с 2014 г. , когато е бил 85%.**

**По видове свършени дела в 3-месечен срок:**

Средният процент на решените в 3-месечен срок **наказателни дела** от районните съдилища в Апелативния район **за 2015 г.** **възлиза на 86%.** Този показател е подобрен в сравнение с 2014 г. , когато е бил 82%.

Съдебен район Търговище има най-висок процент решени в 3-месечен срок **наказателни дела** – 97 %. На второ място са районните съдилища от Шуменски съдебен район - 94 % за свършени наказателните дела. На трето място по показателя свършени в 3-месечен срок наказателни дела са съдилищата от Силистренски съдебен район – 91, следвани от съдилищата от района на Разград – 86 %, Добрич - 83 % и Варна – 79 %.

По **отношение на гражданските и търговски дела,** на първо място са районните съдилища от района на Разград 95%, следвани от района на Търговище – 93 %, Шумен – 92 %, съдебен район Добрич – 90%, Силистренски съдебен район с 88 % и Варненският съдебен район с 87 %.

Средният процент на решените в 3-месечен срок **граждански и търговски дела** от районните съдилища в Апелативния район **за 2015 г.** **възлиза на 89%.** Този показател също е подобрен в сравнение с 2014 г. , когато е бил 86%.

Анализът на тези данни сочи, че районните съдилища в Апелативен район Варна, са работили с по-голяма натовареност през отчетната 2015 година и са постигнали по-добри резултати по отношение срочността на правораздавателната дейност.

**В заключение, искам да благодаря на всички съдии и служители, които със своя упорит труд постигнаха резултатите, отразени в настоящия доклад. Убедена съм, че цялостната дейност на Апелативен съд Варна и на съдилищата от съдебния район ще ни води последователно към повишаване доверието на обществеността във върховенството на закона и независимостта на съдебната власт.**

**АДМ.РЪКОВОДИТЕЛ - ПРЕДСЕДАТЕЛ**

**НА АПЕЛАТИВЕН СЪД ВАРНА:**

**/ВАНУХИ АРАКЕЛЯН/**